<p style="text-align: center;"><strong><span style="font-size: 14pt;">สาวไทยเข้าชิงคู่ - “บุณยวีร์-วรรษชล” ตัดเดี่ยวที่หัวหิน</span></strong></p>

การแข่งขันเทนนิสอาชีพหญิง สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ "แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019 # 15เค ดับเบิลยู2" สัปดาห์ที่ 2 ชิงเงินรางวัลรวม 15,000 ดอลลาร์สหรัฐ หรือประมาณ 450,000 บาท ที่ทรู อารีน่า หัวหิน จ.ประจวบคีรีขันธ์ เมื่อวันที่ 12 ก.ค. ประเภทหญิงเดี่ยว รอบก่อนรองชนะเลิศ "แตงโม" บุณยวีร์ ธรรมไชยวัฒน์ นักเทนนิสสาวไทย วัย 20 ปี มือวางอันดับ 7 ของรายการ มื<span class="text_exposed_show">ออันดับ 675 ของโลก และมืออันดับ 302 ของไอทีเอฟ แรงกิ้ง เจ้าของรองแชมป์หญิงเดี่ยวเทนนิส แคล-คอมพ์ฯ สัปดาห์ที่แล้ว พบกับ คิม ดา ฮเย นักเทนนิสจากเกาหลีใต้ วัย 23 ปี มืออันดับ 169 ของไอทีเอฟ แรงกิ้ง ปรากฏว่า เซตแรก สาวเกาหลีรักษาเกมเสิร์ฟได้เพียงเกมเดียว บุณยวีร์ใช้การยิงวินเนอร์ที่แม่นยำเก็บได้ 6 เกมรวด แซงชนะไป 6-1 จากนั้น บุณยวีร์ ยังเล่นดีต่อเนื่องในเซตสอง ชนะอีก 6-3 สรุป บุณยวีร์ ชนะ 2-0 เซต 6-1, 6-3 ใช้เวลาแข่งขันทั้งสิ้น 1 ชั่วโมง 8 นาที ผ่านเข้ารอบรองชนะเลิศ พบกับ ฮิมาริ ซาโตะ จากญี่ปุ่น ที่เอาชนะ โสวจันยา บาวิเสตติ จากอินเดีย 2-0 เซต 6-3, 6-1</span>
<div class="text_exposed_show">

ด้าน "ออม" วรรษชล สวัสดี นักเทนนิสไทย วัย 19 ปี มืออันดับ 780 ของโลก และมืออันดับ 465 ของไอทีเอฟ แรงกิ้ง ก็สามารถผ่านเข้าสู่รอบรองชนะเลิศได้เช่นกัน หลังจากอาศัยความเหนียวแน่น หวดเอาชนะ ไอโกะ โยชิโตมิ นักหวดญี่ปุ่น วัย 25 ปี มืออันดับ 1422 ของไอทีเอฟ แรงกิ้ง 2-0 เซต 6-3, 6-3 ใช้เวลาแข่งขันทั้งสิ้น 1 ชั่วโมง 8 นาที โดยรอบรองชนะเลิศนั้น วรรษชล จะพบกับ ลู โบรลู มือวางอันดับ 1 ของรายการจากฝรั่งเศส ที่เข้ารอบด้วยการเอาชนะ เมอิ ยามากูชิ มือวางอันดับ 5 ของรายการ จากญี่ปุ่น 2-1 เซต 5-7, 6-3 และ 7-6(1)

ขณะที่ประเภทหญิงคู่ รอบรองชนะเลิศ "ออมสิน" อัญชิสา ฉันทะ และ "แอนนา" ศุภาพิชญ์ เกือรัมย์ สองนักเทนนิสไทย คู่มือวางอันดับ 4 ของรายการ ผนึกกำลังเอาชนะ มานะ คาวามูระ และ ฮิเมโนะ ซาคัทซึเมะ จากญี่ปุ่น ได้ 2-0 เซต 7-5 และ 6-1 โดยใช้เวลาแข่งขันทั้งสิ้น 1 ชั่วโมง 27 นาที ควงคู่กันผ่านสู่รอบชิงชนะเลิศ ซึ่งจะพบกับคู่ของ พัชรินทร์ ชีพชาญเดช สาวไทย และ หนี หม่า เจ้าหม่า จากจีน ที่ตัดเชือกชนะ ลู โบรลู จากฝรั่งเศส และ อายากะ โอคุโนะ จากญี่ปุ่น ซึ่งเป็นคู่มือวาง 3 ของรายการ 2-1 เซต 6-3, 6-7(4-7) และซูเปอร์ไทเบรก 10-7 โดยใช้เวลาแข่งขันทั้งสิ้น 1 ชั่วโมง 32 นาที

</div>
สามารถติดตามภาพการแข่งขันเติมได้ที่: http://www.ltat.org/photos/ และ Facebook<a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>

<img class="alignnone size-full wp-image-22104" src="https://www.bucket.cloudaccess9.com/ltatorg/2019/07/66793975_2456934634329490_7765757911522869248_n.jpg" alt="" width="960" height="640" />