<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#2200a3"}}} -->
<p class="has-text-align-center has-vce-bg-color has-text-color has-background" style="background-color:#2200a3;font-size:22px"><strong>"ปรัชญา-แม็กซิมัส" ได้รองแชมป์<br>หวด "บางกอก โอเพ่น 2024 (1)"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพชาย เก็บคะแนนโลก เอทีพี ชาลเลนเจอร์ ทัวร์ รายการ "บางกอก โอเพ่น 2024 (1)" ชาลเลนเจอร์ 75 ชิงเงินรางวัลรวม 82,000 ดอลลาร์สหรัฐ หรือประมาณ 2,870,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 6 ม.ค. 2567 เป็นรอบชิงชนะเลิศ โดย ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา
  ประเภทชายคู่ "ณัฐ" ปรัชญา อิสโร และ "แม็กซ์" แม็กซิมัส ภราพล โจนส์ ลูกครึ่งไทย-ออสเตรเลีย สองนักหวดจากไทย คู่มืออันดับ 313 และ 420 ของโลกตามลำดับ และเป็นคู่เหรียญทองแดงชายคู่ ในกีฬาเอเชี่ยนเกมส์ ครั้งที่ 19 ลงหวดรอบชิงชนะเลิศกับ โจชัว แพรีส และ อาเธอร์ เฟรี่ คู่นักหวดหนุ่มจากสหราชอาณาจักร คู่มือ 211 และ 324 ของโลกตามลำดับ ผลปรากฏว่า ปรัชญา และ แม็กซิมัส ไม่สามารถผ่านฟอร์มการเล่นที่เข้าขาของคู่แข่งขันได้ ทำให้ปราชัย 0-2 เซต 2-6 และ 5-7
  ปรัชญาและแม็กซิมัส ได้รองแชมป์ประเภทชายคู่ โดยก่อนหน้านี้ปรัชญาเคยได้แชมป์รายการ บางกอก ชาลเลนเจอร์ ปี 2014 คู่กับ "แมน" ณัฐนนท์ กัจฉปานันท์ ส่วน แม็กซิมัส ได้รองแชมป์ชายคู่รายการระดับนี้เป็นครั้งแรก โดยทั้งคู่ได้รับเงินรางวัลร่วมกัน 2,700 ดอลลาร์สหรัฐ หรือประมาณ 93,366 บาท และคะแนนสะสมอันดับโลก คนละ 50 คะแนน ในขณะที่ โจชัว แพรีส และ อาเธอร์ เฟรี่ ได้ครองแชมป์ชายคู่ พร้อมรับเงินรางวัลร่วมกัน 4,665 ดอลลาร์สหรัฐ หรือประมาณ 161,315 บาท และคะแนน คนละ 75 คะแนน
  ขณะที่ประเภทชายเดี่ยว รอบชิงชนะเลิศ วาเลนติน วาเชรอต จากโมนาโก มือ 257 ของโลก ได้ครองแชมป์ หลังจากชนะ ลูแคส ปุยล์ จากฝรั่งเศส มือ 329 ของโลก ที่เคยขึ้นไปรั้งอันดับ 10 ของโลก ด้วยสกอร์ 3-2 Retd. เนื่องจาก ลูแคส ปุยล์ มีอาการปวดหลัง โดย วาเลนติน วาเชรอต ในฐานะแชมป์ชายเดี่ยว ได้รับเงินรางวัล 11,200 ดอลลาร์สหรัฐ หรือประมาณ 387,296 บาท และ 75 คะแนน ส่วน ลูแคส ปุยล์ รองแชมป์ ได้รับ 6,575 ดอลลาร์สหรัฐ หรือประมาณ 227,363 บาท และคะแนน 44 แต้ม</code></pre>
<!-- /wp:code -->

<!-- wp:image {"id":41002,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_3899-1024x683.jpeg" alt="" class="wp-image-41002"/></figure>
<!-- /wp:image -->