<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#002ea3"}}} -->
<p class="has-text-align-center has-vce-bg-color has-text-color has-background" style="background-color:#002ea3;font-size:22px"><strong>"ลูกคิด-พศิน" โชว์ฝีมือเด็กไทย<br>เข้าถึงรอบตัดเชือกเทนนิสยุโรป</strong></p>
<!-- /wp:paragraph -->

<!-- wp:code -->
<pre class="wp-block-code"><code>       นักเทนนิสเยาวชนไทย "น้องลูกคิด" พศิน สินฉลอง วัย 11 ปี ทำผลงานถึงรอบตัดเชือก ในการแข่งขันเทนนิสเยาวชนยุโรป รุ่นอายุไม่เกิน 12 ปี รายการ Open Super 12 Auray ที่ประเทศฝรั่งเศส ซึ่งจัดระหว่างวันที่ 18-26 ก.พ. 2566
       ประเภทชายเดี่ยว พศิน ควงแร็กเกตคู่ใจฝ่าด่านในรอบแรก (สาย 64) ประเดิมสนามด้วยการเอาชนะ มักซิม รูส์โซ นักเทนนิสเจ้าถิ่น ได้อย่างไม่เสียเกม 2-0 เซต 6-0, 6-0
       จากนั้นรอบสอง (32) พศิน ต้องออกแรงหวดถึง 3 เซต ก่อนเฉือนชนะ โมดิโบ บาเดียน นักเทนนิสฝรั่งเศส ที่ผ่านเข้ามาจากรอบคัดเลือก 2-1 เซต 6-2, 1-6 และ 6-2
       พศิน ฉลุยสู่รอบ 16 คนสุดท้าย ไปพบกับ เลโอ อาญีธีย์ จากฝรั่งเศส และปรากฏว่า ในรอบนี้ พศิน เล่นด้วยความมั่นใจ เอาชนะ เลโอ ได้อย่างขาดลอย ด้วยสกอร์ 6-0 ทั้งสองเซต และตีตั๋วสู่รอบก่อนรองชนะเลิศ หรือ 8 คนสุดท้ายทันที ซึ่งในรอบนี้เอาชนะ รูน ฮอสเทน จากเบลเยียม ได้ 2-0 เซต 6-1, 6-2
       "น้องลูกคิด" ทะลุสู่รอบรองชนะเลิศหรือ 4 คนสุดท้ายได้สำเร็จ ซึ่งถือเป็นผลงานที่ดีของเด็กไทย ก่อนจะหยุดผลงานไว้ที่รอบนี้ หลังจากตัดเชือกพ่ายให้แก่ โตมาส์ เชรวูล นักเทนนิสเจ้าถิ่น 0-2 เซต 1-6, 5-7 ซึ่งในเซตสองนั้น เด็กไทยได้พยายามสู้อย่างเต็มที่แต่ก็สุดต้านฟอร์มการเล่นที่ดีของคู่แข่งขัน
       ขณะที่ประเภทชายคู่ พศิน จับคู่กับ กุสตาฟ ลีโอ เบนท์ลีย์ จากเยอรมนี พ่ายในรอบแรก (32 คู่) ให้แก่ ดีลอง มิโร และ อาร์ตูร์ ซาลาฟา สองนักเทนนิสเจ้าถิ่น 0-2 เซต 5-7 และ 2-6</code></pre>
<!-- /wp:code -->

<!-- wp:image {"id":36171,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/A55ED08D-393F-4A20-BF84-9383DCF57D5D-768x1024.jpeg" alt="" class="wp-image-36171"/></figure>
<!-- /wp:image -->