<!-- wp:paragraph {"align":"center","style":{"typography":{"fontSize":20},"color":{"background":"#bfe7f8"}}} -->
<p class="has-text-align-center has-background" style="background-color:#bfe7f8;font-size:20px"><strong>"อัญชิสา-ลัลดา" เข้าก่อนรองฯ หญิงคู่ศึกไอทีเอฟเวิลด์เทนนิสบาย "เอสเอที"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ W35 รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (3) ชิงเงินรางวัลรวม 30,000 ดอลลาร์สหรัฐ หรือประมาณ 1,029,000 บาท และ M15 รายการ ไอทีเอฟ เมนส์ เวิลด์ เทนนิส ทัวร์ (1) ชิงเงินรางวัลรวม 15,000 ดอลลาร์สหรัฐ หรือประมาณ 514,500 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 11 มี.ค. 2568 เป็นการแข่งขันรอบเมนดรอว์วันแรก ประเภทหญิงเดี่ยว "อีฟ" พัชรินทร์ ชีพชาญเดช นักเทนนิสไทย วัย 30 ปี มือ 499 ของโลก ประเดิมงานหนักตั้งแต่รอบแรก (32 คน) พบกับ อามานดีน เฮสส์ นักเทนนิสฝรั่งเศส วัย 32 ปี มือ 272 ของโลก และยังเป็นมือวางอันดับ 1 ของรายการ</p>
<!-- /wp:paragraph -->

<!-- wp:paragraph -->
<p>ตลอดการแข่งขัน พัชรินทร์ ได้พยายามสู้อย่างเต็มที่ แต่ก็ไม่สามารถผ่านความแข็งแกร่งของคู่แข่งขันไปได้ ทำให้ พัชรินทร์ แพ้ 0-2 เซต 3-6, 5-7 ในเวลา 1 ชั่วโมง 49 นาที พัชรินทร์ ตกรอบแรก ได้รางวัลปลอบใจ จำนวน 297 ดอลลาร์สหรัฐ หรือประมาณ 10,187 บาท ส่วน อามานดีน เฮสส์ ผ่านเข้ารอบสองไปรอพบคู่แข่งขันต่อไป ด้านชายเดี่ยว รอบแรก (32 คน) "หมิง" ณัฏฐญุตม์ นิธิธนนนต์ หนุ่มไทย วัย 23 ปี มือ 2124 ของโลก ซึ่งได้ไวลด์การ์ดหรือสิทธิพิเศษเข้าร่วมแข่งขัน ก็เจองานหนักอย่าง ปีเตอร์ บาร์ บีริยูคอฟ นักหวดวัย 23 ปี มือ 360 ของโลก ซึ่งเป็นมือวางอันดับ 1 ของรายการ และผลปรากฏว่า ณัฏฐญุตม์ สุดต้านฝีมือของคู่แข่งขัน พ่ายไป 0-2 เซต 2-6, 4-6 ตกรอบแรกได้รางวัลปลอบใจ จำนวน 156 ดอลลาร์สหรัฐ หรือประมาณ 5,350 บาท ส่วนมือวางอันดับ 1 เข้าไปรอคู่แข่งขันในรอบสองต่อไป</p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงคู่ รอบแรก (16 คู่) นักเทนนิสไทยพบกันเอง "ออมสิน" อัญชิสา ฉันทะ จับคู่กับ "ฟีฟ่า" ลัลดา กำหอม พบกับ เวียร่า ดีเพิ่ม และ ลีเดียร์ พอดโกริชานี่ สองนักหวดลูกครึ่งไทย-รัสเซีย หลังการแข่งขัน เป็นคู่ของ อัญชิสา กับ ลัลดา ที่คว้าชัยได้ 2 เซตรวด 7-5, 6-2 ผ่านเข้ารอบก่อนรองชนะเลิศต่อไป ในส่วนผลการแข่งขันคู่อื่น ๆ มีดังนี้ หญิงเดี่ยว เมนดรอว์ รอบแรก ดาเรีย เฟรย์แมน (ไซปรัส) ชนะ คลาร่า วลาสเซลเลอร์ (เบลเยียม) 6-0, 6-4 แบ็ค ดายอน (3-เกาหลีใต้) ชนะ มิคา บุชนิค (อิสราเอล) 6-0, 6-1 ชายเดี่ยว เมนดรอว์ รอบแรก ชินทาโร่ อิมาอิ (5-ญี่ปุ่น) ชนะ ฟาอุสโต้ ทาแบคโก (อิตาลี) 6-2, 6-4 เอเตียน ดอนเนต์ (ฝรั่งเศส) ชนะ เฮย์เดน โจนส์ (ออสเตรเลีย) 6-3, 6-3 โดมินิค ปาลัน (7-เช็ก) ชนะ เอกอร์ พลีชิฟต์เซฟ 6-0, 7-6(6)</p>
<!-- /wp:paragraph -->

<!-- wp:paragraph -->
<p>หญิงคู่ รอบแรก เพียงธาร ผลิพืช-นาโฮะ ซาโตะ (1 ไทย-ญี่ปุ่น) ชนะ มายูกะ ไอคาวะ-นิโคล ริฟกิน (ญี่ปุ่น-เยอรมนี) 6-3, 6-4 พัณณิน โควาพิทักษ์เทศ-ยูกิ นาอิโตะ (2 ไทย-ญี่ปุ่น) ชนะ แบ็ค ดายอน-ลี อึนอฮเย (เกาหลีใต้) 7-5, 6-4 ทรรศพร นาคหล่อ-บุณยวีร์ ธรรมไชยวัฒน์ ชนะ มาติลเด มาริอานี-มิจิกะ โอเซกิ (อิตาลี-ญี่ปุ่น) 7-5, 7-6(1) พัชรินทร์ ชีพชาญเดช-กมลวรรณ ยอดเพ็ชร แพ้ จอย เดอ ซูว์-โลเอส เอเบลิง โคนิง (เนเธอร์แลนด์) 4-6, 6-2 และซูเปอร์ไทเบรก 9-11</p>
<!-- /wp:paragraph -->

<!-- wp:paragraph -->
<p>ชายคู่ รอบแรก ยุทธนา เจริญผล-ธนเพชร ฉันทะ ชนะ เอเตียน ดอนเน็ต-วาเลนติน ลาปาลู (ฝรั่งเศส) 6-3, 1-6 และซูเปอร์ไทเบรก 10-8 กฤติน โกยกุล-จิรัฏฐ์ นวสิริสมบูรณ์ แพ้ ชินจิ ฮาซาว่า-โทโมฮิโระ มาซาบายาชิ (2 ญี่ปุ่น) 2-6, 2-6 เครดิต ไชยรินทร์-นพดล น้อยกอ แพ้ นิค แชปเปิล-อเล็กซ์ นาฟฟ์ (4 สหรัฐฯ-ลักเซมเบิร์ก) 2-6, 3-6 ภวิชญ์ สอนหลักทรัพย์-ฐานทัพ สุขสำราญ แพ้ ฟาอุสโต้ ทาแบคโก-จอร์จิโอ ทาแบคโก (อิตาลี) 3-6, 3-6</p>
<!-- /wp:paragraph -->

<!-- wp:image {"id":48232,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/482265814_1072127811616867_3681705336485713196_n-1024x683.jpg" alt="" class="wp-image-48232"/></figure>
<!-- /wp:image -->