<!-- wp:paragraph {"align":"center","style":{"typography":{"fontSize":20},"color":{"background":"#c3e0ec"}}} -->
<p class="has-text-align-center has-background" style="background-color:#c3e0ec;font-size:20px"><strong>"ลัลนา" ฮึดหวด3เซตคว้าชัยลิ่วตัดเชือกศึกW75ที่โปรตุเกส</strong></p>
<!-- /wp:paragraph -->

<!-- wp:paragraph -->
<p>ศึกเทนนิสอาชีพหญิง สะสมคะแนนโลก ไอทีเอฟ เวิลด์ เทนนิส ทัวร์ รายการ "W75 ปอร์โต้" ชิงเงินรางวัลรวม 60,000 ดอลลาร์สหรัฐ หรือราว 2,160,000 บาท ที่เมืองปอร์โต้ ประเทศโปรตุเกส วันที่ 19 ก.ค.67 "รวงข้าว" ลัลนา ธาราฤดี วัย 20 ปี มืออันดับ 191 ของโลก ลงแข่งหญิงเดี่ยว รอบ 8 คนสุดท้าย พบกับ ดาวรุ่งวัย 18 ปีจากออสเตรเลีย มายา จอยท์ มืออันดับ 161 ของโลก ซึ่งเซตแรก ลัลนา เสิร์ฟเสียไป 3 ดับเบิ้ลฟลอท์ ถูกเบรกไป 3 เกมทำให้แพ้ 1-6 <br>แต่ในเซตสอง นักหวดไทยกลับมาคุมเกมได้ดีขึ้น เริ่มต้นเซตด้วยการเบรกเกมคู่แข่งได้ แม้ ลัลนา จะมาถูกเบรกในเกม 6 แต่ก็เบรกคืนในเกมถัดมาได้เร็ว จากนั้นก็รักษาเกมเสิร์ฟตัวเองได้สกอร์นำ 5-3 แม้สาวออสซี่จะเก็บเกมที่ 9 ได้แต่สุดท้ายก็เป็น ลัลนา ที่ชนะในเซตนี้ 6-4 เกม<br>ลัลนาตีเสมอ 1-1 เซตต้องมาตัดสินในเซตสามกันต่อ ซึ่ง 2 เกมแรกผลัดกันเบรกเสิร์ฟ ลัลนา นำ 2-1 ก่อนจะรักษาเกมตัวเองได้สกอร์ไหลนำ 3-1 แม้นักหวดออสซี่จะพยายามรักษาเกมตัวเองได้ในเกมที่ 5 แต่ ลัลนา ยังคงโชว์ฟอร์มหวดได้เฉียบขาดกว่าไม่พลาดเสียเกมเสิร์ฟอีก และหาจังหวะเบรกเกมคู่แข่งได้ในเกม 7 สกอร์ขึ้นแท่นนำ 5-2 เกมต่อมา ลัลนา ออกมาปิดแมทช์ด้วยการรักษาเกมเสิร์ฟได้อย่างเยี่ยมยอด ทำให้ชนะ 6-2<br>นักหวดสาวไทย ลัลนา ธาราฤดี สามารถเอาชนะ มายา จอยท์ จากออสเตรเลีย 2-1 เซต ด้วยสกอร์ 1-6, 6-4 และ 6-2 ใช้เวลารวม 1 ชั่วโมง 58 นาที พร้อมผ่านเข้ารอบรองชนะเลิศ โดยจะต้องดวลแร็คเกตกับ มายา ชวาลินสก้า นักหวดโปแลนด์ วัย 21 ปี มืออันดับ 201 ของโลกต่อไป</p>
<!-- /wp:paragraph -->

<!-- wp:image {"id":44365,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/451689615_900676388762011_7585286193023579186_n-576x1024.jpg" alt="" class="wp-image-44365"/></figure>
<!-- /wp:image -->