<!-- wp:paragraph {"align":"center","style":{"typography":{"fontSize":20},"color":{"background":"#e0bbbc"}}} -->
<p class="has-text-align-center has-background" style="background-color:#e0bbbc;font-size:20px"><strong>3 นักหวดเยาวชนไทยฟอร์มเฉียบฉลุยเมนดรอว์ "แอลทีเอที เอเชี่ยน"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสมอันดับเอเชีย ระดับเกรด 2 เข้าสู่สัปดาห์ที่ 5 ในชื่อรายการ LTAT Asian 14&amp;Under C2 (5) 2024 หรือ "แอลทีเอที เอเชี่ยน โฟร์ทีน แอนด์ อันเดอร์ 2024" ครั้งที่ 5 จัดที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี และเมื่อวันที่ 13 ต.ค. 2567 เป็นการแข่งขันรอบคัดเลือกวันสุดท้าย ประเภทชายเดี่ยว รอบคัดเลือก รอบสุดท้าย นักเทนนิสเยาวชนไทยโคจรมาพบกัน ศิวกร ฉวยกระโทก พบกับ กฤติธี ชาญนคร และผลการแข่งขัน ปรากฏว่า ศิวกร ซึ่งถูกจัดให้เป็นมือวางอันดับ 1 ของรอบคัดเลือก คว้าชัยได้ตามคาด ด้วยสกอร์ 6-0 ทั้งสองเซต ส่งผลให้ ศิวกร คว้าโควตาเข้าไปแข่งขันในรอบเมนดรอว์ ซึ่งจะแข่งขันระหว่างวันที่ 14-18 ต.ค. 2567 ต่อไป</p>
<!-- /wp:paragraph -->

<!-- wp:paragraph -->
<p>ด้าน ก้องภพ แซ่ลิ้ม นักเทนนิสเยาวชนไทยอีกราย ก็ทำผลงานได้ดี ตีตั๋วสู่รอบเมนดรอว์ได้สำเร็จ หลังจากเรียกฟอร์มเก่งออกมาเอาชนะ มิรอน พรุดนิคอฟ ได้ 2 เซตรวด 6-2 และ 7-5 นอกจากนี้ยังมี เดนิส เขียวรักษา ที่คว้าโควตารอบเมนดรอว์ได้ด้วย เมื่อหวดเอาชนชนะ ณฐเจตน์ เจตน์มงคลรัตน์ 2-0 เซต ด้วยสกอร์ 6-4 และ 6-2 ในส่วนผลการแข่งขันคู่อื่น ๆ มีดังนี้ ชายเดี่ยว รอบคัดเลือก รอบสุดท้าย เรโอะ อิอูจิ (ไทย) แพ้ หลี่ เชาหยวน (จีน) 6-3, 4-6 และซูเปอร์ไทเบรก 7-10 จันทภาส โกมลพิสุทธิ์ แพ้ โจนาธาน จันดรา เฉิน (ออสเตรเลีย) 1-6, 2-6 พัชรวุฒิ อานันทนะสุวงศ์ แพ้ แอ็กเซล เฮเจ (นอร์เวย์) 3-6, 6-2 และซูเปอร์ไทเบรก 6-10 อารอน เจเดน โคยิวโต (ฟิลิปปินส์) ชนะ เค วิหาร เรดดี้ (อินเดีย) 6-0, 6-1 เอเลียส ธีโอดอร์ ซีร์โตลา (สิงคโปร์) ชนะ โฮ ชุนปัก (ฮ่องกง) 6-1, 6-2</p>
<!-- /wp:paragraph -->

<!-- wp:image {"id":46102,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/10/462881232_962191399277176_2778884766225402017_n-1024x683.jpg" alt="" class="wp-image-46102"/></figure>
<!-- /wp:image -->