<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>"ลัลนา" เฉือนชัยหวิวลิ่วเข้ารอบสอง<br>คู่ "เพียงธาร"พลิกร่วงศึก W100 ที่ญี่ปุ่น</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิงนานาชาติ ไอทีเอฟ วีเมนส์ เวิลด์ เทนนิส ทัวร์ ระดับ W100 รายการ "ทาคาซากิ อินเตอร์เนชั่นแนล โอเพ่น 2025" ชิงเงินรางวัลรวม 100,000 ดอลลาร์สหรัฐ หรือประมาณ 3,240,000 บาท ที่เมืองทาคาซากิ จังหวัดกุมมะ ประเทศญี่ปุ่น เมื่อวันที่ 19 พ.ย.68 ประเภทหญิงเดี่ยว รอบแรก "รวงข้าว" ลัลนา ธาราฤดี นักเทนนิสไทย วัย 21 ปี มือ 142 ของโลก มือวาง 2 ของรายการ ลงแข่งขันกับ เบร์ฟู เซนกิซ นักเทนนิสตุรกี วัย 26 ปี มือ 431 ของโลก ท่ามกลางสภาพอากาศที่เย็นและมีลมพัดแรง ในเซตแรก ลัลนา ยังปรับจังหวะบอลไม่ได้ทำให้แพ้ 5-7<br>เซตสอง เกมยังสูสีผลัดกันยิงสโตรกสู้กันตลอดแต่ในช่วงท้ายเซต ลัลนา เก็บแต้มได้ดีกว่าทำให้ชนะ 7-5 ตีเสมอ 1-1 เซต&nbsp;<br>เซตสามซึ่งเป็นเซตตัดสิน ลัลนา แม้จะเสียดับเบิ้ลฟอลต์และถูกเบรกตั้งแต่เกมแรกแต่ก็ไม่หมดกำลังใจพยายามยื้อสู้เต็มที่ชิงจังหวะเบรกเกมคืนและคว้าชัยได้ในที่สุด 6-4 ทำให้แมทช์นี้ ลัลนา เฉือนชนะแบบหืดขึ้นคอ 2-1 เซต ด้วยสกอร์ 5-7, 7-5 และ 6-4 ใช้เวลาไปทั้งสิ้น 2 ชั่วโมง 28 นาที ผ่านเข้าสู่รอบสองไปเจอกับ ฮิคารุ ซาโตะ นักเทนนิสญี่ปุ่น วัย 26 ปี มือ 593 ของโลกต่อไป<br>ขณะที่ "เอิร์ธ" เพียงธาร ผลิพืช นักเทนนิสสาวไทย วัย 33 ปี ลงแข่งประเภทคู่ รอบแรก ด้วยอันดับโลกอยู่ที่ 121 โดยจับคู่กับ เหลียง เอิน ซัว นักหวดไต้หวัน วัย 25 ปี มือคู่อันดับ 85 ของโลก ซึ่งเป็นคู่มือวาง 1 ของรายการ โดยเซตแรกคู่เพียงธารคุมเกมได้ดีกว่าชนะไป 6-3 ทว่าในเซตสองกลับเป็นคู่สาวญี่ปุ่นใช้เกมหวดที่เหนียวพลิกชนะ 6-3 ทำให้ต้องมาตัดสินด้วยซูเปอร์ไทเบรก และเป็นคู่ญี่ปุ่นที่เล่นได้ดีต่อเนื่องเอาชนะได้อีก 10-3 ทำให้ คู่ของเพียงธาร พลิกล็อคพ่ายไป 1-2 เซต ด้วยสกอร์ 6-3, 3-6 และ ซูเปอร์ไทเบรก 3-10 ใช้เวลาแข่งรวมทั้งสิ้น 1 ชั่วโมง 23 นาที</p>
<!-- /wp:paragraph -->

<!-- wp:image {"id":53273,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/11/586031347_1277362517760061_2936406284758429835_n-768x1024.jpg" alt="" class="wp-image-53273"/></figure>
<!-- /wp:image -->