<!-- wp:paragraph {"align":"center","style":{"typography":{"fontSize":20},"color":{"background":"#c5d3da"}}} -->
<p class="has-text-align-center has-background" style="background-color:#c5d3da;font-size:20px"><strong>"บิ๊กสุชัย" ปลุกขวัญทีมเทนนิสหญิงไทย<br>ล่าตั๋วเพลย์ออฟ"บิลลี จีน คิงฯ"ที่อินเดีย </strong></p>
<!-- /wp:paragraph -->

<!-- wp:paragraph -->
<p>เมื่อวันที่ 3 เม.ย. 2568 ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี "บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานให้โอวาทและอวยพรให้แก่คณะนักเทนนิสหญิงทีมชาติไทยและเจ้าหน้าที่ที่จะเดินทางไปแข่งขันเทนนิสชิงแชมป์โลก ประเภททีมหญิง รายการ "2025 บิลลี จีน คิง คัพ บาย เกนบริดจ์" หรือชื่อย่อว่า "บีเจเคซี" โซนเอเชีย/โอเชียเนีย กลุ่ม 1 ที่เดกกัน ยิม คณา เมืองปูเน่ ประเทศอินเดีย ระหว่างวันที่ 7-12 เม.ย. 2568<br>ในโอกาสนี้ นายสุชัย ได้นำเงินส่วนตัวมอบให้คณะนักกีฬาและเจ้าหน้าที่ จำนวน 11 คน รวมเป็นเงินทั้งสิ้น 220,000 เพื่อเป็นขวัญกำลังใจให้ทุกคนในการทำหน้าที่เพื่อประเทศไทย โดยยังไม่รวมเบี้ยเลี้ยงที่นักกีฬาและเจ้าหน้าที่ได้รับจากสมาคมฯ อีกจำนวนหนึ่ง และมี พลโทอุชุกร สาครนาวิน อุปนายกสมาคมฯ ร่วมให้กำลังใจแก่นักกีฬาและเจ้าหน้าที่ด้วย<br>นายสุชัย กล่าวว่า ขอเป็นกำลังใจให้กับนักกีฬาทีมชาติไทยทุกคน ขอให้ทุกคนร่วมแรงร่วมใจกันทำหน้าที่ของตัวเองอย่างเต็มที่ เพื่อชื่อเสียงและเกียรติยศของประเทศชาติและตนเอง ขอให้ทุกคนประสบความสำเร็จกับการแข่งขันในครั้งนี้ รวมถึงรักษาเนื้อรักษาตัว และเดินทางไปแข่งขันโดยสวัสดิภาพ<br>สำหรับการแข่งขัน "2025 บิลลี จีน คิง คัพ บาย เกนบริดจ์" โซนเอเชีย/โอเชียเนีย กลุ่ม 1 จะมีทั้งหมด 6 ทีม เข้าร่วมการแข่งขัน ได้แก่ อินเดีย (เจ้าภาพ) ไทย ไต้หวัน ฮ่องกง เกาหลีใต้ และ นิวซีแลนด์ โดยจะทำการแข่งขันแบบพบกันหมด รวมทั้งสิ้น 5 แมทช์ แต่ละแมทช์แข่งขัน 3 คู่ ประกอบด้วย เดี่ยวชนมือ 2 คู่ และประเภทหญิงคู่ 1 คู่ ทีมที่มีคะแนนเป็นอันดับ 1 และ 2 จะได้ผ่านเข้าไปแข่งขันในรอบเพลย์ออฟ เพื่อชิงตั๋วขึ้นไปเล่นในระดับเวิลด์กรุ๊ป ส่วนทีมที่ได้อันดับ 5 และ 6 ในรอบนี้ จะต้องลงไปแข่งขันในกลุ่ม 2 ต่อไป<br>คณะเทนนิสทีมชาติไทยชุดนี้มี นายภุชงค์ เลาหศิริวงศ์ กรรมการอำนวยการสมาคมกีฬาลอนเทนนิสฯ เป็นผู้จัดการทีม ส่วนนักกีฬา ได้แก่ "ไหม" มนัญชญา สว่างเเก้ว มือ 110 ของโลก, "รวงข้าว" ลัลนา ธาราฤดี มือ 166 ของโลก, "แต้ว" ทรรศพร นาคหล่อ มือ 411 ของโลก, "อีฟ" พัชรินทร์ ชีพชาญเดช มือ 507 ของโลก และ "เอิร์ธ" เพียงธาร ผลิพืช มือคู่ 141 ของโลก โดยมี "โค้ชเอ็กซ์" นายพชรพล คำสมาน ทำหน้าที่กัปตันทีมและผู้ฝึกสอนทีมชาติไทย ร่วมด้วย น.ส.นวลพรรณ จั่นทิม นักกายภาพบำบัด และนายนนทพัทธ์ เฟื่องเดช นักวิทยาศาสตร์การกีฬา<br>อนึ่ง คณะเทนนิสทีมชาติไทยชุดนี้ จะออกเดินทางจากประเทศไทย ในช่วงดึกของคืนวันศุกร์ที่ 4 เม.ย. หรือเช้าตรู่วันที่ 5 เม.ย. จากท่าอากาศยานสุวรรณภูมิ ไปยังท่าอากาศยานนานานชาติปูเน่ ประเทศอินเดีย ด้วยสายการบินอินดีโก แอร์ไลน์ เที่ยวบิน 6E1096 ในเวลา 01.10 น. โดยจะใช้เวลาเดินทางราว 4 ชั่วโมง.</p>
<!-- /wp:paragraph -->

<!-- wp:image {"id":48605,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/487856922_1091190183043963_6949467373132535921_n-1024x683.jpg" alt="" class="wp-image-48605"/></figure>
<!-- /wp:image -->