<!-- wp:paragraph {"align":"center","backgroundColor":"luminous-vivid-amber"} -->
<p style="text-align:center" class="has-background has-luminous-vivid-amber-background-color"><br><strong>ทีมหวดเยาวชนไทยซิวชัย 4 นัดรวด คว้าแชมป์กลุ่มพร้อมทะลุรอบรองฯ เทนนิสรายการพิเศษที่จีน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส รายการ 2019 คัลเลอร์ฟูล ยูนนาน เบลท์ แอนด์ โร๊ด อินิเทียทีฟ คุนหมิง อินเตอร์เนชั่นแนล เทนนิส ทัวนาเมนต์ อันหนิง ที่เมืองคุนหมิง สาธารณรัฐประชาชนจีน โดยรายการนี้สมาคมกีฬาเทนนิส ลอนเทนนิสสมาคมแห่งประเทศไทยในพระชรมราชูปถัมภ์ ส่งนักกีฬาทั้งรุ่นทั่วไป และรุ่นเยาวชนเข้าร่วมชิงชัย</p>
<!-- /wp:paragraph -->

<!-- wp:paragraph -->
<p>เมื่อวันที่ 17 ต.ค. 62 ในรุ่นเยาวชน ประเภททีม ทีมนักหวดไทย มีโปรแกรมลงสนามในรอบแบ่งกลุ่ม กลุ่มเอ นัดสุดท้าย พบกับ ทีมฟิลิปปินส์ ปรากฏว่า ทีมหวดโจ๋ไทย ที่ประกอบไปด้วย ทรงฤทธิ์ เดวิด จั่นบุปผา, ธมนพรรณ จงเลิศตระกูล, แทนตะวัน ทัดเดโอ มายอลิ แม็คจิโอลิ และ ณัฏฐณิชา แก้วเจริญวงษ์ ช่วยกันหวดเอาชนะ ไปได้ 3 - 0 คู่ โดยในประเภทชายเดี่ยว แทนตะวัน ชนะ เอ็กกูเอล จูกูตาน 2-0 เซต 6-4, 6-2 ส่วนหญิงเดี่ยว ธมนพรรณ ชนะ เบ็นติลโล่ 2-0 เซต 6-2, 6-0 และประเภทคู่ผสม ทรงฤทธิ์ / ณัฏฐณิชา ชนะ จูฟ-อัน โคคอย /ไฮดอลโก้ 2-0 เซต 6-2, 6-0 ทีมไทยคว้าอั้นดับหนึ่งของกลุ่ม ด้วยผลงานชนะ 4 นัดรวด (นัดแรกชนะ บรูไน 3-0 คู่, นัดสอง ชนะ ลาว 3-0 คู่, นัดสามชนะเมียนมาร์ 3-0, นัดสี่ชนะ ฟิลิปปินส์ 3-0) โดยทีมไทยผ่านเข้ารอบรองชนะเลิศในฐานะแชมป์กลุ่มเอ ไปพบกับทีมฮ่องกง รองแชมป์กลุ่มบี</p>
<!-- /wp:paragraph -->

<!-- wp:paragraph -->
<p>ขณะที่ในรุ่นทั่วไป รอบแบ่งกลุ่ม กลุ่มบี นัดสุดท้าย ทีมไทย พบ ทีมจีน ปรากฏว่า ทัพนักหวดไทย ไม่สามารถต้านความแข็งแกร่งของเจ้าถิ่นได้ แพ้ไป 2-3 คู่ โดยในประเภทชายเดี่ยว กฤติน โกยกุล ชนะ หวัง รุ่ยซวน 2-1 เซต 5-4(2), 4-5(1), 4-0, หญิงเดี่ยว วรัญญา วงค์เทียนชัย แพ้ จู เจียหยู 1-2 เซต 5-4 (5), 1-4, 1-4, ชายคู่ ชาญชัย สุขตนเอง / วรชน รักษ์ปวงชน แพ้ ซุน ฉิน / หวัง รุ่ยไข่ 0-2 เซต 1-4, 3-5, หญิงคู่ รดา มานะทวีวัฒน์ / ดลวี ตุ้มทอง แพ้ หวัง ถานนี่ / จู เจียหยู 0-2 เซต 4-5 (2), 3-5, คู่ผสม ชาญชัย สุขตนเอง / รดา มานะทวีวัฒน์ ชนะผ่าน หวัง รุ่ยไข่ / หวัง ถานนี่ 4-5(2), 2-2 (rt) ทำให้ทีมไทยมีสถิติ ชนะ 2 แพ้ 2 (นัดแรก แพ้ ฟิลิปปินส์ 2-3 คู่, นัดสอง ชนะ ศรีลังกา 4-1 คู่, นัดสาม ชนะ มองโกเลีย 5-0 คู่, นัดสี่ แพ้จีน 2-3 คู่) โดยทีมไทยผ่านเข้ารอบรองชนะเลิศในฐานะรองแชมป์กลุ่มบี เข้าไปพบกับทีมฮ่องกง แชมป์กลุ่ม เอ</p>
<!-- /wp:paragraph -->

<!-- wp:paragraph -->
<p>              สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":24021} -->
<figure class="wp-block-image"><img src="https://www.bucket.cloudaccess9.com/ltatorg/2019/11/72472920_2641505429205742_1416653000755118080_n-1.jpg" alt="" class="wp-image-24021"/></figure>
<!-- /wp:image -->