<!-- wp:paragraph {"align":"center","style":{"typography":{"fontSize":20},"color":{"background":"#d0d7f1"}}} -->
<p class="has-text-align-center has-background" style="background-color:#d0d7f1;font-size:20px"><strong>"ริว"กอดคอ"ภูดิถ"คว้าแชมป์ชายคู่ปิดฉาก "แอลทีเอที เอเชี่ยน โฟร์ทีนฯ" หน 4</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2022" ครั้งที่ 4 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 15 ก.ค. 2565 เป็นวันสุดท้าย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัลแก่นักกีฬา ประเภทชายเดี่ยว รอบชิงชนะเลิศ พชร ทวีกุล นักเทนนิสเยาวชนของไทย ปราชัยให้แก่ อีธาน แมทธิว โกะห์ จากสิงคโปร์ 0-2 เซต 0-6 และ 4-6 โดยนับเป็นการได้แชมป์ชายเดี่ยว สัปดาห์ที่ 2 ติดต่อกันของ อีธาน แมทธิว โกะห์ (สัปดาห์แรก : แอลทีเอที เอเชี่ยน โฟร์ทีน แอนด์ อันเดอร์ 2022 ครั้งที่ 3) ด้านประเภทหญิงเดี่ยว "พิณเพลง" ณัฐรดา สกุลวงศ์ธนา มือวางอันดับ 1 ของรายการ สุดต้านฟอร์มของ โอ จียุน มือวางอันดับ 2 ของรายการจากเกาหลีใต้ ทำให้พ่ายไป 0-2 เซต 3-6 และ 1-6 ได้รองแชมป์มาครอง ส่วน โอ จียุน ขึ้นแท่นแชมป์ ขณะที่ประเภทคู่ เปิดฉากด้วยคู่ตกค้างประเภทชายคู่ รอบรองชนะเลิศ อัครินทร์ อัศวเบ็ญจาง และ พชร ทวีกุล สู้ต่อกับ เคอิทาโร่ คซาทรา เฮนดรายานโต้ และ การ์แดน เฮอร์มาวาน คู่หวดจากอินโดนีเซีย ปรากฏว่า คู่ของไทยเป็นฝ่ายชนะ 4-6, 6-1 และซูเปอร์ไทเบรก 10-5 อัครินทร์ อัศวเบ็ญจาง และ พชร ทวีกุล ทะยานเข้าไปชิงชนะเลิศกับ ริว โกฏิกุล และ ภูดิถ ปภัสร์สิริกุล จากไทยเช่นกัน และผลปรากฏว่า ริว และ ภูดิถ เอาชนะได้ 2-0 เซต 6-3, 7-5 ได้ครองแชมป์ชายคู่ร่วมกัน ส่วนประเภทหญิงคู่ รอบชิงชนะเลิศ วิคทอเรีย อเลกเซย์กีน่า จากสิงค์โปร์ และ โอ จียุน จากเกาหลีใต้ ชนะ คิม โซมี และ ปาร์ค โซจิน จากเกาหลีใต้ 2-0 เซต 6-1, 6-1 คว้าแชมป์หญิงคู่ไปครองร่วมกัน</p>
<!-- /wp:paragraph -->

<!-- wp:image {"id":32935,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/294249585_5497162650306658_7066040417225906728_n-1024x683.jpg" alt="" class="wp-image-32935"/></figure>
<!-- /wp:image -->