<!-- wp:paragraph {"align":"center","textColor":"vce-bg","style":{"color":{"background":"#a300a0"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#a300a0;font-size:22px"><strong>"พัชรินทร์" ล้มเต็ง 2 ขึ้นแท่นแชมป์หญิงเดี่ยว<br>"กษิดิศ" พระรองฝ่ายชาย-หวดไอทีเอฟปักษ์ใต้</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 เทนนิสชาย "ไอทีเอฟ เมนส์ เวิลด์ ทัวร์ 2023 (1)" และเทนนิสหญิง "ไอทีเอฟ วีเมนส์ เซอร์กิต 2" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 534,600 บาท รวม 2 รายการอยู่ที่ 1,069,200 บาท ที่สนามเทนนิส ภายในสนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 27 ส.ค. 2566 เป็นวันสุดท้ายของการแข่งขันในสัปดาห์ที่ 7
       ประเภทหญิงเดี่ยว รอบชิงชนะเลิศ "อีฟ" พัชรินทร์ ชีพชาญเดช นักเทนนิสไทย มือวาง 7 และมือ 639 โลก พบกับ มิโฮะ คุราโมจิ นักเทนนิสญี่ปุ่น มือวาง 2 และมือ 527 โลก ผลปรากฏว่า พัชรินทร์ ที่พยายามเล่นให้ได้ตามมาตรฐานของตัวเอง เน้นเกมบุกที่เฉียบคม และรอจังหวะยิงสวนกลับ เป็นวินเนอร์สวย ๆ ได้หลายลูก เก็บแต้มพาตัวเองคว้าชัยได้ 2 เซตรวด ด้วยสกอร์ 2-0 เซต 6-3, 6-2 ในเวลา 1 ชั่วโมง 20 นาที
       พัชรินทร์ ได้ครองแชมป์ประเภทหญิงเดี่ยว รับเงินรางวัล จำนวน 2,352 ดอลลาร์สหรัฐ หรือประมาณ 83,825 บาท และคะแนนสะสมอันดับโลก 10 แต้ม ส่วน มิโฮะ รองแชมป์ ได้รับ 1,470 ดอลลาร์สหรัฐ หรือประมาณ 52,390 บาท และคะแนน 6 แต้ม โดยนับเป็นแชมป์หญิงเดี่ยวรายการที่ 4 ของพัชรินทร์ บนเส้นทาง ไอทีเอฟ วีเมนส์ เวิลด์ เทนนิส ทัวร์ และเป็นแชมป์แรกของปีนี้ หลังจากผ่านเข้าชิงฯ ที่ ม.วลัยลักษณ์ ได้ถึง 3 ครั้ง
       ด้านประเภทชายเดี่ยว รอบชิงชนะเลิศ "บูม" กษิดิศ สำเร็จ นักเทนนิสไทย มือวาง 3 และมือ 678 โลก พบกับ กริกอรี่ โลมากิ้น นักหวดลัคกี้ลูสเซอร์จากคาซัคสถาน มือ 980 โลก ผลปรากฏว่า ดวลแร็กเกตกันได้อย่างดุเดือด นานกว่า 3 ชั่วโมง ก่อนที่ กษิดิศ จะพ่ายไปอย่างน่าเสียดาย 1-2 เซต 6-7 ไทเบรก 2-7, 6-4 และ 3-6 กษิดิศได้รองแชมป์รับเงินรางวัล 1,272 ดอลลาร์สหรัฐ หรือประมาณ 45,334 บาท และคะแนนสะสมอันดับโลก 8 แต้ม ขณะที่ กริกอรี่ โลมากิ้น ในฐานะแชมป์ 2,160 ดอลลาร์สหรัฐ หรือประมาณ 76,982 บาท และคะแนน 15 แต้ม
       หลังการแข่งขันได้มีพิธีมอบรางวัล โดย รศ.ดร.สุรินทร์ ไหมศรีกรด รองอธิการบดี ม.วลัยลักษณ์ เป็นประธานมอบรางวัลประเภทหญิงเดี่ยว ด้าน พันเอกวัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลประเภทชายเดี่ยว และมี ดร.มงคล ธีระนานนท์ ผู้ช่วยอธิการบดี, ผศ.ดร.มาริสา ภูมิภาค ณ หนองคาย ผู้อำนวยการศูนย์ส่งเสริมวัฒนธรรมและการกีฬา และนายสนธยา คงชัย หัวหน้าส่วนอาคารสถานที่ ม.วลัยลักษณ์ ร่วมด้วย</code></pre>
<!-- /wp:code -->

<!-- wp:image {"id":38859,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/IMG_3449-1024x683.jpeg" alt="" class="wp-image-38859"/></figure>
<!-- /wp:image -->