<img class="alignnone size-full wp-image-1049" src="https://www.bucket.cloudaccess9.com/ltatorg/2017/10/Junior-645x450.jpg" alt="" width="675" height="450" />

"จูเนียร์" วิชยา ตรงเจริญชัยกุล คว้าแชมป์ชายเดี่ยว "พีทีที-ไอทีเอฟ เมนส์ โปร เซอร์กิต 4" ด้าน ณัฐนิดา หลวงแนม และ วรัญญา วงค์เทียนชัย คว้าแชมป์ประเภทหญิงคู่ "พีทีที-ไอทีเอฟ วีเมนส์ โปร เซอร์กิต 4"
.
การแข่งขันเทนนิสอาชีพชาย "พีทีที-ไอทีเอฟ เมนส์ โปร เซอร์กิต 4" ชิงเงินรางวัลรวม 15,000 ดอลลาร์สหรัฐ (ประมาณ 495,000 บาท) และเทนนิสอาชีพหญิง "พีทีที-ไอทีเอฟ วีเมนส์ โปร เซอร์กิต 4" ชิงเงินรางวัลรวม 15,000 ดอลลาร์สหรัฐ (ประมาณ 495,000 บาท) ที่ศูนย์พัฒนากีฬาเทนนิสแห่งชาติ เมืองทองธา<span class="text_exposed_show">นี เมื่อวันที่ 7 ต.ค. เป็นรอบชิงชนะเลิศ โดย "บิ๊กเอ๋" นายกิตตน์สมบัติ เอื้อมมงคล นายกสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ ให้เกียรติมอบรางวัล</span>
<div class="text_exposed_show">

ประเภทชายเดี่ยว "จูเนียร์" วิชยา ตรงเจริญชัยกุล ทีมชาติไทย วัย 22 ปี มือ 579 ของโลก พบกับ นิโคลาส ฮู วัย 23 ปี มืออันดับ 646 ของโลก จากสหรัฐอเมริกา โดยเซตแรก วิชยาเครื่องร้อนทันที เบรกเกมแรกและเกม 3 นำ 3-0 จากนั้นผลัดกันรักษาเกมเสิร์ฟ วิชยานำ 5-2 และออกมาเสิร์ฟเอซ ปิดเซตเอาชนะไป 6-2 เซตสอง อาศัยเกมเสิร์ฟเข้าสู้กัน เสมอ 1-1 วิชยาพยายามหวดกดดันคู่ต่อสู้ เบรกเกม 3 ได้สำเร็จ ขึ้นนำ 2-1 จากนั้นต่างยื้อเกมเสิร์ฟของตัวเองไว้ได้ ก่อนที่ วิชยา จะเอาชนะไป 6-4 สรุป วิชยา ซึ่งแมทช์นี้เสิร์ฟเอซ ไป 10 ลูก เอาชนะไป 2-0 เซต 6-2, 6-4 ใช้เวลาแข่งขันทั้งหมด 1 ชั่วโมง 17 นาที คว้าแชมป์ชายเดี่ยวพร้อมเงินรางวัล 2,160 ดอลลาร์สหรัฐ (ประมาณ 71,000 บาท) ส่วนรองแชมป์รับ 1,272 ดอลลาร์สหรัฐ (ประมาณ 41,900 บาท)

จากนั้น วิชยา จับคู่กับ อิสเซอิ โอกามูระ จากญี่ปุ่น ลงเล่นรอบชิงชนะเลิศ ประเภทชายคู่ พบกับ ฮิโรยาสุ เอฮาร่า และ ชุนโรอุ ทาเคชิม่า จากญี่ปุ่น ปรากฎว่า คู่หวดญี่ปุ่นเป็นฝ่ายเอาชนะไป 2-1 เซต 6-4, 5-7 และ 10-4 คว้าแชมป์ไปครอง รับเงินรางวัลรวมกัน 930 ดอลลาร์สหรัฐ (ประมาณ 30,600 บาท) ส่วน วิชยา และ โอกามูระ ได้รองแชมป์ รับ 540 ดอลลาร์สหรัฐ (ประมาณ 17,820 บาท)

วิชยา กล่าวว่า นับเป็นการคว้าแชมป์เทนนิสอาชีพในประเภทชายเดี่ยวได้เป็นครั้งแรก ที่ผ่านมาได้พยายามอยู่ตลอด ก็ต้องขอบคุณทีมงานทุกคนที่ดูแลตน ซึ่งทำให้ตนเล่นได้ดีขึ้น และทำให้ความมั่นใจเพิ่มขึ้นเรื่อยๆ หลังจากนี้จะพยายามทำผลงานให้ดีขึ้นอีก

ด้าน "จูน" ณัฐนิดา หลวงแนม และ "ยู่ยี่" วรัญญา วงค์เทียนชัย สองนักหวดสาวไทย คู่มือวางอันดับ 2 ของรายการ คว้าแชมป์ประเภทหญิงคู่ได้สำเร็จ หลังจากในรอบชิงชนะเลิศ ผนึกกำลังเอาชนะ เอเลน เจโนเวเซ่ จากมอลตา และ โอโอนา ออร์พานา จากฟินแลนด์ ได้ 2 เซตรวด 6-4, 6-4 ใช้เวลาแข่งขันทั้งหมด 1 ชั่วโมง 22 นาที รับเงินรางวัลร่วมกัน 955 ดอลลาร์สหรัฐ (ประมาณ 31,000 บาท) ส่วนรองแชมป์รับร่วมกัน 515 ดอลลาร์สหรัฐ (ประมาณ 16,995 บาท)

ขณะที่ประเภทหญิงเดี่ยว รอบชิงชนะเลิศ ชอย จี ฮี มือวางอันดับ 8 ของรายการ จากเกาหลีใต้ ชนะ ลูลู่ ซัน จากสวิตเซอร์แลนด์ 2-0 เซต 6-2, 6-3 คว้าแชมป์พร้อมเงินรางวัล 2,352 ดอลลาร์สหรัฐ (ประมาณ 77,600 บาท) รองแชมป์รับ 1,470 ดอลลาร์สหรัฐ (ประมาณ 48,500 บาท)

</div>