<!-- wp:paragraph {"align":"center","style":{"typography":{"fontSize":20},"color":{"background":"#e0d0c1"}}} -->
<p class="has-text-align-center has-background" style="background-color:#e0d0c1;font-size:20px"><strong>"ฐานทัพ" หวด 2 เซตปราบหนุ่มญี่ปุ่นทะลุเมนดรอว์ "ไอทีเอฟเวิลด์เทนนิสทัวร์"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ W35 รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (3) ชิงเงินรางวัลรวม 30,000 ดอลลาร์สหรัฐ หรือประมาณ 1,029,000 บาท และ M15 รายการ ไอทีเอฟ เมนส์ เวิลด์ เทนนิส ทัวร์ (1) ชิงเงินรางวัลรวม 15,000 ดอลลาร์สหรัฐ หรือประมาณ 514,500 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 10 มี.ค. 2568 เป็นการแข่งขันรอบคัดเลือกวันสุดท้าย ไฮไลท์ประเภทชายเดี่ยว มีนักเทนนิสไทยผ่านเข้ารอบคัดเลือก รอบสุดท้ายได้ 2 คน คือ "แซค" ฐานทัพ สุขสำราญ นักหวดหนุ่มลพบุรี วัย 23 ปี มืออันดับ 1178 ของโลก และ "เปนเน่" เปน จารุศร นักกีฬาดาวรุ่งวัย 17 ปี จากกรุงเทพฯ มือ 1 เยาวชนชายไทย และเป็นมือ 187 เยาวชนโลก</p>
<!-- /wp:paragraph -->

<!-- wp:paragraph -->
<p>คู่แรก ฐานทัพ สุขสำราญ ซึ่งเป็นมือวาง 9 รอบคัดเลือก พบกับ โซระ ฟูกูดะ นักเทนนิสญี่ปุ่น อายุ 27 ปี มือวาง 3 และมือ 942 ของโลก ผลการแข่งขัน ปรากฏว่า ฐานทัพ ที่เล่นได้ดี โดยเฉพาะเกมท้ายคอร์ต รวมทั้งการยิงสวนกลับที่เฉียบขาด ก่อนเป็นฝ่ายเอาชนะไปด้วยสกอร์ 6-2 ทั้งสองเซต และผ่านเข้ารอบเมนดรอว์ได้สำเร็จ ในการแข่งขันรอบเมนดรอว์ ของประเภทชายเดี่ยว รอบแรกนั้น ฐานทัพ จะพบงานหนักอย่าง บ็อกดาน โบโบรฟ มือวางอันดับ 3 ของรายการ และมือ 528 ของโลก</p>
<!-- /wp:paragraph -->

<!-- wp:paragraph -->
<p>จากนั้นเป็นคิวของ เปน จารุศร พบกับ มาร์คุส มาลาซซ์ซัค นักหวดจากเยอรมนี วัย 20 ปี มือ 1438 ของโลก และเป็นมือวางอันดับ 16 ของการคัดเลือก ผลปรากฏว่า เซตแรก เปน ที่แม้เป็นรอง แต่สามารถแข่งขันได้อย่างสนุก และยังคว้าชัยด้วยการเอาชนะในการดวลไทเบรก เซตสอง เปน มีอาการตะคริว ทำให้เล่นได้ไม่เต็มที่ ผ่านไป 5 เกม ตาม 0-5 จนกระทั่งขอยอมแพ้ไปในที่สุด สรุป เปน แพ้ มาร์คุส มาลาซซ์ซัค ด้วยสกอร์ 7-6 ไทเบรก 7-3 และ 0-5 Ret. (รีไทร์) เนื่องจากเปนมีอาการตะคริว เปนหยุดผลงานไว้เพียงรอบคัดเลือกเทนนิสอาชีพ ในขณะที่ มาร์คุส มาลาซซ์ซัค ผ่านเข้ารอบเมนดรอว์ต่อไป โดยรอบแรก จะแข่งขันกับ ธนเพชร ฉันทะ ของไทย ซึ่งเป็นมือ 712 ของโลก ในส่วนผลการแข่งขันคู่อื่น ๆ มีดังนี้ หญิงเดี่ยว รอบคัดเลือก รอบสุดท้าย ฟรานเชสก้า เพซ (3-อิตาลี) ชนะ ยูอิ โอวาคิ (ญี่ปุ่น) 6-4, 6-0 มายูกะ ไอคาวะ (11-ญี่ปุ่น) ชนะ ลี อึนจี (เกาหลีใต้) 6-2, 6-2</p>
<!-- /wp:paragraph -->

<!-- wp:paragraph -->
<p>มารีน ซอสสตาค (4-ฝรั่งเศส) ชนะ อากังศะ ดิลีป นิตเจอร์ (9-อินเดีย) 6-4, 6-0 เวโรนิกา เอวัลด์ (2-โปแลนด์) ชนะ ซันดูกาช เคนซิบาเยวา (14-คาซัคสถาน) 6-3, 6-1 ยูโนะ คิตะฮาระ (16-ญี่ปุ่น) ชนะ คิม ดาบิน (เกาหลีใต้) 6-2, 6-7(2) และซูเปอร์ไทเบรก 10-6 ชายเดี่ยว รอบคัดเลือก รอบสุดท้าย โคเรย์ เคอร์ซี (7-ตุรกี) ชนะ ดานิล ซาร์กเซียน (10-อาร์เมเนีย) 7-5, 6-7(6-8) และซูเปอร์ไทเบรก 10-8 อี แจมุน (4-เกาหลีใต้) ชนะ จูเลียน เดอ คุยแปร์ (15-ฝรั่งเศส) 6-2, 6-0</p>
<!-- /wp:paragraph -->

<!-- wp:image {"id":48224,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/482322490_1071366988359616_8807273906111341964_n-819x1024.jpg" alt="" class="wp-image-48224"/></figure>
<!-- /wp:image -->