<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>"พัชรินทร์-กมลวรรณ" ผงาดแชมป์คู่ที่หัวหิน<br>"อัญชิสา" ชิงสาวจีนลุ้นขึ้นแท่นเดี่ยวในบ้าน</strong></p>
<!-- /wp:paragraph -->

<!-- wp:paragraph -->
<p><a></a> การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ รายการ แคล-คอมพ์ แอนด์ ซีซีเอยู อินดัสตรี 4.0 ไอทีเอฟ เวิลด์ เทนนิส ทัวร์ 2025 ชิงเงินรางวัลรวม 15,000 ดอลลาร์สหรัฐ หรือประมาณ 509,700 บาท ที่อารีน่า หัวหิน จ.ประจวบคีรีขันธ์ เมื่อวันที่ 15 พ.ย. 2568 ในประเภทคู่เข้าสู่รอบชิงแชมป์</p>
<!-- /wp:paragraph -->

<!-- wp:paragraph -->
<p>ประเภทหญิงคู่ รอบชิงชนะเลิศ นักหวดชาวไทยโคจรมาพบกันเอง และเป็นคู่ของ "อีฟ" พัชรินทร์ ชีพชาญเดช กับ "บัว" กมลวรรณ ยอดเพ็ชร ซึ่งเป็นคู่มือวาง 3 ของรายการ ที่ผนึกกำลัง ช่วยกันหวดเอาชนะ "แต้ว" ทรรศพร นาคหล่อ กับ ลีเดียร์ พอดโกริชานี่ ลูกครึ่งไทย-รัสเซีย ได้ทั้งสองเซต 6-2, 6-3 ในเวลาเพียง 56 นาที</p>
<!-- /wp:paragraph -->

<!-- wp:paragraph -->
<p>พัชรินทร์ กับ กมลวรรณ ได้ครองแชมป์ประเภทหญิงคู่ร่วมกัน พร้อมรับรางวัลไปแบ่งกัน 955 ดอลลาร์สหรัฐ หรือประมาณ 32,450 บาท และคะแนนสะสมอันดับโลก คนละ 15 คะแนน ส่วน ทรรศพร กับ ลีเดียร์ ได้รองแชมป์ รับรางวัลไปแบ่งกัน 515 ดอลลาร์สหรัฐ หรือประมาณ 17,499 บาท และคะแนน คนละ 10 คะแนน</p>
<!-- /wp:paragraph -->

<!-- wp:paragraph -->
<p>ทั้งนี้ หลังจบการแข่งขันได้มีพิธีมอบรางวัล โดย น.ส.รัญชญา ช่วยพัฒน์ ผู้จัดการฝ่ายการตลาด อารีน่า หัวหิน ให้เกียรติเป็นประธานในพิธีมอบรางวัล</p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงเดี่ยว รอบรองชนะเลิศ ซึ่งแข่งขันในช่วงเช้า "อีฟ" พัชรินทร์ สาวขอนแก่น วัย 30 ปี มือวางอันดับ 1 และมือ 451 ของโลก พบกับ "ออมสิน" อัญชิสา ฉันทะ นักหวดสาวเจ้าถิ่นวัย 23 ปี ชาวประจวบคีรีขันธ์ มือวางอันดับ 3 และมือ 510 ของโลก</p>
<!-- /wp:paragraph -->

<!-- wp:paragraph -->
<p>ตลอดการแข่งขันทั้งคู่พยายามใช้ชั้นเชิงและประสบการณ์ออกมาสู้กัน โดย พัชรินทร์ ได้เซตแรกไปครอง ก่อนที่ อัญชิสา จะบุกหนัก กระทั่งคว้าชัยในเซตสอง ทำให้เสมอ 1-1 เซต และในเซตสาม อัญชิสา นำห่างถึง 5-0 พัชรินทร์ฮึดสู้ ไล่มาอยู่ที่ 4-5 แต่ไม่ทัน อัญชิสา ออกมาเสิร์ฟเกมที่ 10 ปิดเซตเอาชนะไปด้วยสกอร์ 6-4</p>
<!-- /wp:paragraph -->

<!-- wp:paragraph -->
<p>สรุป อัญชิสา แซงชนะ พัชรินทร์ 2-1 เซต 4-6, 6-2 และ 6-4 ในเวลา 2 ชั่วโมง 18 นาที อัญชิสา ทะยานสู่รอบชิงชนะเลิศ ลุ้นคว้าแชมป์ในบ้านของตัวเอง โดยจะชิงแชมป์กับ หลี่ จงหยู สาวจีน มือวาง 2 และมือ 481 ของโลก ที่ตัดเชือกชนะนักหวดร่วมชาติ หวัง หยู่หาน มือวาง 7 และมือ 803 ของโลก 2-0 เซต 6-2, 6-1</p>
<!-- /wp:paragraph -->

<!-- wp:paragraph -->
<p>ในส่วน พัชรินทร์ ซึ่งหยุดผลงานไว้ที่รอบรองชนะเลิศ ประเภทหญิงเดี่ยว ได้รางวัลปลอบใจ 734 ดอลลาร์สหรัฐ หรือประมาณ 24,941 บาท พร้อมคะแนนสะสมอันดับโลก 6 คะแนน</p>
<!-- /wp:paragraph -->

<!-- wp:image {"id":53196,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/11/580401300_1274376534725326_980238222742443921_n-1024x683.jpg" alt="" class="wp-image-53196"/></figure>
<!-- /wp:image -->