<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#6d00a3"}}} -->
<p class="has-text-align-center has-vce-bg-color has-text-color has-background" style="background-color:#6d00a3;font-size:20px"><strong>อดีตมือ 31 โลก ฟอร์มฮอต ล้มมือเต็ง<br>ฉลุยเทนนิส "บางกอก โอเพ่น 2023"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชายนานาชาติ เก็บคะแนนโลก เอทีพี ชาเลนเจอร์ ทัวร์ (ชาเลนเจอร์ 75) รายการ "บางกอก โอเพ่น 2023 (1)" ชิงเงินรางวัลรวม 80,000 ดอลลาร์สหรัฐ หรือประมาณ 2,800,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 5 ม.ค. ในประเภทชายเดี่ยว เป็นรอบก่อนรองชนะเลิศ<br>คู่ที่น่าสนใจ ลอยด์ แฮร์ริส นักเทนนิสจากแอฟริกาใต้วัย 25 ปี อดีตมือ 31 ของโลก ปัจจุบันเป็นมือ 237 ของโลก ที่เพิ่งโค่นเต็งหนึ่ง ฟาเบียน มารอซซาน จากฮังการี ตกรอบ ยังคงเดินหน้าคว้าชัยได้อย่างต่อเนื่อง แม้เซตแรกจะพ่ายให้แก่ ชูว ยู่ เชียว หนุ่มไต้หวันวัย 23 ปี มือวาง 8 และมือ 221 ของโลก แต่สามารถพลิกกลับมาแซงเอาชนะได้ 2-1 เซต 6-7 ไทเบรก 7-9, 6-3 และ 6-4 ส่งผลให้ ลอยด์ แฮร์ริส ผ่านเข้าไปพบกับ วู๋ ตง-หลิน จากไต้หวัน วัย 24 ปี เต็ง 3 และมือ 184 ของโลก ที่เฉือนชนะ เยฟเกนี่ ดอนสคอย วัย 32 ปี มือ 387 ของโลก 2-1 เซต 7-5, 3-6 และ 6-3<br>ในส่วนผลการแข่งขันคู่อื่น ๆ ชายเดี่ยว รอบก่อนรองชนะเลิศ เดนนิส โนวัค (มือวาง 2-ออสเตรีย) ชนะ มาเร็ก เกนเกล (เช็ก) 6-3, 6-7(5) และ 6-3 อองตวน เอสคอฟฟิเย่ร์ (มือวาง 4-ฝรั่งเศส) ชนะ แม็กซ์ เพอร์เซลล์ (มือวาง 7-ออสเตรเลีย) 6-2, 7-6(8)<br>สำหรับผลการแข่งขันคู่อื่น ๆ ดูรายละเอียดได้ที่ https://www.atptour.com/en/scores/current-challenger/nonthaburi/2791/draws</p>
<!-- /wp:paragraph -->

<!-- wp:image {"id":35530,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/01/3959A096-6ED5-4B8C-9D59-C02132C09A10-1024x683.jpeg" alt="" class="wp-image-35530"/></figure>
<!-- /wp:image -->