<!-- wp:paragraph {"align":"center","style":{"typography":{"fontSize":20},"color":{"background":"#d3dfe4"}}} -->
<p class="has-text-align-center has-background" style="background-color:#d3dfe4;font-size:20px"><strong>"กษิดิศ-พัชรินทร์"คว้าแชมป์เดี่ยวเทนนิส "ไทยแลนด์ แชมเปี้ยนชิพ" "พล.อ.กู้เกียรติ"ประธานมอบรางวัล</strong></p>
<!-- /wp:paragraph -->

<!-- wp:paragraph -->
<p>"กษิดิศ-พัชรินทร์"คว้าแชมป์เดี่ยวเทนนิส "ไทยแลนด์ แชมเปี้ยนชิพ" "พล.อ.กู้เกียรติ"ประธานมอบรางวัล</p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมเปี้ยนชิพ 2021" ครั้งที่ 1 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ที่ศูนย์พัฒนากีฬาเทนนิสแห่งชาติ เมืองทองธานี จัดขึ้นภายใต้มาตรการป้องกันโควิด-19 เมื่อวันที่ 21 ก.พ. เป็นรอบชิงชนะเลิศ ในประเภทชายเดี่ยวและหญิงเดี่ยว โดย พลเอก กู้เกียรติ ศรีนาคา อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ อดีตผู้ช่วยผู้บัญชาการทหารบกและอดีตรองปลัดกระทรวงกลาโหม ได้เดินทางมาร่วมชมการแข่งขัน และให้เกียรติเป็นประธานมอบรางวัลแก่นักกีฬาด้วย</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบชิงชนะเลิศ นักเทนนิสในโครงการ "แอลทีเอที อะคาเดมี่" โคจรมาพบกัน ระหว่าง "บูม" กษิดิศ สำเร็จ มือวางอันดับ 2 ของรายการ อายุ 20 ปี จากกรุงเทพฯ ทีมชาติชุดซีเกมส์ ครั้งที่ 30 พบกับ "ก็อต" กฤติน โกยกุล มือวางอันดับ 5 ของรายการ อายุ 25 ปี จากพังงา โดย กฤติน และ กษิดิศ นั้น เป็นคู่ชิงชนะเลิศชายเดี่ยวเทนนิสอาชีพ รายการ "ไทยแลนด์ แชมเปี้ยนชิพ พรีเซนเต็ด บาย เอส เอ ที" รายการที่ 2 เมื่อปีที่แล้ว ซึ่งแมทช์นั้น กฤติน เป็นฝ่ายชนะ 6-4, 6-3 ได้แชมป์ไปครอง</p>
<!-- /wp:paragraph -->

<!-- wp:paragraph -->
<p>มาถึงแมทช์นี้ ปรากฏว่า กษิดิศ ที่วางแผนแก้เกมการเล่นมาเป็นอย่างดี ใช้เวลาในการแข่งขันไปเพียง 57 นาที ก็สามารถเอาชนะ กฤติน ได้ขาดลอย 2-0 เซต ด้วยสกอร์ 6-1 และ 6-2 ทำให้ กษิดิศ ได้แชมป์ไปครอง รับเงินรางวัล จำนวน 60,000 บาท พร้อมคะแนนสะสมอันดับประเทศไทย 220 คะแนน ขณะที่ กฤติน ได้รองแชมป์ รับเงินรางวัล จำนวน 36,000 บาท พร้อมคะแนนสะสมอันดับประเทศไทย 140 คะแนน สำหรับ กษิดิศ สำเร็จ นั้น เป็นลูกชายของ วิทยา สำเร็จ อดีตนักเทนนิสทีมชาติไทย และปัจจุบันเป็นผู้ฝึกสอนกีฬาเทนนิสทีมชาติไทย</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รอบชิงชนะเลิศ "อีฟ" พัชรินทร์ ชีพชาญเดช มือวางอันดับ 4 ของรายการ จากขอนแก่น วัย 26 ปี ดีกรีแชมป์หญิงเดี่ยวเทนนิสอาชีพ "ไทยแลนด์ แชมป์เปี้ยนชิพ พรีเซนเต็ด บาย เอส เอ ที" รายการที่ 1 เมื่อปีที่แล้วและยังเป็นเจ้าของสองเหรียญทองแดงจากหญิงคู่และคู่ผสมซีเกมส์ 2019 พบนักหวดดาวรุ่ง "รวงข้าว" ลัลนา ธาราฤดี มือวางอันดับ 15 ของรายการ วัย 16 ปี จากนครศรีธรรมราช</p>
<!-- /wp:paragraph -->

<!-- wp:paragraph -->
<p>เซตแรก พัชรินทร์ ออกสตาร์ทได้ดี และนำห่างถึง 5-1 ทว่า ลัลนา ที่พยายามเล่นตามฟอร์มของตัวเอง ทำให้ตีได้เฉียบขาด เก็บแต้มไล่มา 5-5 แต่พัชรินทร์ยังแข็งแกร่ง เก็บ 2 เกมรวด แซงเอาชนะไปได้ 7-5 และยังเล่นได้ดีต่อเนื่องในเซตที่สอง ทำให้คว้าชัยได้ 2 เซตรวด ด้วยสกอร์ 7-5 และ 6-2 โดยใช้เวลาในการแข่งขันไปทั้งสิ้น 1 ชั่วโมง 32 นาที พัชรินทร์ คว้าแชมป์ประเภทหญิงเดี่ยวไปครอง รับเงินรางวัลจำนวน 36,000 บาท พร้อมคะแนนสะสมอันดับประเทศไทย 220 คะแนน ส่วน ลัลนา ในฐานะรองแชมป์ รับเงินรางวัลจำนวน 20,000 บาท พร้อมคะแนนสะสมอันดับประเทศไทย จำนวน 140 คะแนน</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันดูรายละเอียดได้ที่ <a rel="noreferrer noopener" href="https://www.tour.ltat.org/tournaments-factsheet?fbclid=IwAR2FF51XE_d6ODGebX23BTd6kUG3Gyg6Sa1s8psgmvUU0SEr1EbIqLAyDYI" target="_blank">https://www.tour.ltat.org/tournaments-factsheet</a><br>...ส่วนภาพ สามารถดูเพิ่มเติมได้ที่ <a rel="noreferrer noopener" href="https://www.ltat.org/photos/?fbclid=IwAR2G7T1HriXzloD58ctqcE6TTBCPT59Dr1AdHpqgooPK5EFB2BZddK-bmck" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":26710,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/02/152516947_3931226873566918_8107346281207040740_o-1024x683.jpg" alt="" class="wp-image-26710"/></figure>
<!-- /wp:image -->