<p style="text-align: center;"><span style="font-size: 14pt;"><strong>เต็มที่แล้ว! "เพียงธาร-พัชรินทร์" สุดต้าน หวดเอส เอ ที </strong></span></p>
การแข่งขันเทนนิสอาชีพหญิง “ไอทีเอฟ โปร เซอร์กิต 2018 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือราว 825,000 บาท สัปดาห์ที่ 3 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 9 ส.ค. หญิงคู่ รอบรองชนะเลิศ "เอิร์ธ" เพียงธาร ผลิพืช นักเทนนิสทีมชาติไทยชุดเอเชี่ยนเกมส์ ครั้งที่ 18 และ "อีฟ" พัชรินทร์ ชีพชาญเดช นักหวดทีมชาติชุดเอเชี่ยนอินดอร์และมาร์เชียลอาร์ตเกมส์ 2017 พบกับคู่มือวางอันดับ 1 ของรายการ เนกธา เบนส์ จากออสเตรเลีย และ บาร์โบร่า สเตฟโคว่า จากสาธารณรัฐเช็ก ปรากฎว่า คู่สาวไทยสุดต้าน พ่ายไป 2 เซตรวด 4-6, 6-7(2-7) ตกรอบรองชนะเลิศ ส่วนคู่มือวาง 1 เข้าไปชิงชนะเลิศกับ ปรานจาลา ยาดลาปัลลี /รูตูย่า โบซาเล คู่มือวาง 3 จากอินเดีย ที่ตัดเชือกชนะคู่มือวาง 2 ฮิโรโกะ คุวาตะ /จุนริ นามิกาตะ จากญี่่ปุ่น 2-0 เซต 6-4, 7-6(4)

ด้านหญิงเดี่ยว รอบก่อนรองชนะเลิศ จุนริ นามิกาตะ (มือวาง2-ญี่ปุ่น) ชนะ เคย์ลาห์ แมคฟี (ออสเตรเลีย) 3-6, 6-3, 7-5, ปรานจาลา ยาดลาปัลลี (อินเดีย) ชนะ คิม ดาบิน (เกาหลีใต้) 6-3, 6-7(3-7), 6-2, บาร์โบร่า สเตฟโคว่า (เช็ก) ชนะ ซูซาน่า ซโลโชว่า (สโลวาเกีย) 6-3, 6-1 และ หวัง ซี่หยู (จีน) ชนะ ลี หย่า ซวน (มือวาง 6-ไต้หวัน) 6-4, 6-2<img class="alignnone size-full wp-image-14279" src="https://www.bucket.cloudaccess9.com/ltatorg/2018/08/0880F50F-4954-45C2-A15A-D2369AC8A4D9.jpeg" alt="" width="1800" height="1200" /><img class="alignnone size-full wp-image-14311" src="https://www.bucket.cloudaccess9.com/ltatorg/2018/08/DB4CF1A3-8ED1-4E59-A1D5-E877163A8A6D.jpeg" alt="" width="1800" height="1200" />