<!-- wp:paragraph {"align":"center","style":{"typography":{"fontSize":20},"color":{"background":"#cddbe0"}}} -->
<p class="has-text-align-center has-background" style="background-color:#cddbe0;font-size:20px"><strong>ทีมนักหวดรุ่นเล็กไทยออกสตาร์ทได้สวยประเดิมชัยเทนนิสเอเชีย 2025 รอบไฟนัลส์ </strong></p>
<!-- /wp:paragraph -->

<!-- wp:paragraph -->
<p>ทีมนักหวดลูกสักหลาดเยาวชนทีมชาติไทยรุ่นเล็กพริกขี้หนู ประเดิมชัยได้สำเร็จ ในการแข่งขันเทนนิสเยาวชนชิงชนะเลิศแห่งเอเชีย 2025 ประเภททีมชายและทีมหญิง รุ่นอายุไม่เกิน 12 ปี รอบไฟนัลส์ (ATF 12U TEAM COMPETITION - SUPPORTED BY KTF, FINALS) ที่ประเทศสิงคโปร์ ซึ่งเปิดฉากวันแรก วันที่ 25 ส.ค. 2568 ก่อนการแข่งขัน "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมชาย และ "โค้ชโอ" นายสุขุม กิจวิจารณ์ ผู้ฝึกสอนทีมหญิง ได้นำนักกีฬาเข้าร่วมพิธีเปิดการแข่งขัน ท่ามกลางบรรยากาศที่คึกคัก ผลประเภททีมหญิง กลุ่ม ดี ทีมไทย ซึ่งเป็นทีมวางอันดับ 2 ประเดิมสนามด้วยการเอาชนะ ทีมอิหร่าน 3 คู่รวด โดยเดี่ยวมือสอง ณิชวรัชญ์ พลอยเกษมสุข ชนะ ซาการ์ ซาเลกิฟาร์ 6-2, 6-0 จากนั้นเดี่ยวมือหนึ่ง อาร์ภรนันท์ โซเฟีย แสงสุชาติ ชนะ เชย์ลิน ซาฟารีเยกานี 6-3, 7-5 ขณะที่ประเภทคู่ ณิชวรัชญ์ จับคู่กับ ศิริกร พูลผล ช่วยกันหวดเอาชนะ ซาการ์ ซาเลกิฟาร์ กับ เชย์ลิน ซาฟารเยกานี 6-2, 6-3 ทีมหญิงไทยตุนชัยชนะ 1 แมทช์ และจะพบกับ ทีมศรีลังกา ในการแข่งขันรอบแบ่งกลุ่มพบกันหมด แมทช์ที่สอง ทางด้านประเภททีมชาย กลุ่ม ดี ทีมไทย ทีมวางอันดับ 2 เฉือนชนะ ทีมอุซเบกิสถาน 2-1 คู่ ซึ่งคู่แรก เดี่ยวมือสอง นวธรณ์ ผลากรกุล ชนะ มิลาน ซินาตูลิน 6-0, 6-0 ส่วนเดี่ยวมือสอง ลีโอ โกวิทวัฒนชัย ชนะ อาซัมจอน ซียาตอฟ 6-1, 4-6 และ 6-3 และประเภทคู่ นวธรณ์ กับ ก้องภพ แซ่ลิ้ม แพ้ มิลาน ซินาตูลิน กับ อาซัมจอน ซิยาตอฟ 1-6, 3-6 ทีมชายไทยมีชัยชนะอยู่ในมือ 1 แมทช์ และจะแข่งขันรอบแบ่งกลุ่มพบกันหมด แมทช์ที่สอง กับ ปากีสถาน</p>
<!-- /wp:paragraph -->

<!-- wp:paragraph -->
<p></p>
<!-- /wp:paragraph -->

<!-- wp:image {"id":51566,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/539769605_1204353821727598_203737985733155607_n-1024x576.jpg" alt="" class="wp-image-51566"/></figure>
<!-- /wp:image -->