<!-- wp:paragraph {"align":"center","style":{"typography":{"fontSize":20},"color":{"background":"#d3c7b8"}}} -->
<p class="has-text-align-center has-background" style="background-color:#d3c7b8;font-size:20px"><strong>"พัชรินทร์-พัณณิน-ทรรศพร-บุณยวีร์"ทะลุก่อนรองฯ ดับเบิลยู75 บาย "เอสทีเอ"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสหญิง ไอทีเอฟ วีเมนส์ เวิลด์ เทนนิส ทัวร์ ดับเบิลยู75 รายการ ITF World Tennis Tour Presented by SAT (1) หรือ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (1) ชิงเงินรางวัลรวม 60,000 ดอลลาร์สหรัฐ หรือประมาณ 2,055,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 1 ม.ค. 2568 เป็นวันที่สามของการแข่งขัน ไฮไลท์ประเภทหญิงคู่ รอบแรก (สาย 16 คู่) "แนต" พัณณิน โควาพิทักษ์เทศ และ "อีฟ" พัชรินทร์ ชีพชาญเดช สองนักเทนนิสสาวไทย คู่ไวลด์การ์ด คู่มือ 413 และ 800 ของโลกตามลำดับ พบกับ เอคาเทรินา ยาชินา และ อนาสตาเซีย กูเรวา สองนักเทนนิส คู่มือ 178 และ 257 ของโลก ตามลำดับ</p>
<!-- /wp:paragraph -->

<!-- wp:paragraph -->
<p>ผลการแข่งขัน ปรากฏว่า เซตแรก คู่สาวไทยพ่ายไปก่อน ทว่า เซตสอง ช่วยกันหวดจนเป็นฝ่ายเอาชนะได้ ทำให้เสมอ 1-1 เซต และในการเล่นเซตสาม ซึ่งดวลซูเปอร์ไทเบรก เป็นคู่สาวไทยที่เล่นได้ดี ก่อนเป็นฝ่ายเฉือนชนะ 2-1 เซต ด้วยสกอร์ 2-6, 6-4 และซูเปอร์ไทเบรก 10-4 พัณณิน และ พัชรินทร์ ควงแขนเข้ารอบก่อนรองชนะเลิศ หรือ 8 คู่สุดท้ายทันที ด้าน "แต้ว" ทรรศพร นาคหล่อ และ "แตงโม" บุณยวีร์ ธรรมไชยวัฒน์ สองนักเทนนิสไทย คู่มือ 521 และ 672 ของโลก ตามลำดับ ช่วยกันหวดเอาชนะ อายาโนะ ชิมิสึ และ โมโมโกะ โกโบริ สองนักเทนนิสจากญี่ปุ่น คู่มือ 176 และ 198 ของโลก ผลปรากฏว่า คู่นักเทนนิสสาวไทย เล่นได้เข้าขา ช่วยกันหวดเอาชนะคู่ญี่ปุ่น ได้ 2 เซตรวด 6-4 และ 6-2 ฉลุยสู่รอบก่อนรองชนะเลิศต่อไป</p>
<!-- /wp:paragraph -->

<!-- wp:paragraph -->
<p>ขณะที่หญิงเดี่ยว เมนดรอว์ รอบแรก "บัว" กมลวรรณ ยอดเพ็ชร นักเทนนิสเยาวชนไทย วัย 17 ปี มือ 68 เยาวชนโลก และมือ 1326 ของโลก ที่ได้รับโอกาสให้เข้าร่วมการแข่งขันด้วยไวลด์การ์ด พบกับ สหจะ ยามะลาปัลลี นักเทนนิสอินเดีย วัย 24 ปี มือ 290 ของโลก ผลการแข่งขัน ปรากฏว่า กมลวรรณ มีโอกาสทำคะแนนได้หลายเกม แต่ก็ยังไม่สามารถผ่านประสบการณ์ของคู่แข่งขันไปได้ ก่อนพ่ายไป 0-2 เซต ด้วยสกอร์ 3-6 และ 4-6 ตกรอบแรก ได้รับเงินรางวัล จำนวน 557 ดอลลาร์สหรัฐ หรือประมาณ 19,077 บาท และคะแนนสะสมอันดับโลก 1 คะแนน ในขณะที่ สาวอินเดียผ่านเข้ารอบสอง ไปพบกับ ฮัน ชิ สาวจีน มือวาง 3 และมือ 215 ของโลก ที่เข้ารอบไปรออยู่แล้ว</p>
<!-- /wp:paragraph -->

<!-- wp:image {"id":47183,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/472070756_1020926136737035_8770538688876169439_n-1024x683.jpg" alt="" class="wp-image-47183"/></figure>
<!-- /wp:image -->