<p style="text-align: center;"><strong><span style="font-size: 14pt;">"คงทรัพย์"ฉลุยรอบสอง-"พลภูมิ"ลิ่วเมนดรอว์หวดอาชีพที่สิงคโปร์</span></strong></p>

คงทรัพย์ คงคา ออกแรงหวด 42 นาทีลิ่วเข้ารอบสอง ชายเดี่ยว รอบแรก ศึกเทนนิสอาชีพชาย สิงคโปร์ ไอทีเอฟ เมน 3 ชิงเงินรางวัลรวม 15,000 ดอลลาร์สหรัฐ หรือประมาณ 480,000 บาท ที่ประเทศสิงคโปร์ได้แล้ว เมื่อวันที่ 10 มิถุนายน หลังคู่แข่ง เดวิด เอกุง ซูซานโต้ นักเทนนิสอินโดนีเซียขอถอนตัวออกจากการแข่งขันทันทีที่จบเซตแรกโดย คงทรัพย์ชนะ 6-4 ทำให้ คงทรัพย์ ผ่านเข้ารอบสองทันที
ขณะที่ "เนต" พลภูมิ โควาพิทักษ์เทศ มือ 93<span class="text_exposed_show">6 ไอทีเอฟแร้งกิ้ง ลงหวดรอบคัดเลือก ชายเดี่ยว ในฐานะมือวาง 1 พบ ไรชิ พาเวนธาน นักเทนนิสอเมริกัน ซึ่งแมตช์นี้ พลภูมิ ยังคงโชว์ฟอร์มได้ดีพิชิตชัยชนะ 2-0 เซตด้วยสกอร์ 6-1 และ 7-5 พลภูมิ ผ่านเข้าไปเก็บคะแนนสะสมในรอบเมนดรอว์ได้สำเร็จ
ส่วน "ฟรองซ์" พงศภัค เกิดลาภี มือวาง 3 ของรอบคัดเลือก มือ 1395 ไอทีเอฟแร้งกิ้ง พบ เบนาร์ด บรูโน่ กัมบ้า มือ 1985 ไอทีเอฟแร้งกิ้งจากออสเตรเลีย แต่หลังพ่ายเซตแรก 3-6 พงศภัค ได้ขอถอนตัวทำให้หนุ่มออสซี่ลิ่วเมนดรอว์ต่อไป
ด้านผลแข่งขันประเภทคู่ รอบแรก กษิดิศ สำเร็จ กับ ธนเพชร ฉันทะ ชนะ โกกุล ซูเรซ กับ ซานจีฟ เอบิเนฟ ชานมูกัม จากอินเดีย 2-0 เซตด้วยสกอร์ 7-6(3), 6-4, พงศภัค เกิดลาภี กับ วรวิญ กำธรกิตติกุล แพ้ รอย ฮอบส์ จากสิงคโปร์ กับ เคลซีย์ สตีเวนสัน จากแคนาดา 4-6, 4-6, พัฒนะพงศ์ บริสุทธิพงศ์ กับ ชาฮีด อะลาม จากสิงคโปร์ แพ้ แอร่อน เอดิสัน กับ คาเมร่อน กรีน จากออสเตรเลีย 3-6, 7-6(4),7-10(ซูเปอร์ไทเบรก)</span>

สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>