การแข่งขันเทนนิส "ไทยแลนด์ โอเพ่น 2018" ชิงเงินรางวัลรวม 1.8 ล้านบาท ที่เซ็นเตอร์คอร์ต ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 31 มี.ค.61 รอบพบกันหมดในสายนัดที่สาม โดยผลการแข่งขันปรากฎว่า "จูเนียร์" วิชยา ตรงเจริญชัยกุล นักหวดมือ 1 ไทยมือ 427 ของโลกมือวาง 2 ของรายการ ที่อยู่สาย บี สามารถเก็บชัยชนะเป็นนัดที่ 3 ติดต่อกันได้สำเร็จ โดยนัดสุดท้ายชนะ นิโคลาส อัลเบรโต้ อาร์เรเช่ นักหวดอาร์เจนติน่า มือ 808 ของโลก 6-2 และ 6-1 ส่งผลให้ วิชยา เป็นที่ 1 ของสายผ่านเข้าสู่รอบ 4 คนสุดท้ายทันที
ส่วนผลรอบพบกันหมดในสาย คู่อื่นๆมีดังนี้ นีล พัฟฟ์ลีย์ จากสหราชอาณาจักร มือ 763 ของโลก ชนะ คริสเตียน ลินเดลล์ นักหวดสวีเดน มือวางอันดับ 1 ของรายการ มือ 358 ของโลก 6-2, 6-4, ซาเก มานินิ มือวางอันดับ 3 จากอินเดีย มือ 589 ของโลก ชนะ โบจ์เด้น โบโบรฟ จากรัสเซีย มือ 781 ของโลก 6-4, 6-2 และ การูนูเดย์ ซิงห์ มือวางอันดับ 4 ของรายการ จากอินเดีย มือ 616 ของโลก ชนะ อิซาม ไฮเธียม ธาวิล จากอียิปต์ มือ 735 ของโลก 6-3, 6-1
สรุปผลแข่งขันรอบพบกันหมดในสายทั้ง 3 นัดปรากฎว่า สามารถได้นักหวดที่ 1 ของแต่ละสายผ่านเข้าสู่รอบรองชนะเลิศ หรือ รอบ 4 คนสุดท้ายซึ่งคว้าชัยชนะ 3 นัดรวดไปแล้วดังนี้ สาย เอ นีล พัฟฟ์ลีย์ จากสหราชอาณาจักร , สาย บี วิชยา ตรงเจริญชัยกุล นักหวดไทย, สาย ซี ซาเก มานินิ นักหวดอินเดีย, สาย ดี การูนูเดย์ ซิงห์ นักหวดอินเดีย
ส่วนผลการประกบคู่รอบ 4 คนสุดท้าย นีล พัฟฟ์ลีย์ จากสหราชอาณาจักร จะพบกับ ซาเก มานินิ จากอินเดีย และ การูนูเดย์ ซิงห์ จากอินเดีย พบกับ วิชยา ตรงเจริญชัยกุล โดยรอบนี้จะแข่งแบบน็อคเอ๊าต์เพื่อหาผู้ชนะผ่านเข้าไปชิงชนะเลิศต่อไป การแข่งขันจะมีขึ้นในวันที่ 2 เม.ย.นี้ เริ่มเวลา 14.00 น. จากนั้นจะเป็นการแข่งขันในรอบชิงชนะเลิศในช่วงค่ำวันเดียวกัน

<img class="aligncenter size-full wp-image-7106" src="https://www.bucket.cloudaccess9.com/ltatorg/2018/04/66E5B805-3C79-49DB-BB3F-ADE17E9D0B24.jpeg" alt="" width="960" height="640" />

<img class="aligncenter size-full wp-image-7107" src="https://www.bucket.cloudaccess9.com/ltatorg/2018/04/FF26AC9C-3009-44C7-B881-7D8CC8C20FD4.jpeg" alt="" width="960" height="640" />

<img class="aligncenter size-full wp-image-7108" src="https://www.bucket.cloudaccess9.com/ltatorg/2018/04/21478547-D8D9-4CB9-B26E-D55DD8CD1B1B.jpeg" alt="" width="960" height="640" />

<img class="aligncenter size-full wp-image-7109" src="https://www.bucket.cloudaccess9.com/ltatorg/2018/04/441B5809-34A9-4AC6-A8BD-CE67918980F5.jpeg" alt="" width="960" height="640" />