<p style="text-align: center;"><strong><span style="font-size: 14pt;">"ศุภวัฒน์"ทะลุตัดเชือกเดี่ยว-คู่เข้าชิงฯศึกเทนนิสยู-14 เอเชีย</span></strong></p>
"น็อต" ศุภวัฒน์ แซ่อุ้ย นักหวดเยาวชนทีมชาติไทย หวดดุทะลุเข้ารอบรองชนะเลิศชายเดี่ยว พร้อมกอดคอคู่หูชาวเกาหลีใต้เข้าชิงฯ ชายคู่ ศึกเทนนิสเยาวชนชิงแชมป์เอเชีย ประเภทบุคคล รุ่นอายุไม่เกิน 14 ปีรายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเม้นท์ แชมเปี้ยนชิพ 2019" ระดับดิวิชั่น 1 ที่เมืองทัชเคนท์ ประเทศ อุซเบกิสถานได้แล้วเมื่อวันที่ 9 พฤษภาคม
ประเภทชายเดี่ยว ศุภวัฒน์ มือวาง 2 ของรายการลงแข่งรอบ 8<span class="text_exposed_show"> คนสุดท้าย เอาชนะ ซามัน กามารุล มือวาง 12 ของรายการจากมาเลเซีย 2-0 เซตด้วยสกอร์ 6-0 และ 7-5
ขณะที่ชายคู่ รอบก่อนรองชนะเลิศ ศุภวัฒน์ จับคู่กับ คิม จัง จุน จากเกาหลีใต้ คู่มือวาง 2 ของรายการ เอาชนะ บาร์เนนโตส กับ แดเนียล มันเดซ คู่นักเทนนิสฟิลิปปินส์ 2-0 เซตด้วยสกอร์ 7-5, 6-0
ในวันเดียวกัน ศุภวัฒน์ กับคู่หูชาวเกาหลีใต้ได้ลงแข่งรอบรองชนะเลิศ ประเภทคู่พบกับคู่คาซัคสถาน แมกซ์ บาตูเทนโก้ กับ เยราซซิล เยร์ดิลด้า ปรากฎว่า ศุภวัฒน์ กับคู่หูชาวเกาหลีใต้ยังเล่นเข้าขาได้ดีพิชิตชัยชนะ 2-0 เซตด้วยสกอร์ 6-4 และ 6-2 ทำให้ผ่านเข้าไปชิงชนะเลิศทันที
ด้าน หญิงคู่ รอบรองชนะเลิศ "ไนซ์" ตปณีย์ บุญวัฒน์ กับ "แอตต้า" พิมพ์มาดา ทองคำ พลาดท่าพ่าย เฉิน ยู่ หยุน จากไต้หวัน กับ ยาง ซี ยอน จากเกาหลีใต้ 1-2 เซต ด้วยสกอร์ 6-3 , 3-6 และ ซูเปอร์ไทเบรก 7-10
ส่วนรอบจัดอันดับ 9-16 หญิงเดี่ยว "แอตต้า" พิมพ์มาดา ทองคำ แพ้ โดร์ซ่า เชรากี จากอิหร่าน 3-6, 6-1 และ ซูเปอร์ไทเบรก 4-10 , "ไนซ์" ตปณีย์ บุญวัฒน์ แพ้ ดิลนาซ มาชาทาเนว่า จากคาซัคสถาน 5-7, 6-2 และ ซูเปอร์ไทเบรก 8-10</span>

สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>