<p style="text-align: center;"><span style="font-size: 14pt;"><strong>“ธมนพรรณ-ภาวินี” คว้าแชมป์คู่หวด “พีทีที-ไอทีเอฟ”</strong></span></p>

การแข่งขันเทนนิสเยาวชน สะสมคะแนนอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ รายการ "พีทีที-ไอทีเอฟ จูเนียร์ เกรด 5" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 14 มิ.ย. ประเภทคู่ เป็นรอบชิงชนะเลิศ โดยมี นายธานี แสนยาอุโฆษ กรรมการอำนวยการสมาคม และประธานฝ่ายพัฒนาเยาวชน สมาคมกีฬาเทนนิสฯ เป็นประธานมอบรางวัลแก่นักกีฬา ซึ่งหญิงคู่ รอบชิงชนะเลิศ ธมนพรรณ จงเลิศตระกูล และ ภาวินี ร่วมรักษ์ สองนักหวดสาวไทย คู่มือวาง 3 ของรายการ ผนึกกำลังเอาชนะ ซาเนล รัสเตโมว่า และ สเตฟาเนีย ชาลาโคว่า คู่หวดจากคาซัคสถาน ได้ 2-0 เซต 6-1, 6-3 คว้าแชมป์ไปครอง

ส่วนชายคู่ รอบชิงชนะเลิศ ไดสึเกะ อินากาวะ และ ไทโยะ ยามานากะ คู่หวดจากญี่ปุ่น คู่มือวาง 1 ของรายการ ชนะ ทาเคชิ โคอี้ เจียน เคียง จากมาเลเซีย กับ เจรอลล์ ยาซิน จากอินโดนีเซีย คู่มือวาง 4 ของรายการ 2-0 เซต 6-3, 6-1

ด้านชายเดี่ยว รอบรองชนะเลิศ "โอม" พีระภัทร เด็ดทองหลาง นักเทนนิสไทย มือวาง 10 ของรายการ และมือ 652 เยาวชนโลก คว้าชัยสำเร็จ หลังเอาชนะ อาเจย์ มาลิก นักหวดอินเดีย มือวาง 3 และมือ 484 เยาวชนโลก 2-0 เซต 6-4, 6-1 พีระภัทรเข้าไปชิงชนะเลิศกับ ไทโยะ ยามานากะ มือวาง 1 จากญี่ปุ่น ที่ตัดเชือกชนะ กันตินันท์ สูตินันท์โอภาส นักเทนนิสไทย 2-0 เซต 7-5, 6-1

ขณะที่ หญิงเดี่ยว รอบรองชนะเลิศ ธมนพรรณ จงเลิศตระกูล นักเทนนิสไทย ปราชัยให้แก่ หลิว ยู่หาน มือวาง 8 ของรายการ จากจีน 1-2 เซต 0-6, 7-5 และ 1-6 ทำให้ หลิว ยู่หาน เข้าไปชิงชนะเลิศกับ นง ซินยี่ จากจีนเช่นกัน ที่ตัดเชือกชนะ รุจุทา ชาพัลการ์ มือวาง 5 จากสหรัฐอเมริกา 2-0 เซต 6-2, 6-1
<p style="text-align: center;">สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a></p>