<!-- wp:paragraph {"align":"center","style":{"typography":{"fontSize":20},"color":{"background":"#bfd6e0"}}} -->
<p class="has-text-align-center has-background" style="background-color:#bfd6e0;font-size:20px"><strong>นักหวดสุพรรณฯคว้า 2 ทองคู่ชาย-หญิงกีฬาแห่งชาติที่จันทบุรี</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันกีฬาแห่งชาติ ครั้งที่ 49 “จันท์เกมส์" ที่ จ.จันทบุรี เมื่อวันที่ 18 ธันวาคม 2567 ในส่วนของกีฬาเทนนิส มีการชิงชัย 3 เหรียญทอง จากประเภทชายคู่, หญิงคู่ และ คู่ผสม
    ในประเภทชายคู่ รอบชิงชนะเลิศ ธนกร ศรีรัตน์  กับ ปัณณ์ณวัชญ์ สุทธิสมบูรณ์ คู่นักหวดจากสุพรรณบุรี คู่"เต็ง1"ของรายการ ลงชิงดำกับคู่แข่งจากเมืองหลวง กรุงเทพมหานคร นพดล น้อยกอ กับ ธีรภัทร ขันติวีรวัฒน์ คู่มือวาง 4 ของรายการ โดยผลแข่งขัน ปรากฎว่า คู่มือหนึ่ง ธนกร กับ ปัณณ์ณวัชญ์ อาศัยการเล่นที่เข้าขาทำแต้มได้เฉียบขาดกว่าเอาชนะไป 2-0 เซต ด้วยสกอร์ 7-6(7-5) และ 6-4 ทำให้คว้าเหรียญทองไปครองทันที ส่วน นพดล กับ ธีรภัทร ได้เหรียญเงิน และเหรียญทองแดงเป็นของ ติณติณ ชินพิเศษ ยุร์ช กับ วิธวินท์ สิงหการ จากภูเก็ต และ วรัตถ์ ณ นคร กับ สิรวิชญ์ สุดเนตร จากเชียงราย
   ขณะที่ประเภทหญิงคู่ รอบชิงชนะเลิศ ไม่พลิกเมื่อคู่มือวาง 1 พัชรินทร์ ชีพชาญเดช กับ พิมพ์มาดา ทองคำ จากสุพรรณบุรี งัดชั้นเชิงการหวดที่เหนือกว่าหวดชนะ กมรวรรณ ก้อนศิลา กับ วรรษชล สวัสดี คู่มือวาง 2 ของรายการ จากกรุงเทพมหานคร 2-0 เซต ด้วยสกอร์ 6-2 และ 6-4 ทำให้ พัชรินทร์ กับ พิมพ์มาดา ได้ครองเหรียญทอง ส่วน วรรษชล กับ กมรวรรณ ได้เหรียญเงิน และเหรียญทองแดงเป็นของ โชติกา สังข์ลาโพธิ์ กับ อารีพร วณิชยาพณิชย์ จากชุมพร และ จิรัฏฐ์ อุดมอัครพล กับ ณภัทร เทียมธรรม จากชลบุรี
   ด้านคู่ผสม แชมป์ตกเป็นของคู่นักหวดกรุงเทพมหานคร วรรษชล สวัสดี กับ นพดล น้อยกอ คู่มือวาง 1 ของรายการ หลังในนัดชิงชนะเลิศทั้งคู่ช่วยกันหวดเอาชนะ จุฬาลักษณ์ แซ่อึ้ง กับ พลกฤษฎิ์ แซ่อืึ้ง คู่มือวาง 3 ของรายการจากมหาสารคาม 2 เซตรวด ด้วยสกอร์ 6-1 และ 7-5 ส่วนเหรียญทองแดงเป็นของ สุมิตรา บัสนัส กับ ศานติ ปิงเมือง จากเชียงราย และ ณัฐพัชร์ ผิวบางรักษ์ กับ วรัตถ์ ณ นคร จากเชียงราย
    ทั้งนี้ในพิธีมอบเหรียญรางวัล ได้รับเกียรติจาก นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และ ประธานฝ่ายพัฒนาเยาวชน เป็นผู้มอบรางวัลให้นักกีฬา พร้อมด้วย นาย วัชรินทร์ สราวิช ประธานชมรมเทนนิสจันทบุรี และ นพ.คมสันต์ ตรีรัตนกุลวงศ์  ประธานที่ปรึกษาชมรมเทนนิสจันทบุรี ท่ามกลางบรรยากาศอบอุ่น</code></pre>
<!-- /wp:code -->

<!-- wp:image {"id":47081,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/12/IMG_2187-1024x768.jpeg" alt="" class="wp-image-47081"/></figure>
<!-- /wp:image -->

<!-- wp:paragraph -->
<p><br></p>
<!-- /wp:paragraph -->