<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#002ea3"}}} -->
<p class="has-text-align-center has-vce-bg-color has-text-color has-background" style="background-color:#002ea3;font-size:22px"><strong>"โชติกา"ระเบิดฟอร์มรุ่นเล็กพริกขี้หนู<br>ลิ่วตัดเชือกเทนนิสเยาวชนปทท.หน61</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 61 ประจำปี 2566 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 1 เม.ย.ที่ผ่านมา ในรุ่นอายุไม่เกิน 8 ปี และ 14 ปี เข้าสู่รอบก่อนรองชนะเลิศ
       คู่ที่น่าสนใจ เป็นรุ่นเล็กพริกขี้หนู 8 ปี ประเภทหญิงเดี่ยว โชติกา ลิ่มมานะกุล นักเทนนิสจากภูเก็ต มือวาง 2 ของรายการ และมือ 2 ของไทย แข่งขันกับ ธัญณิชา บุญฤทธิ์ จากพิษณุโลก มือวาง 7 ของรายการ และมือ 7 ของไทย โดยตลอดการแข่งขัน ทั้งคู่พยายามหวดกันอย่างเต็มที่ ทั้งเซตแรกและเซตสอง ซึ่งต้องตัดสินด้วยไทเบรก ผลปรากฏว่า เป็น โชติกา ที่ชนะ 2-0 เซต 4-2 และ 5-4 ไทเบรก 12-10 โชติกา ผ่านเข้ารอบรองชนะเลิศ ไปพบกับ พิชญธิดา แก้วเกาะสะบ้า จากยะลา มือวาง 4 และมือ 4 ของไทย ที่ชนะ ณัฐธยาน์ ศิริสุวรรณ์ จากเชียงราย มือวาง 6 และมือ 6 ของไทย 2-0 เซต 5-3, 4-0
       ด้านประเภทชายเดี่ยว รุ่น 8 ปี ปกเกล้า รุ่งเรืองชัยเจริญ นักเทนนิสจากอุดรธานี มือวาง 1 ของรายการ และมือ 1 ของไทย ผ่านเข้ารอบได้ตามคาด หลังจากเอาชนะ ดัสติน เขียวรักษา จากชลบุรี มือ 18 ของไทย ได้ 2-0 เซต 4-1 และ 4-0 ปกเกล้า จะหวดรอบรองชนะเลิศกับ นวรินทร์ ผลากรกุล จากกรุงเทพฯ มือวาง 4 และมือ 4 ของไทย ที่ชนะ จตุรภัทร นันทตระกูล จากกรุงเทพฯ มือ 35 ของไทย 2-0 เซต 4-1 และ 4-0
       ขณะที่ผลการแข่งขันคู่อื่น ๆ มีดังนี้ รุ่นอายุไม่เกิน 8 ปี รอบก่อนรองชนะเลิศ หญิงเดี่ยว จัสมิน มณีชยางกูร (สงขลา) ชนะ ชนิชา มาตรวังแสง (ขอนแก่น) 5-3, 2-4 และซูเปอร์ไทเบรก 10-4 ปัณณิภา ธาดาตั้งสกุล (ชลบุรี) ชนะ เพ็ญนี สมัครคามัย (กทม.) 4-0, 4-1 ด้านชายเดี่ยว จิรายุ ศรีสว่าง (สงขลา) ชนะ อริย์ธัช ตันติบารมีวิชญ์ (กทม.) 5-4(4), 4-0 จิณเจษฎ์ เจนวาณิชย์ (กทม.) ชนะ ปัณณวัฒน์ พฤกษ์ไพศาล (กทม.) 4-0, 4-0
       รุ่นอายุไม่เกิน 14 ปี รอบก่อนรองชนะเลิศ หญิงเดี่ยว ณัฐรดา ผลเจริญ (กทม.) ชนะ จิตตานันท์ วิมุกตานนท์ (พิษณุโลก) 6-3, 6-2 ริโอะ ฮิกาชิ (กทม.) ชนะ เพอร์ลีน จิ๋วพัฒนกุล (นครศรีธรรมราช) 6-2, 7-6(4) จิณห์นิภา ตราชูวณิช (เพชรบุรี) ชนะ ณิชา จอร์จี้ เซเกอร์ (สุราษฎร์ธานี) 6-3, 6-1 โชติรินทร์ แก้วก่า (ชลบุรี) ชนะ ปารมี ทัดแก้ว (ยะลา) 6-4, 6-3 
       ชายเดี่ยว ตรัย ศรีเสน (ประจวบคีรีขันธ์) ชนะ ปริญญา ด่านดอน (สมุทรปราการ) 6-1, 6-1 แดนไทย ตาก้อง (ปทุมธานี) ชนะ ปภังกร บุญฤทธิ์ (สุราษฎร์ธานี) 6-4, 6-4 วีรวิชญ์ กำพุฒ (กทม.) ชนะ อัครินทร์ อัศวเบ็ญจาง (ภูเก็ต) 6-2, 3-0 Retd.(ปวดศีรษะ) เตชธรรม ศรีเสน (ประจวบคีรีขันธ์) ชนะ วรเมธ บุญพึ่ง (สุรินทร์) 6-4,6-7(2) และ 7-5
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTI1MA==.html</code></pre>
<!-- /wp:code -->

<!-- wp:image {"id":36698,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/09272CBD-5277-4C07-BB40-1B679D3AFA31-731x1024.jpeg" alt="" class="wp-image-36698"/></figure>
<!-- /wp:image -->