<p style="text-align: center;"><strong><span style="font-size: 14pt;">"พลภูมิ" ลอยลำเข้ารอบศึกเทนนิสคัดทีมชาติ</span></strong></p>

การแข่งขันคัดเลือกนักเทนนิสชายทีมชาติไทย ชุดสู้ศึก "เดวิสคัพ 2019" โซนเอเชีย/โอเชียเนีย กลุ่ม 2 ที่ศูนย์พัฒนากีฬาเทนนิสแห่งชาติ สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ เมืองทองธานี เมื่อวันที่ 21 มีนาคม ยังเป็นรอบพบกันหมดในกลุ่ม เพื่อคัดกลุ่มละ 2 คน ผ่านเข้ารอบตัดเชือก โดยคู่ที่น่าสนใจ กลุ่ม เอ (มี 3 คน) คงทรัพย์ คงคา มือวางอันดับ 1 ของการคัดเลือก พบกับ พลภูมิ โควาพิทักษ์เทศ มือวาง 3 ซึ่งลงเล่นไปแล้ว 1 นัดและเก<span class="text_exposed_show">็บชัยสำเร็จ ส่วนนัดนี้ พลภูมิ เล่นได้ดีกว่า เป็นฝ่ายเอาชนะ คงทรัพย์ ไปได้ 2 เซตรวด ด้วยสกอร์ 6-3 และ 6-4 ส่งผลให้ พลภูมิ มีสถิติชนะ 2 นัดติด มี 4 คะแนน รั้งอันดับ 1 กลุ่ม เอ และผ่านเข้ารอบ 4 คนสุดท้ายแน่นอนแล้ว ขณะที่ คงทรัพย์ ได้ไป 1 คะแนน และเหลือเล่นนัดสุดท้ายกับ ธนเพชร ฉันทะ ซึ่งมีอยู่ 1 คะแนนเช่นกัน เพื่อแย่งสิทธิผ่านเข้ารอบต่อไป</span>
<div class="text_exposed_show">

ด้าน กลุ่ม บี (มี 4 คน) กษิดิศ สำเร็จ นักเทนนิสดาวรุ่ง เดินหน้าคว้าชัยได้ต่อเนื่อง ล่าสุดเอาชนะ ชาญชัย สุขตนเอง ได้ 2 เซตรวด 6-3, 6-0 และอีกคู่ ณัฐสิทธิ์ กุลสุวรรณ์ มือวาง 4 พลิกกลับมาเอาชนะ จิรัฏฐ์ นวสิริสมบูรณ์ มือวาง 2 ไปได้ 2-1 เซต 3-6, 7-6(3), 6-3 และจากผลดังกล่าว ทำให้สถิติล่าสุด มีดังนี้ กษิดิศ แข่ง 2 ชนะ 2 มี 4 คะแนน, ชาญชัย สุขตนเอง แข่ง 2 ชนะ 1 แพ้ 1 มี 3 คะแนน, ณัฐสิทธิ์ แข่ง 2 ชนะ 1 แพ้ 1 มี 3 คะแนน และ จิรัฏฐ์ แข่ง 2 แพ้ 2 มี 2 คะแนน โดยในรอบพบกันหมดนัดสุดท้าย ณัฐสิทธิ์ จะพบ กษิดิศ ส่วน จิรัฏฐ์ จะพบ ชาญชัย ในวันที่ 22 มี.ค. เริ่ม 10.00 น. ทุกคู่

การแข่งขันคัดเลือกนั้น แข่งขันในรูปแบบพบกันหมด แบ่งออกเป็น 2 กลุ่ม และคัดเอากลุ่มละ 2 คนเข้าสู่รอบรองชนะเลิศ โดยผู้ที่รั้งอันดับ 1 ของกลุ่มเอ จะพบกับอันดับ 2 ของกลุ่มบี ขณะที่อันดับ 1 ของกลุ่มบี จะพบกับอันดับ 2 ของกลุ่มเอ และผู้ชนะในรอบรองฯ จะได้สิทธิติดทีมชาติทันที ส่วนผู้แพ้จะเข้าไปชิงอันดับ 3 เพื่อเรียงอันดับ และจะมีสิทธิติดทีมชาติ หากมีนักกีฬาที่ได้รับสิทธิติดทีมชาติขอถอนตัว

ในส่วนการแข่งขัน "เดวิสคัพ 2019" โซนเอเชีย/โอเชียเนีย กลุ่ม 2 นัดแรก ทีมเทนนิสไทย จะพบ ทีมฟิลิปปินส์ ระหว่างวันที่ 5-6 เมษายนนี้ ที่ศูนย์พัฒนากีฬาเทนนิสแห่งชาติ เมืองทองธานี

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>