<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0086a3"}}} -->
<p class="has-text-align-center has-vce-bg-color has-text-color has-background" style="background-color:#0086a3;font-size:22px"><strong>"ลักษิกา"เบียดชนะ-"สลักทิพย์"ล้มมือเต็ง<br>หวดไอทีเอฟบาย "เอสเอที" ที่วลัยลักษณ์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 8 เทนนิสหญิง รายการ "ไอทีเอฟ โปร เซอร์กิต พรีเซนเต็ด บาย เอสเอที (6)" ชิงเงินรางวัลรวม 25,000 ดอลลาร์สหรัฐ หรือประมาณ 889,750 บาท และเทนนิสชาย รายการ "ไอทีเอฟ เมนส์ เวิลด์ ทัวร์ 2023 (2)" ชิงเงินรางวัลรวม 15,000 ดอลลาร์สหรัฐ หรือประมาณ 533,850 บาท รวม 2 รายการอยู่ที่ 1,423,600 บาท ที่สนามเทนนิส ภายในสนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 31 ส.ค. 2566 เป็นรอบเมนดรอว์วันที่สาม
       ประเภทหญิงเดี่ยว "ลักส์" ลักษิกา คำขำ นักเทนนิสไทย วัย 30 ปี มือ 435 โลก ออกสตาร์ทในรอบที่สอง (16 คน) พลาดท่าพ่ายเซตแรกให้แก่ สหจา ยามาลาปัลลี สาวอินเดีย วัย 22 ปี มือ 426 โลก ก่อนไล่ตามตีเสมอได้สำเร็จ จากการดวลไทเบรกชนะในเซตสอง และยังเล่นได้ดีต่อเนื่องในเซตสาม เป็นผลให้ ลักษิกา เป็นฝ่ายเฉือนชนะ 2-1 เซต 4-6, 7-6 ไทเบรก 7-5 และ 6-1 ลักษิกา ผ่านเข้ารอบก่อนรองชนะเลิศ (8 คน) ไปพบกับ "เต็ง 1" อนาสตาเซีย ซาคาโรวา มือ 241 โลก ที่ชนะ ไวเดฮี เชาวดารี จากอินเดีย 6-4, 6-1
       ด้าน "หมิว" สลักทิพย์ อุ่นเมือง นักหวดดาวรุ่งไทย วัย 17 ปี มือ 1,194 โลก ที่ได้ไวลด์การ์ดลงแข่งขัน ก็โชว์ฟอร์มได้ดี ใช้เวลา 70 นาที ล้ม "เต็ง 5" มิซากิ มัตสึดะ มือ 297 โลก สาวญี่ปุ่นวัย 25 ปี ลงได้ 2 เซตรวด 6-2, 6-2 สลักทิพย์ ผ่านเข้ารอบก่อนรองชนะเลิศได้เช่นกัน
       ขณะที่ประเภทชายเดี่ยว รอบสอง (16 คน) แม็กซิมัส ภราพล โจนส์ นักเทนนิสจากไทย วัย 18 ปี ลูกครึ่งไทย-ออสเตรเลีย มือ 742 โลก และเป็นมือวาง 4 ของรายการ ยังอยู่ในเส้นทางการแข่งขัน หลังใช้การหวดที่เฉียบคมและการยิงวินเนอร์ที่แม่นยำ เอาชนะ ฐานทัพ สุขสำราญ นักหวดรุ่นพี่วัย 22 ปี มือ 1,379 โลก ได้ 2-0 เซต 6-4, 6-3 ในเวลา 1 ชั่วโมง 14 นาที โดยแมทช์นี้ แม็กซิมัส เสิร์ฟเอซได้ 7 ครั้ง
        ในส่วนผลการแข่งขันของนักเทนนิสไทย มีดังนี้ หญิงเดี่ยว รอบสอง พัชรินทร์ ชีพชาญเดช แพ้ หว่อง หง อี้ โคดี้ (ฮ่องกง) 4-6, 7-5 และ 3-6 มนัญชญา สว่างแก้ว (วาง 7) ชนะ อัญชิสา ฉันทะ 6-1, 6-2
        หญิงคู่ รอบก่อนรองชนะเลิศ "คู่เต็ง 2" ลักษิกา คำขำ-พัก โซฮยอน (เกาหลีใต้) ชนะผ่าน ชริวาลลี รัชมิก้า ภามิดีพาตี (อินเดีย)-อนาสตาเซีย โควาเลวา, "คู่เต็ง 1" เพียงธาร ผลิพืช-เบียทริซ กูมุลยา (อินโดนีเซีย) แพ้ หลี่ ยูยุน (ไต้หวัน)-ถัง เชียนฮุย (จีน) 4-6, 7-6(4) และซูเปอร์ไทเบรก 7-10
       ชายเดี่ยว รอบสอง ธนเพชร ฉันทะ ชนะ ยุทธนา เจริญผล 6-3, 4-1 Ret. (เจ็บเข่าขวา) คงทรัพย์ คงคา แพ้ ถัง เซิง (จีน) 7-6(6), 7-6(2)
       ชายคู่ รอบก่อนรองชนะเลิศ "คู่เต็ง 3" ฐานทัพ สุขสำราญ-ฮาน ซอน ยอง (เกาหลีใต้) ชนะ วิชยา ตรงเจริญชัยกุล-นิติน กุมาร ซินฮา (อินเดีย) 7-6(2), 6-3
       ปรัชญา อิสโร-ยูริ ดซาวาเคียน (ยูเครน) แพ้ ทาอิเซอิ อิจิคาวะ-ยูตะ คาวาฮาชิ (ญี่ปุ่น) 7-6(2), 6-7(8-10) และซูเปอร์ไทเบรก 6-10  คงทรัพย์ คงคา-สิทธารถ วิศวกรรมมา (อินเดีย) พบกับ "คู่เต็ง 4" ฟรองซัวส์ มูซิเตลลี่ (ฝรั่งเศส)-โคดี้ เพียร์สัน (ออสเตรเลีย)</code></pre>
<!-- /wp:code -->

<!-- wp:image {"id":38946,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/IMG_3490.jpeg" alt="" class="wp-image-38946"/></figure>
<!-- /wp:image -->