<!-- wp:paragraph {"align":"center","style":{"color":{"background":"#dfc6a0"},"typography":{"fontSize":20}}} -->
<p class="has-text-align-center has-background" style="background-color:#dfc6a0;font-size:20px"><strong>2 ดาวรุ่ง "พิมพ์รดา-อัญชิสา" แร็กเก็ตร้อน หวดคัดทีมชาติ</strong></p>
<!-- /wp:paragraph -->

<!-- wp:paragraph -->
<p>การแข่งขันคัดเลือกนักเทนนิสทีมชาติไทย ประจำปี 2564 ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี ภายใต้มาตรการป้องกันโควิด-19 เมื่อวันที่ 2 เม.ย. เป็นวันแรกของรอบ 8 คนสุดท้าย ซึ่งแบ่งออกเป็น 2 กลุ่มๆ ละ 4 คน ทั้งประเภทชายเดี่ยวและหญิงเดี่ยว ก่อนทำการแข่งขันแบบพบกันหมดในกลุ่ม นักเทนนิสที่ทำคะแนนได้เป็นอันดับ 1-2 ของแต่ละกลุ่ม จะผ่านเข้ารอบ 4 คนสุดท้ายต่อไป</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว กลุ่ม บี "พราว" ชมภู่ทิพย์ จันดาเขต วัย 25 ปี มือวาง 2 ของรอบนี้ เจ้าของเหรียญทองแดง กีฬามหาวิทยาลัยโลก ครั้งที่ 30 พบ "แพตตี้" พิมพ์รดา จัตวาพรวนิช ดาวรุ่งวัย 17 ปี ทีมชาติชุดแชมป์จูเนียร์ เฟดคัพ 2019 ปรากฏว่า พิมพ์รดา ที่เล่นด้วยความมั่นใจ ทั้งลูกเสิร์ฟที่กดดันคู่ต่อสู้ได้ดี และรีเทิร์นลูกได้สวยงามหลายครั้ง เป็นฝ่ายเอาชนะรุ่นพี่ 2-0 เซต 6-1, 6-3 ทำให้ประเดิมชัยรอบนี้สำเร็จ และนัดต่อไป พิมพ์รดา จะพบ ไหม ณภัทร นิรันดร ที่หวดชนะ ลัลนา ธาราฤดี 2-0 เซต 6-4, 6-0</p>
<!-- /wp:paragraph -->

<!-- wp:paragraph -->
<p>ด้านกลุ่ม เอ "ออมสิน" อัญชิสา ฉันทะ นักหวดดาวรุ่งวัย 18 ปี เจ้าของเหรียญทองแดงหญิงเดี่ยวกีฬาซีเกมส์ ครั้งที่ 30 ก็คว้าชัยนัดแรกของรอบแบ่งกลุ่มรอบสาม (8 คน) ได้เช่นกัน หลังเอาชนะรุ่นพี่ "อีฟ" พัชรินทร์ ชีพชาญเดช จอมเก๋าวัย 26 ปี สองเหรียญทองแดงจากหญิงคู่และคู่ผสมซีเกมส์ 2019 ได้ 2-0 เซต 6-3, 6-2 สำหรับนัดต่อไป อัญชิสา จะพบ มนัญชญา สว่างแก้ว มือวาง 1 ของรอบนี้ ที่หวดชนะ ศุภาพิชญ์ เกือรัมย์ 2-0 เซต 6-0, 6-1</p>
<!-- /wp:paragraph -->

<!-- wp:paragraph -->
<p>ขณะที่ประเภทชายเดี่ยว รอบแบ่งกลุ่มรอบสาม (8 คน) กลุ่ม เอ นัดแรก กษิดิศ สำเร็จ (มือวาง 1) หวดชนะ คงทรัพย์ คงคา 6-4, 6-3 ฐานทัพ สุขสำราญ ชนะ วิชยา ตรงเจริญชัยกุล 6-4, 6-4 ด้านกลุ่ม บี นัดแรก พลภูมิ โควาพิทักษ์เทศ (มือวาง 2) ชนะ กันตินันท์ สูตินันท์โอภาส 6-2, 6-2 ยุทธนา เจริญผล ชนะ กฤติน โกยกุล 6-4, 6-1สำหรับภาพเพิ่มเติม สามารถดูได้ที่ <a rel="noreferrer noopener" href="https://www.ltat.org/photos/?fbclid=IwAR1BSvnPPzfZwgeO_GNTAn3Ys1ixgjn-JfgBcl9yjbM79HkLkHy96CbOsuU" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":27077,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/04/168250050_4051609671528637_5936706301482538804_n-819x1024.jpg" alt="" class="wp-image-27077"/></figure>
<!-- /wp:image -->