<!-- wp:paragraph {"align":"center","style":{"elements":{"link":{"color":{"text":"var:preset|color|vce-bg"}}},"color":{"background":"#086f7b"}},"textColor":"vce-bg","fontSize":"large"} -->
<p class="has-text-align-center has-vce-bg-color has-text-color has-background has-link-color has-large-font-size" style="background-color:#086f7b"><strong>"ณภัทร-อริยพล" คว้าแชมป์ชายคู่ ศึก J30 ที่บังกลาเทศ</strong></p>
<!-- /wp:paragraph -->

<!-- wp:code -->
<pre class="wp-block-code"><code> ณภัทร พัฒนเลิศพันธ์ นักเทนนิสเยาวชนไทย มืออันดับ 1,967 เยาวชนโลก โชว์ฟอร์มยอดเยี่ยม คว้าแชมป์ประเภทชายคู่ และเข้าชิงประเภทชายเดี่ยว ในการแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส สะสมคะแนนเยาวชนโลก ระดับ J30 รายการ "J30 ราชชาฮี" ที่ประเทศบังกลาเทศ เมื่อวันที่ 9 ต.ค.68

 โดยในประเภทชายคู่ รอบชิงชนะเลิศ ณภัทร จับคู่กับ อริยพล หลีกุล มือ 2,255 เยาวชนโลก เป็นคู่มือวาง 1 ของรายการ เอาชนะคู่มือวาง 2 โกธรรม ฉันมากุสันธาราม มือ 2,961 เยาวชนโลกจากอินเดีย และ อริยา อาร์ซี ตรีมูรติ มือ 2,311 เยาวชนโลกจากสหรัฐอเมริกา 2-0 เซต 7-6(9-7), 6-0 คว้าแชมป์ไปครอง พร้อมรับคะแนนสะสมคนละ 6.25 คะแนน

 ส่วนประเภทชายเดี่ยว รอบรองชนะเลิศ ณภัทร ซึ่งเป็นมือวาง 1 ของรายการ เอาชนะ นีฟ ราวี โคธารี จากอินเดีย 2-0 เซต 6-2, 6-2 ผ่านเข้าไปชิงชนะเลิศกับ ซารีฟ อับราร์ นักหวดเจ้าถิ่นต่อไป</code></pre>
<!-- /wp:code -->