<!-- wp:paragraph {"align":"center","style":{"typography":{"fontSize":20},"color":{"background":"#d1dfbe"}}} -->
<p class="has-text-align-center has-background" style="background-color:#d1dfbe;font-size:20px"><strong>เดวิสคัพไทยไม่หวั่นซ้อมสนามจริงแค่3วันได้หวดคอร์ตถนัด-มั่นใจสู้"เดนมาร์ก"ได้</strong></p>
<!-- /wp:paragraph -->

<!-- wp:paragraph -->
<p>ทีมนักหวดลูกสักหลาดทีมชาติไทย ยังคงทำการฝึกซ้อมอย่างต่อเนื่องอยู่ที่เมืองคอเลง ประเทศเดนมาร์ก ก่อนแข่งขันกับ ทีมชาติเดนมาร์ก ในศึกเทนนิสชิงแชมป์โลก ประเภททีมชาย รายการ "เดวิส คัพ บาย ราคูเท็น 2021" เวิลด์กรุ๊ป 2 ระหว่างวันที่ 17-18 ก.ย.2564 ณ ซิดแบงก์ อารีน่า ในเมืองคอเลง และล่าสุด เมื่อวันที่ 13 ก.ย.2564 ได้ลงคอร์ตซ้อมที่คอเลง เทนนิสคลับ เป็นวันที่สามแล้ว ฝึกซ้อมตั้งแต่เวลา 11.00-18.00 น. ตามเวลาท้องถิ่น ซึ่งเวลาที่คอเลง เดนมาร์ก ช้ากว่าไทย 5 ชั่วโมง</p>
<!-- /wp:paragraph -->

<!-- wp:paragraph -->
<p>การฝึกซ้อมดังกล่าว นอกจาก 3 นักหวดดาวรุ่ง "บูม" กษิดิศ สำเร็จ, "สอง" ยุทธนา เจริญผล และ "แซค" ฐานทัพ สุขสำราญ ยังมี "เน็ต" พลภูมิ โควาพิทักษ์เทศ มืออันดับ 2 ของไทย และมืออันดับ 1098 ของโลก ที่เพิ่งเดินทางมาถึงเดนมาร์ก ได้ลงสนามฝึกซ้อมด้วย ภายใต้การดูแลของ พันเอก วัฒนา จันทร์ไพจิตต์ ผู้จัดการทีม, ดร.ธนากร ศรีชาพันธุ์ กัปตันทีม, พันตรี วิทยา สำเร็จ ผู้ฝึกสอน และสิบตำรวจตรี วีรภัทร สิริจริยาพร นักวิทยาศาสตร์การกีฬา</p>
<!-- /wp:paragraph -->

<!-- wp:paragraph -->
<p>ดร.ธนากร ศรีชาพันธุ์ กัปตันทีมไทย กล่าวว่า สำหรับสนามแข่งขันครั้งนี้จะใช้ฮาร์ดคอร์ต ในร่ม ซึ่งเชื่อว่านักกีฬาเทนนิสไทยมีความถนัดอยู่แล้ว เพราะเล่นบนฮาร์ตคอร์ตโดยตลอด ฉะนั้นเรื่องการปรับตัวกับสภาพสนาม ทีมไทยมีเวลาซ้อมที่สนามแข่งขันจริง 3 วัน จึงเชื่อว่านักกีฬาทุกคนมีความพร้อม และคิดว่าไม่น่าจะเป็นปัญหาอุปสรรคในเรื่องของพื้นสนาม นอกจากนั้นนักกีฬาก็ได้ฝึกซ้อมกับลูกเทนนิสที่จะใช้ในการแข่งขันแล้วด้วย โดยเท่าที่ได้สอบถามกับนักกีฬาทุกคนมีความพร้อมสำหรับการลงสนามแข่งขันในวันที่ 17-18 ก.ย.นี้</p>
<!-- /wp:paragraph -->

<!-- wp:paragraph -->
<p>"ผู้พันหลอด" พันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทยฯ ในฐานะผู้จัดการทีมไทย กล่าวว่า ทางทีมได้เตรียมตัวไปฝึกซ้อมสนามแข่งขันจริงที่ซิดแบงก์ อารีน่า ในวันที่ 14-16 ก.ย.นี้ โดยทีมไทยได้โปรแกรมซ้อมสลับกันกับทีมเดนมาร์ก เป็นการซ้อมช่วงเช้าและบ่าย รวมวันละ 5 ชั่วโมง ส่วนการจับสลากประกบคู่การแข่งขันจะดำเนินการ วันที่ 16 ก.ย. ตามเวลาท้องถิ่น 12.00-13.00 น. ที่ซิดแบงก์ อารีน่า เช่นเดียวกัน</p>
<!-- /wp:paragraph -->

<!-- wp:paragraph -->
<p>ผู้จัดการทีมเดวิสคัพไทย กล่าวอีกว่า สำหรับการแข่งขันจะเริ่มวันที่ 17 ก.ย. ตามเวลาท้องถิ่น เวลา 16.00 น. เป็นการแข่งขันประเภทเดี่ยวสลับมือ ส่วนวันที่ 18 ก.ย. จะเริ่มแข่งขันตามเวลาท้องถิ่น 12.00 น. เริ่มจากประเภทคู่ ตามด้วยประเภทเดี่ยวชนมือ อย่างไรก็ตาม สิ่งสำคัญที่สุด ทีมไทยเชื่อมั่นว่าทำได้ ก็อยากให้พี่น้องประชาชนชาวไทย และแฟนกีฬาเทนนิสไทย ช่วยกันส่งกำลังใจแรงใจช่วยเชียร์ ซึ่งนักเทนนิสไทยและเจ้าหน้าที่จะพยายามทำหน้าที่ให้ดีที่สุด</p>
<!-- /wp:paragraph -->

<!-- wp:image {"id":28477,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/09/241804666_4540549875967945_4160935068366502907_n-1024x724.jpg" alt="" class="wp-image-28477"/></figure>
<!-- /wp:image -->