<!-- wp:paragraph {"align":"center","style":{"typography":{"fontSize":20},"color":{"background":"#beced5"}}} -->
<p class="has-text-align-center has-background" style="background-color:#beced5;font-size:20px"><strong>6 นักหวดดาวรุ่งไทยพาเหรดตัดเชือกเทนนิสเยาวชนเอเชียเก็บแต้มรุ่น 14 ปี</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสม ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2025" ครั้งที่ 1 ที่สนามเทนนิส เกรต้า สปอร์ต คลับ อำเภอสัตหีบ จังหวัดชลบุรี เมื่อวันที่ 7 พ.ค. 2568 เป็นการแข่งขันรอบเมนดรอว์และรอบจัดอันดับ อัญวีณ์ ไพศาลภาณุวงศ์ นักเทนนิสดาวรุ่งจากเชียงใหม่ ซึ่งปัจจุบันเป็นมืออันดับ 2 ของไทยในรุ่นอายุไม่เกิน 14 ปี เดินหน้าเข้ารอบได้ตามคาด ในการแข่งขันประเภทหญิงเดี่ยว รอบก่อนรองชนะเลิศ อัญวีณ์ มือวาง 2 ของรายการ เสียไปเพียงเกมเดียวให้แก่ เฉิน อี๋หลิน นักเทนนิสจีน มือวาง 5 ของรายการ ทำให้ อัญวีณ์ ชนะไปด้วยสกอร์ 6-0, 6-1 ได้เข้ารอบรองชนะเลิศ พบกับ วรินดา ลีปรีชานนท์ ที่ชนะ วู ยูมาน จากฮ่องกง มือวาง 6 ของรายการ นอกจากนี้ยังมี พลอยเพชร ด้วงเขียว ดาวรุ่งจากสงขลา มือวางอันดับ 1 ของรายการ ที่ผ่านเข้ารอบในประเภทหญิงเดี่ยวได้ด้วย หลังจากเอาชนะ อลิซ คาร์โดซี่ จากออสเตรเลีย ในรอบก่อนรองฯ 2-0 เซต 6-3, 6-0 ส่วนรอบรองฯ พลอยเพชร จะพบกับ อาภรนันท์ โซเฟีย แสงสุชาติ มือวาง 4 ที่ชนะ เอลลี่ เชา มือวาง 8 จากฮ่องกง 2-0 เซต 6-1, 6-2</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบก่อนรองชนะเลิศ ฟาโรห์ โกวิทวัฒนชัย นักเทนนิสดาวรุ่งจากชลบุรี มือวาง 4 ของรายการ ใช้การหวดที่เฉียบขาดเอาชนะ อักเซล เฮเจ จากนอร์เวย์ 2-0 เซต 6-1, 6-3 ฟาโรห์ ผ่านเข้ารอบรองชนะเลิศ พบกับ หว่อง ฮิม มือวาง 2 จากฮ่องกง ที่เข้ารอบหลังเอาชนะ ธิติพัทธิ์ สัมฤทธิวณิชชา มือวาง 6 จากไทย 2-0 เซต 6-4, 6-3 ด้าน ปัณณพรรธน์ นิ่มนวลกุล นักเทนนิสดาวรุ่งจากกรุงเทพฯ ซึ่งเป็นมือวาง 3 ของรายการ ผ่านเข้ารอบหลังจากเอาชนะ ณดล พงษ์ภิญโญ จากไทยเช่นกัน 2-0 เซต 6-1, 6-0 และในรอบรองชนะเลิศ ปัณณพรรธน์ จะตัดเชือกกับ เจมี่ เฉิน จากฮ่องกง มือวาง 7 ของรายการ ที่ในรอบก่อนรองฯ เอาชนะ ฌาน เลาอมรพาณิชย์ มือวาง 1 ของรายการ 2-1 เซต 7-6(7), 4-6 และ 7-5 จากผลการแข่งขัน ทำให้มี 6 นักหวดดาวรุ่งไทยผ่านเข้ารอบรองชนะเลิศในประเภทเดี่ยว โดยหญิงเดี่ยว ได้แก่ อัญวีณ์ ไพศาลภาณุวงศ์, วรินดา ลีปรีชานนท์, พลอยเพชร ด้วงเขียว และ อาภรนันท์ โซเฟีย แสงสุชาติ ส่วนชายเดี่ยว ได้แก่ ฟาโรห์ โกวิทวัฒนชัย กับ ปัณณพรรธน์ นิ่มนวลกุล</p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงคู่ รอบก่อนรองชนะเลิศ วรินดา ลีปรีชานนท์ กับ เอลลี่ เชา (ฮ่องกง) คู่มือวาง 3 ชนะ ชญานิน แก้วเกาะสะบ้า กับ วาร์วารา คูไวตเซว่า 7-6(7), 6-1 พลอยเพชร ด้วงเขียว กับ อัญวีณ์ ไพศาลภาณุวงศ์ คู่มือวาง 1 ชนะ อาภรนันท์ โซเฟีย แสงสุชาติ กับ เลฮาน ซู่ (จีน) 6-0, 6-3 วิมุตติญา พงษ์หนู กับ อลิซ คาร์โดซี่ (ออสเตรเลีย) แพ้ วู่ ยูมาน (ฮ่องกง) กับ เฉิน ซินัว (จีน) คู่มือวาง 4 ของรายการ 3-6, 1-6 ชายคู่ รอบก่อนรองชนะเลิศ ณดล พงษ์ภิญโญ กับ คีรี สมจิตต์ชอบ แพ้ เจมี่ เฉิน กับ ฮิม หว่อง (ฮ่องกง) คู่มือวาง 1 ของรายการ 0-6, 1-6 ฟาโรห์ โกวิทวัฒนชัย กับ ลีโอ โกวิทวัฒนชัย คู่มือวาง 2 ชนะ ภาสุร อุดมโชค กับ ก้องภพ แซ่ลิ้ม 6-4, 6-3 อภิวัฐ เครือวัลย์ กับ ฌาน เลาอมรพาณิชย์ คู่มือวาง 4 ชนะ พิตตินันท์ จตุรนต์โรจน์ กับ อภิวิชญ์ มันจันดา 6-1, 6-3</p>
<!-- /wp:paragraph -->

<!-- wp:image {"id":49340,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/495161752_1118396293656685_197041815167396271_n-1024x683.jpg" alt="" class="wp-image-49340"/></figure>
<!-- /wp:image -->