<p style="text-align: center;"><strong><span style="font-size: 14pt;">"เพียงธาร"เข้าชิงหวดอาชีพ"เอส เอ ที"-แฝดซิวรองแชมป์เทนนิสชาย</span></strong></p>

การแข่งขันเทนนิสอาชีพหญิง สะสมอันดับนักเทนนิสโลก ไอทีเอฟ เวิลด์ เทนนิส ทัวร์ รายการ "ไอทีเอฟ โปร เซอร์กิต 1 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือประมาณ 8 แสนบาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 25 พ.ค. ไฮไลท์อยู่ที่ ประเภทหญิงเดี่ยว รอบรองชนะเลิศ "เอิร์ธ" เพียงธาร ผลิพืช นักเทนนิสไทย วัย 26 ปี มือ 296 ของโลก (ดับเบิลยูทีเอ) และมือวาง 4 ของรายการ พบกับ อากิโกะ โ<span class="text_exposed_show">อมาเอะ นักหวดญี่ปุ่น วัย 26 ปี มือ 350 ของโลก และมือวาง 7 ของรายการ</span>
<div class="text_exposed_show">

เซตแรก เพียงธารเล่นพลาด ถูกเบรกเกม 3 และ 7 ก่อนแพ้ด้วยสกอร์ 2-6 ต่อมาเซตสอง เพียงธารกลับมาเล่นได้ดีและคุมเกมไว้ได้หมด ทำให้ชนะขาด 6-0 และเซตสาม เพียงธาร เบรกได้ก่อนในเกมที่ 2 และรักษาเสิร์ฟ ออกนำ 3-0 จากนั้นผลัดกันรักษาเกมเสิร์ฟไปจนกระทั่งเพียงธารขึ้นแท่น 5-3 และไม่พลาดปิดเกมเสิร์ฟของตัวเอง ทำให้ชนะไป 6-3 สรุป เพียงธาร ชนะ 2-1 เซต 2-6, 6-0 และ 6-3 โดยแมทช์นี้ เพียงธารเสิร์ฟเอซไป 5 ลูก ใช้เวลาแข่งขันทั้งสิ้น 1 ชั่วโมง 52 นาที ผ่านเข้ารอบชิงชนะเลิศ พบกับ แมดดิสัน อินกลิส นักหวดออสเตรเลีย วัย 21 ปี มือ 271 ของโลก ที่ตัดเชือกชนะ "ออมสิน" อัญชิสา ฉันทะ นักหวดดาวรุ่งไทย วัย 17 ปี 2-0 เซต 6-1, 6-1 โดย อัญชิสา ซึ่งตกรอบรองชนะเลิศ ได้รับเงินรางวัลปลอบใจ 1,162 ดอลลาร์สหรัฐ หรือประมาณ 37,184บาท พร้อมคะแนนสะสมอีก 18 แต้ม

ด้านประเภทหญิงคู่ รอบชิงชนะเลิศ ได้รับเกียรติจาก นายวิบูณ จำปาเงิน ผู้อำนวยการกองส่งเสริมและพัฒนากีฬาอาชีพ การกีฬาแห่งประเทศไทย (กกท.) ให้เกียรติมอบรางวัลแก่นักกีฬา ซึ่งผลการแข่งขัน อเล็กซานดริน่า เนย์เดโนว่า จากบัลแกเรีย และ อิเพ็ก ซอยลู จากตุรกี คู่มือวาง 3 ผนึกกำลังเอาชนะ ฮารุกะ คาจิ และ ริสะ โอซากิ จากญี่ปุ่น คู่มือวาง 2 ไป 2-0 เซต 6-1, 6-3 คว้าแชมป์หญิงคู่ไปครอง พร้อมเงินรางวัลไปแบ่งกัน 1,437 ดอลลาร์สหรัฐ หรือประมาณ 45,984 บาท และคะแนนสะสมอีก 50 แต้ม ส่วนรองแชมป์รับ 719 ดอลลาร์สหรัฐ หรือประมาณ 23,008 บาท และ 30 คะแนน

ขณะที่การแข่งขันเทนนิสอาชีพชาย สะสมอันดับนักเทนนิสโลก รายการ "ไอทีเอฟ เมนส์ เซอร์กิต1" ชิงเงินรางวัลรวม 25,000 ดอลลาร์สหรัฐ ที่ศูนย์พัฒนากีฬาเทนนิสแห่งชาติ วันเดียวกัน ผลประเภทชายคู่ รอบชิงชนะเลิศ "ต้น" สนฉัตร และ "ต้อง" สรรค์ชัย รติวัฒน์ นักหวดคู่แฝดไทย คู่มือวางอันดับ 1 ปราชัยให้แก่ นาม จี ซุง และ ซอง มิน-คยู คู่หวดจากเกาหลีใต้ คู่มือวาง 3 ไป 0-2 เซต 6-7(8-10) และ 1-6 ทำให้คู่แฝดได้รองแชมป์ รับเงินรางวัลไปแบ่งกัน 900 ดอลลาร์สหรัฐ หรือประมาณ 28,800 บาท ส่วนคู่แชมป์รับไปแบ่งกัน 1,550 ดอลลาร์สหรัฐ หรือประมาณ 49,600 บาท โดยหลังการแข่งขัน นายราจาท คาร์ปู ชาวอินเดีย ในฐานะที่ปรึกษาสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ ให้เกียรติมอบรางวัลแก่นักกีฬา

ส่วนรอบรองชนะเลิศ ชายเดี่ยว นาม จี ซุง (มือวาง1-เกาหลีใต้) ชนะ ชินทาโร่ อิมาอิ (ญี่ปุ่น) 6-4, 7-5 เข้าชิงชนะเลิศกับ ชูอิจิ เซกิกุจิ (มือวาง5-ญี่ปุ่น) ที่ตัดเชือกชนะ แฮร์รี่ บูร์เชียร์ (มือวาง 4-ออสเตรเลีย) 6-4, 6-4

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>