<!-- wp:paragraph {"align":"center","backgroundColor":"light-green-cyan","fontSize":"medium"} -->
<p style="text-align:center" class="has-background has-medium-font-size has-light-green-cyan-background-color"><strong>"เจได"ดวลซูเปอร์ไทเบรกแพ้สวีเดนศึกอาชีพตุรกีสัปดาห์ที่5       </strong></p>
<!-- /wp:paragraph -->

<!-- wp:paragraph -->
<p>"เจได"ดวลซูเปอร์ไทเบรกแพ้สวีเดนศึกอาชีพตุรกีสัปดาห์ที่5       </p>
<!-- /wp:paragraph -->

<!-- wp:paragraph -->
<p> ศึกเทนนิสอาชีพบนสนามดิน ไอทีเอฟ เทนนิส เวิลด์ ทัวร์ รายการ "M15 อันตัลยา" ชิงเงินรางวัลรวม 15,000 ดอลลาร์สหรัฐ หรือราว  450,000 บาท ที่ประเทศตุรกีในสัปดาห์ที่ 5 รอบคัดเลือก รอบแรก ระหว่าง "เจได" เครดิต ไชยรินทร์ นักเทนนิสเยาวชนไทยวัย 17 ปีมือ 1586 ไอทีเอฟแร้งกิ้ง กับ ฟิลิป เบอร์เกวี่ นักเทนนิสสวีเดน วัย 26 ปี มือ 743 เอทีพีแร้งกิ้ง และ มือ 389 ไอทีเอฟแร้งกิ้ง ที่แข่งไปได้เซตเดียวโดยเจไดแพ้ 4-6 ก่อนจะยุติการแข่งขันเนื่องจากสนามมีปัญหาไฟส่องสว่างไม่เพียงพอ     </p>
<!-- /wp:paragraph -->

<!-- wp:paragraph -->
<p>     ล่าสุดทั้งคู่ได้ลงทำการแข่งขันต่อในเซตสอง ซึ่ง เจได กลับมาพร้อมกับแผนการเล่นใหม่ที่อาศัยการยิงสโตรกที่ดุดันบีบให้คู่แข่งต้องขยับเคลื่อนที่เข้าตีบอลมากขึ้น และต้องย่อตีบอลต่ำเนื่องจากคู่แข่งรูปร่างสูงใหญ่ ซึ่งก็ได้ผลดีทำให้ เจได พลิกชนะในเซตสอง 6-3 ตีเสมอ 1-1 เซต ต้องดวลซูเปอร์ไทเบรกตัดสิน ซึ่ง เจได โชคไม่ดีที่เสียแต้มจากการที่คู่แข่งตีบอลสะดุดขอบเนตแล้วพลิกลงเส้นถึง 2ครั้ง และบางจังหวะรีเทิร์นเสิร์ฟบอลโดนขอบแร็กเกตแล้วปลิ้นข้ามมาลงเส้นพอดี เจได ไม่มีโอกาสตอบโต้ได้ทำให้พ่ายไป 5-10 เจได จึงแพ้ไปในแมทช์นี้ 4-6, 6-3 และซูเปอร์ไทเบรก 5-10 ตกรอบไปอย่างน่าเสียดาย       </p>
<!-- /wp:paragraph -->

<!-- wp:paragraph -->
<p> หลังการแข่งขัน เจได กล่าวว่า รู้สึกเสียใจกับผลแข่งขันที่ออกมา ซึ่งตนตั้งใจเต็มที่และเชื่อมั่นว่าสู้ได้ และน่าจะชนะแต่ก็ทำไม่ได้ โดยเฉพาะซูเปอร์ไทเบรกมาเสียแต้มแบบโชคไม่เข้าข้างหลายแต้ม แต่เมื่อจบการแข่งขันก็ต้องยอมรับในผลที่ออกมา  เพราะทำเต็มที่แล้ว สิ่งที่ได้รู้จากแมทช์นี้ คือการเล่นได้ตามแผน และสามารถกดดันคู่ต่อสู้ที่มีประสบการณ์มากกว่าได้ จากนี้ก็จะมองไปที่การแข่งขันในสัปดาห์ต่อไป ยอมรับว่าแม้จะแพ้บ่อยแต่ก็ไม่เสียกำลังใจพร้อมสู้ใหม่และเรียนรู้ประสบการณ์ใหม่ๆอย่างเต็มที่</p>
<!-- /wp:paragraph -->

<!-- wp:paragraph -->
<p></p>
<!-- /wp:paragraph -->

<!-- wp:image {"id":26395} -->
<figure class="wp-block-image"><img src="https://www.bucket.cloudaccess9.com/ltatorg/2021/02/Screen-Shot-2564-02-02-at-16.35.37.png" alt="" class="wp-image-26395"/></figure>
<!-- /wp:image -->