<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>"บิ๊กสุชัย" จัดทัพนักหวดไทยสู้ศึกเดวิสคัพ <br>ตั้ง ภราดร กัปตันทีมนำเพลย์ออฟ เปอร์โตริโก</strong></p>
<!-- /wp:paragraph -->

<!-- wp:paragraph -->
<p><a></a> นายสุชัย พรชัยศักดิ์อุดม หรือ "บิ๊กสุชัย" นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สมาคมฯ ได้ประกาศรายชื่อนักเทนนิสทีมชาติไทย ชุดเตรียมเข้าร่วมการแข่งขันเทนนิสชิงแชมป์โลก ประเภททีมชาย รายการ "2026 เดวิสคัพ" เวิลด์ กรุ๊ป 2 เพลย์ออฟ ระหว่างวันที่ 7-8 ก.พ. 2569 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เป็นที่เรียบร้อยแล้ว โดยพิจารณาจากอันดับโลก ณ วันที่ 12 ม.ค. 2569 ดังนี้</p>
<!-- /wp:paragraph -->

<!-- wp:paragraph -->
<p>1.นายแม็กซิมัส ภราพล โจนส์ (แม็กซิ) 2.นายกษิดิศ สำเร็จ (บูม) 3.นายภวิชญ์ สอนหลักทรัพย์ (แมงปอ) 4.นายวิชยา ตรงเจริญชัยกุล (จูเนียร์) โดยทั้ง 4 คนนี้ พิจารณาจากอันดับโลกในประเภทเดี่ยว และ 5.นายปรัชญา อิสโร (ณัฐ) พิจารณาจากอันดับโลกในประเภทคู่</p>
<!-- /wp:paragraph -->

<!-- wp:paragraph -->
<p>ในส่วนคณะเจ้าหน้าที่นั้น "ผู้พันหลอด" พันเอกวัฒนา จันทร์ไพจิตต์ กรรมการอำนวยการสมาคมฯ ทำหน้าที่ผู้จัดการทีมอีกสมัย ร่วมด้วย "ซูเปอร์บอล" ภราดร ศรีชาพันธุ์ อดีตนักเทนนิสมืออันดับ 9 ของโลก เป็นกัปตันทีม ในขณะที่ ดร.ธนากร ศรีชาพันธุ์ เป็นผู้ฝึกสอน, นายพันธุ์ทิวา ชาวอุทัย เป็นเจ้าหน้าที่ทีม และเทรนเนอร์</p>
<!-- /wp:paragraph -->

<!-- wp:paragraph -->
<p>นายกเทนนิสไทย กล่าวว่า นักกีฬาชุดนี้เกือบทั้งทีมเป็นชุดที่คว้าแชมป์ รายการ "2025 เดวิสคัพ" โซนเอเชีย/โอเชียเนีย กลุ่ม 3 ที่เมืองบั๊กนิญ สาธารณรัฐสังคมนิยมเวียดนาม เมื่อวันที่ 19 ก.ค. 2568 และยังได้สิทธิ์แข่งขัน เวิลด์ กรุ๊ป 2 เพลย์ออฟ ซึ่งจะพบกับ ทีมเปอร์โตริโก ณ ศูนย์พัฒนากีฬาเทนนิสแห่งชาติ เมืองทองธานี ระหว่างวันที่ 7-8 ก.พ. 2569 ดังกล่าวข้างต้น</p>
<!-- /wp:paragraph -->

<!-- wp:paragraph -->
<p>"ตอนนี้ทั้ง 5 คน อยู่ระหว่างแข่งขันเทนนิสอาชีพชาย เอทีพี ชาลเลนเจอร์ ทัวร์ รายการ บางกอก โอเพ่น ชาเลนเจอร์ ในบ้านเรา นอกจากได้ลุ้นทำผลงาน ยังได้ลับฝีมือกับนักหวดมือดีของโลกอีกด้วย ส่วนเรื่องโอกาสและความหวังของทีมเดวิสคัพไทยนั้น ช่วงใกล้แข่ง จะประเมินความพร้อมของนักกีฬาและแจ้งให้ทราบในโอกาสต่อไปครับ" บิ๊กสุชัย กล่าวทิ้งท้าย</p>
<!-- /wp:paragraph -->

<!-- wp:image {"id":54042,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/01/616019990_1319432413553071_5652757834523779803_n-1024x786.jpg" alt="" class="wp-image-54042"/></figure>
<!-- /wp:image -->