ศึกเทนนิสอาชีพชาย รายการ "พีทีที-ไอทีเอฟ เมนส์ โปร เซอร์กิต 6" ชิงเงินรางวัลรวม 15,000 ดอลลาร์สหรัฐ หรือราว 495,000 บาท ที่สนามเทนนิสเกรต้า ฟาร์ม พัทยา จ.ชลบุรี เมื่อวันที่ 20 ต.ค.ที่ผ่านมา รอบรองชนะเลิศ ชายเดี่ยว แม็กซ์ เพอร์เซลล์ มือวาง 1 ของรายการ มือ 324 ของโลก เกือบต้องจอดป้ายแค่รอบนี้เมื่อพลาดท่าแพ้ให้ หยู เฉิง ยู่ จากไต้หวันในเซตแรก 6-7(2) แต่ในเซตสองกลับมาคุมเกมได้ดีทำให้พลิกมาชนะ 6-3 และเซตสามทำได้เฉียบขาดเบรกเสิร์ฟ<span class="text_exposed_show">นักหวดไต้หวันได้ตลอดก่อนชนะขาด 6-0 ทำให้ เพอร์เซลล์ เฉือนชัย 2-1 เซตด้วยสกอร์ 6-7(2), 6-3, 6-0 ผ่านเข้าไปชิงชนะเลิศกับ หวู ถัง หลิน มือวาง 4 ของรายการ มือ 604 ของโลกจากจีน ที่ตัดเชือกชนะ กูรูนูเดย์ ซิงห์ จากอินเดีย 6-1 และ 7-6(4)</span>

ส่วนประเภทชายคู่ ซึ่งเป็นรอบชิงชนะเลิศ โดย น.ส.สำเนียง เหมาะมาศ ประธานบริษัท เกรต้าสปอร์ตคลับ และ มร.เรอร์โน่ คาซิเลค กรรมการผู้จัดการบริษัท เกรต้าสปอร์ตคลับ ให้เกียรติมอบรางวัล ซึ่งแชมป์ชายคู่รายการนี้ตกเป็นของคู่มือวาง 1 ของรายการ เฉิน ตี้ จากไต้หวัน กับ แม็กซ์ เพอร์เซลล์ จากออสเตรเลีย หลังทั้งคู่ช่วยกันหวดเอาชนะ สกีเลอร์ บัตตส์ จากฮ่องกง กับ หลี่ หยวน เฟิง จากจีน ขาดลอย 2 เซตรวดด้วยสกอร์ 6-1 และ 6-1 ในนัดชิงชนะเลิศ ทำให้คว้าเงินรางวัลไปครองร่วมกัน 930 ดอลลาร์สหรัฐ (ประมาณ 30,690 บาท) ส่วนรองแชมป์รับ 540 ดอลลาร์สหรัฐ (ประมาณ 17,820 บาท)
<img class="aligncenter size-full wp-image-1710" src="https://www.bucket.cloudaccess9.com/ltatorg/2017/11/22539757_1579071952115767_8684091378226844153_n.jpg" alt="" width="960" height="640" />

<img class="aligncenter size-full wp-image-1711" src="https://www.bucket.cloudaccess9.com/ltatorg/2017/11/22549848_1579071885449107_2338411376430058299_n.jpg" alt="" width="960" height="640" />