<!-- wp:paragraph {"align":"center","style":{"typography":{"fontSize":20},"color":{"background":"#c4dce6"}}} -->
<p class="has-text-align-center has-background" style="background-color:#c4dce6;font-size:20px"><strong>"ต้นไม้" แชมป์ชายคู่-"รวงข้าว"ซิวฝ่ายหญิงเทนนิสเยาวชนศึกใหญ่ "ไอทีเอฟ เกรด 1"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ เกรด 1 รายการใหญ่ของเยาวชน "ไอทีเอฟ จูเนียร์ เกรด 1" จัดภายใต้มาตรการป้องกันการแพร่ระบาดของโรคโควิด-19 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 11 มีนาคม 2565 มีพิธีมอบรางวัลในประเภทคู่ โดย น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธาน</p>
<!-- /wp:paragraph -->

<!-- wp:paragraph -->
<p>ประเภทชายคู่ รอบชิงชนะเลิศ "ต้นไม้" ธนภัทร นิรันดร นักหวดไทย มือ 56 เยาวชนโลก และ เจเรมี่ จิน จากออสเตรเลีย มือ 77 เยาวชนโลก คู่มือวาง 1 ของรายการ พบ ฮายาโตะ มัตสึโอกะ มือ 70 เยาวชนโลก จากญี่ปุ่น และ อิวาน โซดาน มือ 84 เยาวชนโลก จากโครเอเชีย คู่มือวาง 2 ปรากฏว่า สู้กันถึง 3 เซต และเป็น ธนภัทร กับ เจเรมี่ จิน ที่ชนะในการดวลซูเปอร์ไทเบรก ซึ่งทำให้เฉือนเอาชนะไป 2-1 เซต 7-6(7-2), 6-7(2-7) และซูเปอร์ไทเบรก 10-6 ธนภัทร และ เจเรมี่ จิน คว้าแชมป์ร่วมกัน ได้รับคะแนนสะสมอันดับเยาวชนโลก คนละ 56.25 คะแนน ส่วนคู่รองแชมป์รับคนละ 39.25 คะแนน โดยนับเป็นแชมป์ชายคู่ รายการที่ 15 ของ ธนภัทร ในการเล่นระดับไอทีเอฟ จูเนียร์ ด้วย</p>
<!-- /wp:paragraph -->

<!-- wp:paragraph -->
<p>ประเภทหญิงคู่ รอบชิงชนะเลิศ "รวงข้าว" ลัลนา ธาราฤดี นักเทนนิสไทย และ หยู หยุนลี่ จากไต้หวัน คู่มือวาง 3 ของรายการ ชนะผ่าน ชาร์ล็อตต์ เคมเปนาเออร์ส-ปอซ และ เทย์ลาห์ เพรสตัน คู่มือวาง 1 จากออสเตรเลีย ซึ่งชาร์ล็อตต์ ได้ขอถอนตัว เนื่องจากมีอาการเจ็บหลัง ทำให้คู่ของ ลัลนา ได้แชมป์ร่วมกัน พร้อมรับคะแนนสะสมอันดับเยาวชนโลก คนละ 56.25 คะแนน ส่วนคู่รองแชมป์รับคนละ 39.25 คะแนน โดยนับเป็นแชมป์หญิงคู่รายการที่ 7 ของลัลนา ในการเล่นระดับไอทีเอฟ จูเนียร์</p>
<!-- /wp:paragraph -->

<!-- wp:paragraph -->
<p>ในส่วนประเภทหญิงเดี่ยวนั้น ลัลนา มือวาง 2 ของรายการ ต้องหยุดผลงานไว้ที่รอบรองชนะเลิศ หลังจากปราชัยให้แก่ เทย์ลาห์ เพรสตัน จากออสเตรเลีย มือวาง 3 ด้วยสกอร์ 6-1, 2-6 และ 0-2Retd. เนื่องจาก ลัลนา มีอาการเจ็บกล้ามเนื้อที่บริเวณอกขวา ทำให้ต้องถอนตัวออกจากการแข่งขันไปอย่างน่าเสียดาย แต่การเข้าถึงรอบรองชนะเลิศ ทำให้ ลัลนา ได้รับคะแนนสะสมอันดับเยาวชนโลก จำนวน 140 คะแนน</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ประเภทหญิงเดี่ยว รอบรองชนะเลิศ ฮายุ คิโนะชิตะ (มือวาง 6-ญี่ปุ่น) ชนะผ่าน ชาร์ล็อตต์ เคมเปนาเออร์ส-ปอซ (มือวาง 1-ออสเตรเลีย), ประเภทชายเดี่ยว รอบรองชนะเลิศ เจเรมี่ จิน (มือวาง 3-ออสเตรเลีย) ชนะ อี้ โจว (จีน) 6-3, 6-2 และ แจ็ค ลูทิต (นิวซีแลนด์) ชนะ เฮย์เดน โจนส์ (มือวาง 10-ออสเตรเลีย) 6-1, 6-1</p>
<!-- /wp:paragraph -->

<!-- wp:image {"id":31261,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/03/275614376_5143632282326365_2808608251323979766_n-1024x683.jpg" alt="" class="wp-image-31261"/></figure>
<!-- /wp:image -->