<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ได้เวลาเทนนิสไทยทำศึกซีเกมส์ 2025<br>ทีมชายตัดมาเลย์-ทีมหญิงชนฟิลิปปินส์<br>ในวันที่ 12 ธ.ค.นี้ เปิดฉาก 10 โมงเช้า</strong></p>
<!-- /wp:paragraph -->

<!-- wp:paragraph -->
<p>ทีมนักหวดลูกสักหลาดทีมชาติไทย ทั้งทีมชาย และทีมหญิงพร้อมลงสนามทำศึกซีเกมส์ ครั้งที่ 33 ในรอบรองชนะเลิศ ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ในวันที่ 12 ธันวาคม 2568 เริ่มเวลา 10.00 น. เป็นต้นไป</p>
<!-- /wp:paragraph -->

<!-- wp:paragraph -->
<p>ประเภททีมชาย ในรอบรองชนะเลิศ ทีมไทย ดีกรีแชมป์ 2 สมัย จากซีเกมส์ 2021 และ 2023 อีกทั้งยังเป็นทีมวางอันดับ 1 จะลงสนามตัดเชือกกับ มาเลเซีย ทีมวางอันดับ 3 ส่วนอีกคู่จะเป็นการแข่งขันระหว่าง อินโดนีเซีย ทีมวางอันดับ 2 กับ ฟิลิปปินส์</p>
<!-- /wp:paragraph -->

<!-- wp:paragraph -->
<p>ด้านประเภททีมหญิง รอบรองชนะเลิศ ทีมไทย ที่ได้เหรียญเงินซีเกมส์ ครั้งที่ 32 และครั้งนี้ถูกจัดให้เป็นทีมวางอันดับ 1 จะตัดเชือกกับ ฟิลิปปินส์ ทีมวางอันดับ 4 ขณะที่ มาเลเซีย ทีมวางอันดับ 3 จะตัดเชือกกับ อินโดนีเซีย ทีมวางอันดับ 2 ที่มีดีกรีแชมป์ซีเกมส์ครั้งก่อน</p>
<!-- /wp:paragraph -->

<!-- wp:paragraph -->
<p>สำหรับประเภททีมนั้น จะแข่งขันทั้งหมด 3 คู่ เริ่มจากเดี่ยวมือสอง ตามด้วยเดี่ยวมือหนึ่ง และปิดท้ายที่ประเภทคู่ ทีมใดคว้าชัยได้ 2 คู่ก่อนจะผ่านเข้ารอบต่อไปทันที</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขัน ประเภททีมชาย รอบก่อนรองชนะเลิศ มาเลเซีย ชนะ ลาว 3-0 คู่ ด้าน อินโดนีเซีย ชนะ เวียดนาม 3-0 คู่ และ ฟิลิปปินส์ ชนะ สิงคโปร์ 2-1 คู่</p>
<!-- /wp:paragraph -->

<!-- wp:paragraph -->
<p>"โค้ชเบิ้ม" ดร.ธนากร ศรีชาพันธุ์ ผู้ฝึกสอนทีมชายไทย กล่าวอย่างมั่นใจว่า ทีมไทยมีความมั่นใจตั้งแต่เห็นสายการแข่งขันที่ออกมาแล้ว หลังจากซีเกมส์ 2 ครั้งที่ผ่านมา ทีมไทยตัดเชือกกับฟิลิปปินส์ แต่ซีเกมส์ครั้งนี้ จะตัดเชือกกับ มาเลเซีย</p>
<!-- /wp:paragraph -->

<!-- wp:paragraph -->
<p>"ในรอบก่อนรองฯ มาเลเซียโชว์ฟอร์มได้ค่อนข้างดี โดยเฉพาะมือหนึ่ง มิตสึกิ เหว่ย คัง ลีออง ซึ่งเล่นอยู่ในทัวร์ และเคยแข่งกับ กษิดิศ สำเร็จ และ แม็กซิมัส ภราพล โจนส์ มาแล้ว สำหรับรอบรองฯ ครั้งนี้ เชื่อว่าไทยน่าจะเก็บแต้มแรกจากเดี่ยวมือสองได้ไม่ยากเกิน เช่นเดียวกับเดี่ยวมือหนึ่ง ส่วนประเภทคู่ แน่นอนว่า มี ปรัชญา อิสโร เป็นตัวหลักที่จะเล่นคู่กับใครก็ได้ เพราะไทยมีผู้เล่นที่ดีหลายคน"</p>
<!-- /wp:paragraph -->

<!-- wp:paragraph -->
<p>ขณะที่ "โค้ชเอ็กซ์" นายพชรพล คำสมาน ผู้ฝึกสอนทีมหญิงไทย กล่าวว่า ตอนนี้นักเทนนิสไทยพร้อมแล้วสำหรับการแข่งขันในรอบรองชนะเลิศกับทีมฟิลิปปินส์ ทุกคนจะสู้เต็มที่ และจะพยายามทำให้ดีที่สุด จึงขอเชิญชวนคนไทยเดินทางมาชมการแข่งขันที่สนาม เพื่อเป็นกำลังใจให้แก่นักกีฬาไทยด้วย</p>
<!-- /wp:paragraph -->

<!-- wp:paragraph -->
<p>นักหวดไทยชุดซีเกมส์ ครั้งที่ 33 ทีมชาย ได้แก่ แม็กซิมัส ภราพล โจนส์, กษิดิศ สำเร็จ, ภวิชญ์ สอนหลักทรัพย์, วิชยา ตรงเจริญชัยกุล และปรัชญา อิสโร ส่วนทีมหญิง มนัญชญา สว่างเเก้ว, ลัลนา ธาราฤดี, ทรรศพร นาคหล่อ, พัชรินทร์ ชีพชาญเดช และ เพียงธาร ผลิพืช</p>
<!-- /wp:paragraph -->

<!-- wp:paragraph -->
<p>คณะเจ้าหน้าที่ชุดซีเกมส์ ครั้งที่ 33 นายวิเชษฐ์ ทีปกากร ผู้จัดการทีม, นายธานี แสนยาอุโฆษ ผู้ช่วยผู้จัดการทีม, ดร.ธนากร ศรีชาพันธุ์ (โค้ชเบิ้ม) ผู้ฝึกสอนทีมชาย, นายพชรพล คำสมาน (โค้ชเอ็กซ์) ผู้ฝึกสอนทีมหญิง, พันโท วิทยา สำเร็จ ผู้ช่วยผู้ฝึกสอน, นายวีรภัทร สิริจริยาพร นักวิทยาศาสตร์การกีฬา, น.ส.นวลพรรณ จั่นทิม นักกายภาพบำบัด และนายบุญมี โพธิ์ไพจิตร เจ้าหน้าที่นวด</p>
<!-- /wp:paragraph -->

<!-- wp:image {"id":53692,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/12/598446280_1293992296097083_415378833496321958_n-1024x683.jpg" alt="" class="wp-image-53692"/></figure>
<!-- /wp:image -->