<!-- wp:paragraph {"align":"center","style":{"typography":{"fontSize":20},"color":{"background":"#d8f3d2"}}} -->
<p class="has-text-align-center has-background" style="background-color:#d8f3d2;font-size:20px"><strong>ลูกของเจ้าปิ๊กคว้าชัยศึก"เทนนิส เทนส์""ปอร์โต้"ตัดเชือก-"ปินต้า"ลิ่วก่อนรองฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเด็กและเยาวชน เก็บคะแนนสะสมอันดับประเทศไทย (อันดับเทนนิสเทนส์) ระดับเกรด 2 รายการ "เทนนิส เทนส์ จูเนียร์ เซอร์กิต 2021" ครั้งที่ 2 จัดภายใต้มาตรการป้องกันการแพร่ระบาดของโรคโควิด-19 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 13 พ.ย. 2564 ไฮไลท์ต้องยกให้ 2 พี่น้อง "ปอร์โต้" ภาสุร และ "ปินต้า" ญาณิสร อุดมโชค ที่ผ่านเข้ารอบน็อกเอาท์ได้สำเร็จ โดยทั้งคู่เป็นลูกชายและลูกสาวของ ร.ต.อ.ดนัย อุดมโชค หรือ "ปิ๊ก" อดีตมือ 1 ของไทย และเจ้าของเหรียญทองกีฬาเทนนิส ประเภทชายเดี่ยว กีฬาเอเชี่ยนเกมส์ 2006 ที่ประเทศกาตาร์</p>
<!-- /wp:paragraph -->

<!-- wp:paragraph -->
<p>ในรุ่นอายุไม่เกิน 8 ปี ประเภทชายเดี่ยว รอบพบกันหมดในกลุ่ม ซึ่งในกลุ่ม เอ นัดแรก "ปอร์โต้" ภาสุร อุดมโชค วัย 8 ขวบ จาก กทม. และเป็นมือวางอันดับ 1 ของรายการ ชนะ ปณชัย เสรยานนท์ (นครศรีธรรมราช) 4-0 ส่วนนัดสอง ภาสุร ชนะ เบญจมินทร์ สิริพศุตม์ (กทม.) 4-0 ทำให้มี 4 คะแนนเต็ม รั้งอันดับ 1 ของกลุ่ม ผ่านเข้ารอบน็อกเอาท์ ซึ่งในรอบก่อนรองชนะเลิศ ภาสุร ได้บาย ทำให้ผ่านเข้าไปยืนรอคู่แข่งขันในรอบรองชนะเลิศ จะพบกับผู้ชนะระหว่าง หลิน อี้ฟ่าน (จีน) และ อชิรวิชญ์ ไชยมงคล (กทม.) และในกลุ่ม เอ ยังมี ปณชัย เสรยานนท์ ผ่านเข้ารอบอีกคน (นัดแรกแพ้ ภาสุร อุดมโชค 0-4, นัดสองชนะ เบญจมินทร์ สิริพศุตม์ 4-1)</p>
<!-- /wp:paragraph -->

<!-- wp:paragraph -->
<p>ด้านรุ่นอายุไม่เกิน 8 ปี ประเภทหญิงเดี่ยว รอบพบกันหมดในกลุ่ม "ปินต้า" ญาณิสร อุดมโชค วัย 6 ขวบเศษ ลงแข่งขันในกลุ่ม บี นัดแรก ชนะ ภัสส์ริศา พึ่งพาพงศ์ (กทม.) 4-0 ทว่านัดที่สอง แพ้ วิมุตติญา พงษ์หนู (กทม.) 0-4 ทำให้มีสถิติชนะ 1 แพ้ 1 เพียงพอต่อการเข้ารอบน็อกเอาท์ ซึ่งในรอบก่อนรองชนะเลิศ ญาณิสร จะพบกับ พินมุกดา สมศรี (เชียงใหม่) และในกลุ่ม บี ยังมี วิมุตติญา พงษ์หนู มือวางอันดับ 2 ของรายการ (กทม.) ผ่านเข้ารอบอีกคน (นัดแรก ชนะ ภัสส์ริศา พึ่งพาพงศ์ 4-0, นัดสองชนะ ญาณิสร อุดมโชค 4-0) สำหรับผลการแข่งขันคู่อื่น </p>
<!-- /wp:paragraph -->

<!-- wp:paragraph -->
<p>ดูรายละเอียดเพิ่มเติมได้ที่ <a rel="noreferrer noopener" href="https://www.tour.ltat.org/tournaments-factsheet-acceptance-MTAwNSMjIzQ=.html?fbclid=IwAR37Y_TTAeIuXiP-DkdzxE8m-QZ_gT4L0xsAMbXOCC5NGtOIrcDrhHcjz9I" target="_blank">https://www.tour.ltat.org/tournaments-factsheet...</a> และการแข่งขัน "เทนนิส เทนส์ จูเนียร์ เซอร์กิต 2021" ยังมีการแข่งขันอีกทั้งสิ้น 6 ครั้ง นักกีฬาที่สนใจเข้าร่วมการแข่งขัน </p>
<!-- /wp:paragraph -->

<!-- wp:paragraph -->
<p>เข้าไปดูรายละเอียดและสมัครได้ที่ <a rel="noreferrer noopener" href="http://www.tour.ltat.org/tennis-10s-calendar-2021.html?fbclid=IwAR0ICxV0cyw9P81_PgN_d0E9WUdKADato56LU0oKNSWv55A7_jnt-bzXJDs" target="_blank">www.tour.ltat.org/tennis-10s-calendar-2021.html</a></p>
<!-- /wp:paragraph -->

<!-- wp:image {"id":29707,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/11/255867813_4732942573395340_7741847436762132498_n-1024x683.jpg" alt="" class="wp-image-29707"/></figure>
<!-- /wp:image -->