<!-- wp:paragraph {"align":"center","style":{"typography":{"fontSize":20},"color":{"background":"#c3e6f4"}}} -->
<p class="has-text-align-center has-background" style="background-color:#c3e6f4;font-size:20px"><strong>เปิดตัวเยาวชนทีมชาติไทย 2568 </strong></p>
<!-- /wp:paragraph -->

<!-- wp:paragraph -->
<p><a href="https://www.facebook.com/hashtag/%E0%B8%84%E0%B8%99%E0%B8%95%E0%B8%B1%E0%B8%A7%E0%B9%80%E0%B8%A5%E0%B9%87%E0%B8%81?__eep__=6&amp;__cft__[0]=AZVIvaQ2awZFa_-SunkOlEzoIWVDr-pdhSAm1R1SqaudnCGIx4bfDchJ1uWZ-408rkxmtuNURUcXGzWbF_EoFPGnI22WV2nsOT6-Oks5Sncwqmtj-Dm24GmW3xnI6AWUpyjQCPfSK7heWY0uR5rIooGYym-rEtNsfhZa7h5ZJkNCzFgG1lBzQACl1rHENIZoEpg&amp;__tn__=*NK-R">#คนตัวเล็ก</a> ที่ใช้หัวใจเอาชนะขีดจำกัดสู่เป้าหมายตัวแทนนักหวดเยาวชนทีมชาติในฐานะนักกีฬาคนหนึ่ง ไม่มีอะไรจะยิ่งใหญ่ไปกว่าการมีชื่อติดทีมชาติ และได้สวมเสื้อที่มีธงชาติติดบนหน้าอกลงแข่งขันในฐานะตัวแทนประเทศนี่คือสิ่งที่เกิดขึ้นกับ โชติรินทร์ แก้วก่า หรือ น้องเบียร์ สาวน้อยวัย 15 ปี จากจังหวัดชลบุรี ที่ไม่เพียงแต่วิ่งตามความฝันของตัวเอง แต่ยังลงมือทำอย่างต่อเนื่อง จนสามารถมีชื่อติดทีมชาติรุ่นเยาวชนมาทุกระดับ ตั้งแต่รุ่นอายุ 12 ปี , 14 ปี และล่าสุดปีนี้ก้าวมาเป็นตัวแทนทีมชาติไทยรุ่นอายุ 16 ในฐานะอันดับหนึ่งจุดเริ่มต้นที่ทำให้น้องเบียร์ได้รู้จักกับกีฬาเทนนิส ต้องย้อนไปช่วงอายุประมาณ 1 ขวบครึ่ง จากการที่คุณแม่เอาไอแพดเปิดให้ดูเวลาทานข้าว และน้องเลื่อนไปเจอคลิปเกี่ยวกับเทนนิสทำให้เกิดความชอบ จนถึงขั้นร้องขอคุณแม่อยากได้ลูกเทนนิสมาเป็นของเล่นคู่กายตั้งแต่วัยเด็กพอเริ่มเข้าโรงเรียนอนุบาล 1 ประมาณ 3 ขวบ ระหว่างทางไปโรงเรียนดาราสมุทร ศรีราชา ที่ชลบุรี จะมีสนามเทนนิสตั้งอยู่ในโรงเรียน และมีคนเล่นเทนนิสกันภายในนั้น คุณแม่เริ่มสังเกตุเห็นว่าเวลาที่ขับรถผ่าน น้องเบียร์จะขยับตัวเองลุกจากเบาะรถแบบอัตโนมัติ ขึ้นมาเกาะขอบหน้าต่างชะเง้อมองเข้าไปภายในสนามเทนนิสทุกวัน กระทั่งเข้าสู่ช่วง 6 ขวบ น้องเบียร์ ได้เริ่มต้นเข้าสู่เส้นทางเทนนิส โดยมี อ.สุวิทย์ ภิญโญธรรมากร <a href="https://www.facebook.com/hashtag/suwittennisteam?__eep__=6&amp;__cft__[0]=AZVIvaQ2awZFa_-SunkOlEzoIWVDr-pdhSAm1R1SqaudnCGIx4bfDchJ1uWZ-408rkxmtuNURUcXGzWbF_EoFPGnI22WV2nsOT6-Oks5Sncwqmtj-Dm24GmW3xnI6AWUpyjQCPfSK7heWY0uR5rIooGYym-rEtNsfhZa7h5ZJkNCzFgG1lBzQACl1rHENIZoEpg&amp;__tn__=*NK-R">#SuwitTennisTeam</a> เป็นโค้ชผู้ฝึกสอนคนแรก ซึ่ง อ.สุวิทย์ ไม่ได้เริ่มต้นสอนจากการจับไม้ตีลูกในทันที แต่ให้น้องเบียร์ เริ่มจากการหิ้วตะกร้าวิ่งตามเก็บลูกเทนนิส ที่สนาม รร.ดาราสมุทร ศรีราชา โดยหลังจากเก็บลูกเทนนิสได้สักระยะ จนอายุได้ 7 ขวบ จึงได้สัมผัสแร็กเก็ตพร้อมกับหวดลูกนับแต่นั้นเป็นต้นมา และที่นี่เองทำให้น้องเบียร์ได้ซึมซับวิทยายุทธตั้งแต่พื้นฐาน รวมถึงยังแนะนำวิธีในการดูแลร่างกาย ไปจนถึงกระบวนการความคิดและจิตใจ ทำให้น้องเบียร์สามารถฝึกซ้อมและเล่นเทนนิสได้อย่างสนุก ไม่เคยมีปัญหาเรื่องของการบาดเจ็บเลย ตั้งแต่ลงแข่งรุ่น 8 ปี มาจนถึงตอนนี้ ปัจจุบัน น้องเบียร์ได้ย้ายเข้ามาอยู่ในความดูแลของสมาคมกีฬาลอนเทนนิสแห่งประเทศไทย ในพระบรมราชูปถัมภ์ โดยมี โค้ชจิม จ่าสิบเอก ศุภกิจ สหทัศน์, โค้ชบอย นายอิทธิพล ศรีเสน เป็นผู้ฝึกสอน รวมถึง นายบุญมี โพธิ์ไพจิตร นักกายภาพ เข้ามาช่วยดูแลฟื้นฟูสภาพร่างกาย ซึ่งการเข้ามาอยู่ภายใต้ชายคาของสมาคมกีฬาลอนเทนนิสฯ ที่เต็มไปด้วยทีมงานมืออาชีพรอบด้าน ทำให้น้องเบียร์ ยกระดับศักยภาพของตัวเองขึ้นไปอีกขั้น จนเริ่มมีผลงานโดดเด่นบนเวทีระดับนานาชาติ อาทิ รางวัลชนะเลิศ การแข่งขันเทนนิสในนามตัวแทนเยาวชนทีมชาติไทยรุ่น12 ปี ชิงชนะเลิศแห่งเอเชีย ประเภททีม รุ่นอายุไม่เกิน 12 ปี รายการ "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น ไฟนอลส์ 2022" ที่ประเทศคาซัคสถาน, รางวัลชนะเลิศ รายการ Selangor ATF 14 &amp; Under Grade A Tourtnament (Southeast Asia) 2024 Organised By Selangor Tennis Association และรางวัลชนะเลิศประเภทหญิงเดี่ยว จี เอช แบงค์ ไอทีเอฟ จูเนียร์ เวิลด์ เทนนิส ทัวร์ 2025 ระดับเจ 30ส่วนเบื้องหลังความสำเร็จในการมีชื่อติดทีมชาติไทย ในช่วง 4 ปีหลัง แต่แต่ รุ่นอายุ 12 ปี, 14 ปี (2ครั้ง) และ 16 ปี นอกจากความมุ่งมั่น ทุ่มเทในการฝึกซ้อมแล้ว อีกสิ่งหนึ่งที่ให้ความสำคัญ และเสริมเข้ามา เพื่อเติมเต็มให้กับ น้องเบียร์ คือเรื่องของ โภชนาการ เนื่องจากเป็นคนที่มีรูปร่างเล็กกว่าเพื่อนร่วมรุ่น จึงต้องนำเรื่องของโภชนาการเข้ามาช่วย เพื่อพัฒนาศักยภาพทางร่างกาย ด้วยการเน้นทานไข่เฉลี่ยวันละ 6-10 ฟอง ซึ่งในปีนี้ น้องเบียร์ มีพัฒนาการด้านร่างกายขึ้นมาอย่างเห็นได้ชัด ส่วนสูงขึ้นมาอยู่ที่ 158 ซม. อย่างไรก็ตาม แม้ว่าจะตัวเล็ก แต่ก็ทดแทนด้วยความคล่องแคล่วว่องไว การเคลื่อนที่เข้าหาจังหวะการตีบอลที่เหมาะสม รวมถึงมี ลูกสไลด์, ดรอปช็อต และลูกเสิร์ฟ เป็นอาวุธเด็ดใช้เล่นงานคู่แข่ง"ตอนเด็กๆหนู หนูไปที่สมาคมกีฬาลอนเทนนิสฯ และได้เห็นนักกีฬารุ่นพี่ที่ติดทีมชาติ มีรูปติดอยู่ที่ผนัง หนูบอกกับคุณแม่ว่าสักวันจะมีรูปหนูมาติดอยู่ตรงนี้บ้าง มาถึงวันนี้รู้สึกภูมิใจมากค่ะที่ได้ติดทีมชาติ การได้สวมเสื้อที่มีธงชาติไทยลงแข่งขันนับเป็นเกียรติประวัติให้กับตัวหนู และครอบครัว จากนี้จะตั้งใจฝึกซ้อมและแข่งขันอย่างเต็มที่เพื่อให้สมกับที่ได้รับโอกาสเป็นตัวแทนประเทศไทย"นอกจากผลงานในสนามเทนนิสแล้ว น้องเบียร์ ยังให้ความสำคัญกับการเรียนไม้แพ้กัน โดยปัจจุบัน ศึกษาอยู่ชั้นมัธยมศึกษาปีที่ 4 ที่โรงเรียนอัสสัมชัญธนบุรี สายวิทย์-กีฬา ซึ่งน้องมีความชื่นชอบด้านภาษาเป็นพิเศษ ทั้งภาษาอังกฤษ, จีน รวมถึงยังเรียนรู้ภาษาญี่ปุ่น และ เกาหลี จากเพื่อนนักกีฬาเทนนิสที่มาแข่งขันด้วยกันในแมทช์ต่างๆ สำหรับเป้าหมายของ น้องเบียร์ ต่อจากนี้ ต้องการแพัฒนาตนเองในทุกวัน และยกระดับมาตาฐานการเล่น โดยมีฝันสูงสุดคือการมีชื่อติดทีมชาติไทยชุดใหญ่ ลงแข่งขันในมหกรรมกีฬา ทั้งซีเกมส์, เอเชียนเกมส์ รวมถึงอยากพาตัวเองไปให้ถึงระดับโลก เหมือนกับไอดอล นักเทนนิสในดวงใจ คาร์ลอส อัลการาซ นักหวดหนุ่มสเปน และ จัสมิน เปาลินี นักหวดสาวอิตาลี ซึ่งน้องเบียร์ พยายามศึกษาจากไอดอล และนำมาสไตล์มาปรับใช้กับการเล่นของตัวเอง สุดท้ายนี้น้องเบียร์แสดงให้เห็นว่า แม้จะมีรูปร่างเล็ก แต่มีสิ่งที่ใหญ่กว่าคือ หัวใจ มาทดแทน ก็สามารถเอาชนะขีดจำกัดของตัวเอง และพาตัวเองไปสู่เป้าหมายที่ตั้งไว้ได้. สามารถติดตามผลงาน และความเคลื่อนไหวของน้องเบียร์ได้ผ่านช่องทางต่างในโซเชียลมีเดียFB=Chotirin Kaewkaเพจ= Beer/Chotirin KaewkaIG = _cho.beerTiktok = บอเบียร์</p>
<!-- /wp:paragraph -->

<!-- wp:image {"id":52084,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/09/550568866_1226139856215661_637975508711498448_n-576x1024.jpg" alt="" class="wp-image-52084"/></figure>
<!-- /wp:image -->