<!-- wp:paragraph {"align":"center","style":{"typography":{"fontSize":20},"color":{"background":"#e3e8f8"}}} -->
<p class="has-text-align-center has-background" style="background-color:#e3e8f8;font-size:20px"><strong>หนุ่มสุพรรณ เฉือน โคราช คว้าทองประวัติศาสตร์เทนนิสทีมชายครั้งแรกในกีฬาแห่งชาติ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส ในกีฬาแห่งชาติ ครั้งที่ 47 "ศรีสะเกษเกมส์" ที่สนามเทนนิส มหาวิทยาลัยการกีฬาแห่งชาติ วิทยาเขตศรีสะเกษ เมื่อวันที่ 15 มี.ค.65 มี ชิง 2 เหรียญทอง ในประเภททีม</p>
<!-- /wp:paragraph -->

<!-- wp:paragraph -->
<p>ในรอบชิงชนะเลิศ ทีมชาย สุพรรณบุรี พบ นครราชสีมา ปรากฏว่า การเจอกันของทั้งสองทีมนี้ต้องหาผู้ชนะกันถึงแมตช์สุดท้ายในประเภทชายคู่ หลังจากที่ต่างฝ่ายต่างเก็บชัยชนะในประเภทเดี่ยวมาได้ โดยเดี่ยวมือ 2 พัชรพล กาวิน ช่วยให้โคราชขึ้นนำไปก่อน 1-0 คู่ จากการเอา ชนะ ธนกร ศรีรัตน์ 2-0 เซต 6-3, 6-0</p>
<!-- /wp:paragraph -->

<!-- wp:paragraph -->
<p>จากนั้นในประเภท เดี่ยวมือ 1 ธนเพชร ฉันทะ มาเอาชนะ กฤตบุญ พราหมณีย์ 2-0 เซต 6-1, 6-4 ช่วยให้ สุพรรณบุรี ตามตีเสมอเป็น 1-1 คู่</p>
<!-- /wp:paragraph -->

<!-- wp:paragraph -->
<p>และในประเภทคู่ เป็น ธนกร กับ ธนเพชร ของสุพรรณฯ ที่สามารถช่วยกันหวดเอาชนะ พัชรพล กับ กฤตบุญ ไปได้ในแมตช์ตัดสิน 2-1 เซต 6-3, 6-7(4) และ 6-3 ทำให้สุพรรณบุรี ชนะ นครราชสีมา ไป 2-1 คู่ คว้าเหรียญทองไปครอง และเป็นเหรียญทองประวัติศาสตร์ เหรียญแรกจากเทนนิสประเภททีมชาย ของจังหวัดสุพรรณบุรีในการแข่งขันกีฬาแห่งชาติ</p>
<!-- /wp:paragraph -->

<!-- wp:paragraph -->
<p>ส่วนในประเภททีมหญิง ทีมเทนนิสสาวกรุงเทพฯ ที่มี พิมพ์รดา จัตวาพรวนิช ดีกรีนักเทนนิสหญิงทีมชาติไทยชุดซีเกมส์ ที่เวียดนาม และ วรรษชล สวัสดี อดีตนักหวดเยาวชนทีมชาติไทย สามารถคว้าเหรียญทองไปครองได้ตามคาด ซึ่งในรอบชิงชนะช่วยกันเอาชนะ ทีมสุพรรณบุรี รองแชมป์เก่า ไปได้ 2-0 คู่ โดยในประเภท เดี่ยวมือสอง วรรษชล เอาชนะ กฤติกา แอบเอี่ยม ไปได้ 2-0 เซต 6-4, 6-2 ส่วนเดี่ยวมือ 1 พิมพ์รดา ชนะ วราภรณ์ เมืองโพธิ์ 2-0 เซต 6-0, 7-5</p>
<!-- /wp:paragraph -->

<!-- wp:image {"id":31310,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/03/275864864_5154737477882512_4839280200567853765_n.jpg" alt="" class="wp-image-31310"/></figure>
<!-- /wp:image -->