<!-- wp:paragraph {"align":"center","style":{"typography":{"fontSize":20},"color":{"background":"#e5f8c1"}}} -->
<p class="has-text-align-center has-background" style="background-color:#e5f8c1;font-size:20px"><strong>"มนัญชญา" ลิ่วตัดเชือกเดี่ยว "เพียงธาร" เข้ารอบรองฯคู่ ศึกเทนนิสดับเบิลยู100 ที่ญี่ปุ่น</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ รายการ "ดับเบิลยู 100 ทากาซากิ" ชิงเงินรางวัลรวม 100,000 ดอลลาร์สหรัฐฯ (ราว 3.4ล้านบาท) ที่ประเทศญี่ปุ่น เมื่อวันที่ 22 พ.ย.67 "ไหม" มนัญชญา สว่างแก้ว นักเทนนิสไทย มืออันดับ 139 ของโลก และเป็นมือวางอันดับ 3 ของรายการ ต้องลงเล่น 3 แมตช์ภายใน 1 วัน โดยเริ่มต้นด้วยการลงแข่งประเภทหญิงเดี่ยวรอบสอง เอาชนะ มาลีน เฮลโก จากนอร์เวย์ 2-0 เซต 6-2, 6-3 จากนั้น มนัญชญา ผ่านเข้ารอบก่อนรองชนะเลิศมาเจอกับ อเล็กซานดร้า เอล่า มืออันดับ 163 ของโลก และเป็นมือวางอันดับ 5 ของรายการ จากฟิลิปปินส์ ซึ่งในแมตช์นี้ มนัญชญาพลิกสถานการณ์จากที่เป็นฝ่ายเสียเซต แซงกลับมาเอาชนะไปได้ 2-1 เซต 4-6, 6-1, 6-2 ทำให้ มนัญชญา ผ่านเข้าสู่รอบรองชนะเลิศ ไปพบ เหว่ย สีเจีย จากจีน มืออันดับ 146 ของโลก มือวาง 2 ของรายการ</p>
<!-- /wp:paragraph -->

<!-- wp:paragraph -->
<p>นอกจากนี้ มนัญชญา ยังจับคู่กับปริซกา มาเดอลิน นูโกรโฮ จากอินโดนีเซีย ลงแข่งหญิงคู่รอบก่อนรองชนะเลิศ แพ้ให้กับ โมโมโกะ โกโบริ กับ อายาโนะ ชิมิสึ คู่นักหวดสาวเจ้าถิ่น และเป็นคู่มือวางอันดับ 2 ของรายการ 0-2 เซต 4-6, 3-6 ขณะที่ผลของนักกีฬาไทยอีกหนึ่งคน ในประเภทหญิงคู่รอบก่อนรองชนะเลิศ เพียงธาร ผลิพืช จับคู่กับ อากิโกะ โอมาเอะ จากญี่ปุ่น ในฐานะคู่มือวางอันดับ 4 ของรายการ เอาชนะ มานะ อายูคาว่า จากญี่ปุ่น กับ หลี่เป่ยฉี จากไต้หวัน 2-1 เซต 4-6, 6-3 และซูเปอร์ไทเบรก 10-6 ทำให้ เพียงธาร กับ โอมาเอะ ผ่านเข้ารอบรองชนะเลิศไปพบ เหลียง เอ็น ซัว กับ เจา เชีย-อี้ จากไต้หวัน</p>
<!-- /wp:paragraph -->

<!-- wp:image {"id":46751,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/11/468198280_991962509633398_5411672637485622789_n-768x1024.jpg" alt="" class="wp-image-46751"/></figure>
<!-- /wp:image -->