<!-- wp:paragraph {"align":"center","backgroundColor":"vce-txt","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-txt-background-color has-text-color has-background" style="font-size:22px"><strong>ได้ไปต่อ "พัชรินทร์" คว้าชัยเดี่ยว-คู่<br>หวดไอทีเอฟเวิลด์ทัวร์ที่วลัยลักษณ์</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสนานาชาติ เก็บคะแนนโลก ไอทีเอฟ เวิลด์ เทนนิส ทัวร์ 2024 สัปดาห์ที่ 2 เทนนิสชาย รายการ "ไอทีเอฟ เวิลด์ ทัวร์ (เอ็ม2) และเทนนิสหญิง รายการ "ไอทีเอฟ เวิลด์ ทัวร์ (ดับเบิลยู1) ชิงเงินรางวัลรวมรายการละ 15,000 ดอลลาร์สหรัฐ หรือประมาณ 540,000 บาท รวม 2 รายการอยู่ที่ 1,080,000 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 22 ก.พ. 2567 เป็นการแข่งขันรอบเมนดรอว์วันที่สาม
  ประเภทหญิงเดี่ยว รอบสอง (16 คน) "อีฟ" พัชรินทร์ ชีพชาญเดช นักหวดลูกสักหลาดสาวไทย มือ 587 โลก ใช้ชั้นเชิงการหวดที่เฉียบขาด เอาชนะ ซุน ฟางหยิง จากจีน มืออันดับ 875 ของโลก 2-0 เซต 6-3, 7-5 ในเวลา 1 ชั่วโมง 27 นาที พัชรินทร์ ผ่านเข้ารอบก่อนรองชนะเลิศไปพบกับ เหยา ซินซิน ชาวจีน เต็ง 4 และมือ 486 ของโลก ที่ชนะนักเทนนิสร่วมชาติ จาง หยิง 2-1 เซต 3-6, 6-3 และ 7-6 ไทเบรก 7-5
  จากนั้น พัชรินทร์ ได้ลงแข่งขันประเภทหญิงคู่ โดยจับคู่กับ หวัง เจียฉี จากจีน ลงหวดรอบก่อนรองชนะเลิศ พบกับ อนาสตาเซีย สุโคตินา และ วู โฮ ชิง จากฮ่องกง ซึ่งเป็นคู่เต็ง 3 ของรายการ ผลปรากฏว่า เป็นคู่ของ พัชรินทร์ ที่เล่นได้ดี ช่วยกันหวดโค่นคู่มือวางลงได้สำเร็จ ก่อนเอาชนะได้ 2 เซตรวด 6-4 และ 6-1 ผ่านเข้ารอบรองชนะเลิศต่อไป
  ด้านประเภทชายเดี่ยว รอบสอง (16 คน) "แม็กซ์" แม็กซิมัส ภราพล โจนส์ นักเทนนิสมือ 1 ของไทย วัย 19 ปี ลูกครึ่งไทย-ออสเตรเลีย ปัจจุบันเป็นมือ 581 โลก และเป็นเต็ง 7 ของรายการ ใช้เวลา 63 นาที เอาชนะ ฮวง ซุงห่าว หนุ่มไต้หวัน วัย 24 ปี มือ 630 โลก ด้วยสกอร์ 6-3 ทั้งสองเซต แม็กซิมัส เข้ารอบก่อนรองชนะเลิศไปพบกับ โอเรล คิมฮี จากอิสราเอล เต็ง 2 และมือ 455 โลก ที่ชนะ มิตสึกิ เหว่ย คัง ลีออง จากมาเลเซีย มือ 811 โลก 2-0 เซต 6-2 และ 6-3
  ขณะที่ผลการแข่งขันของนักเทนนิสไทยรายอื่น มีดังนี้ ชายเดี่ยว รอบสอง กษิดิศ สำเร็จ แพ้ สเตฟาโนส ซาเกลลาริดิส (วาง 3-กรีซ) 2-6, 6-7(2-7) ธนเพชร ฉันทะ แพ้ อเล็กซานเดอร์ มาร์เทน จอง (วาง 8-เนเธอร์แลนด์) 3-6, 6-7(3-7) ส่วนหญิงเดี่ยว รอบสอง กมลวรรณ ยอดเพ็ชร แพ้ หว่อง หง อี้ โคดี้ (วาง 1-ฮ่องกง) 3-6, 2-6 วรรษชล สวัสดี แพ้ ซากิ อิมามูระ (วาง 2-ญี่ปุ่น) 2-6, 3-6
  ชายคู่ รอบก่อนรองชนะเลิศ ปรัชญา อิสโร-คริสโตเฟอร์ รุงกัท (วาง 1 ไทย-อินโดนีเซีย) ชนะ ยุทธนา เจริญผล-กษิดิศ สำเร็จ 7-5, 3-6 และซูเปอร์ไทเบรก 10-3 แม็กซิมัส ภราพล โจนส์-มิตสึกิ เหว่ย คัง ลีออง (ไทย-มาเลเซีย) แพ้ เจีย ชุย และ เซียว ลีนาง (วาง 3-จีน) 4-6, 4-6
  ศิวณัฎฐ์ อุ้ยตยะกุล-ธนเพชร ฉันทะ ชนะ จาง ยุนซอก-นิติน กุมาร์ สินฮา (เกาหลีใต้-อินเดีย) 6-4, 6-7(4-7) และซูเปอร์ไทเบรก 10-7
  หญิงคู่ รอบก่อนรองชนะเลิศ เวียร่า ดีเพิ่ม-ภาวินี ร่วมรักษ์ แพ้ เหยา ซินซิน-เจิ้ง อู่ซวง (วาง 2- จีน) 2-6, 2-6</code></pre>
<!-- /wp:code -->

<!-- wp:image {"id":41663,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/02/IMG_4051-1024x683.jpeg" alt="" class="wp-image-41663"/></figure>
<!-- /wp:image -->