<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0086a3"}}} -->
<p class="has-text-align-center has-vce-bg-color has-text-color has-background" style="background-color:#0086a3;font-size:22px"><strong>เสียดาย "รวงข้าว" พ่ายสาวกระทิงดุ 1-2<br>จอดป้ายเทนนิส "ไทยแลนด์ โอเพ่น 2024"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสหญิง ดับเบิลยูทีเอ 250 รายการ Thailand Open 2024 presented by E@ (ไทยแลนด์ โอเพ่น 2024 พรีเซนเต็ด บาย อีเอ) ชิงเงินรางวัลรวมสูงถึง 267,082 ดอลลาร์สหรัฐ หรือประมาณเกือบ 10 ล้านบาท ที่อารีน่า หัวหิน จ.ประจวบคีรีขันธ์ ได้มีพิธีเปิดฉากการแข่งขันอย่างเป็นทางการ เมื่อวันที่ 29 มกราคม 2567 โดยมี ฯพณฯ สุวัจน์ ลิปตพัลลภ อดีตรองนายกรัฐมนตรี และนายกกิตติมศักดิ์สมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานในพิธี
        ในส่วนแมตช์คู่เปิดสนามหลังพิธีเปิดการแข่งขันเป็นการพบกันระหว่าง "รวงข้าว" ลัลนา ธาราฤดี นักหวดสาวดาวรุ่งไทยวัย 19 ปี มืออันดับ 298 ของโลก ที่ได้ไวลด์การ์ดหรือสิทธิพิเศษเข้าร่วมการแข่งขันรอบเมนดรอว์ เป็นปีที่ 2 ติดต่อกัน พบกับ พอลล่า บาโดซ่า นักหวดสาวสวยจากสเปน วัย 26 ปี อดีตมืออันดับ 2 ของโลก ซึ่งปัจจุบันเป็นมืออันดับ 83 ของโลก
        ผลแมตช์นี้ปรากฏว่า เซตแรก ลัลนา ใช้ความสดหวดชนะได้ก่อน 6-3 แต่เซตสองเป็นทางนักหวดสาวแดนกระทิงดุเค้นฟอร์มหวดท้ายคอร์ตได้ทรงพลังเอาชนะ 6-4 เสมอกัน 1-1 เซต และเซตตัดสิน พอลล่า บาโดซ่า อาศัยความเก๋าหวดปิดเซต เอาชนะได้ขาดลอย 6-1 ส่งผลให้ ลัลนา ธาราฤดี แพ้ พอลล่า บาโดซ่า 1-2 เซต 6-3, 4-6 และ 1-6 ตกรอบแรกไปอย่างน่าเสียดาย แต่ยังได้รับเงินรางวัลปลอบใจ 2,890 ดอลลาร์สหรัฐ หรือประมาณ 102,700 บาท และได้รับคะแนนสะสมอันดับโลก 1 คะแนน
        หลังการแข่งขัน “รวงข้าว” ลัลนา ธาราฤดี กล่าวว่า เกมนี้เริ่มต้นได้ดี แม้ว่าจะแพ้แต่ไม่ได้รู้สึกผิดหวัง เพราะสู้อย่างเต็มที่แล้ว ทำตามแผนที่วางไว้ทุกอย่าง ต้องชมคู่แข่งด้วยที่เขาพยายามกลับมาได้ดี หลังจากนี้ก็ต้องกลับไปปรับปรุงแก้ไข เพิ่มความละเอียดในการตีแต่ละคะแนนให้มากขึ้น
        “การมีรายการใหญ่ ๆ อย่าง ไทยแลนด์ โอเพ่น มาจัดการแข่งขันในประเทศไทย ถือเป็นเรื่องที่ดีมาก เนื่องจากไม่รู้ว่าจะมีโอกาสได้เจอกับคู่แข่งมือท็อป ๆ ของโลกแบบนี้อีกเมื่อไหร่ ส่วนตัวได้เข้าร่วมการแข่งขันเป็นปีที่ 2 แล้ว ได้ประสบการณ์มากมาย ครั้งนี้ก็เริ่มตีดีขึ้น และไม่รู้สึกกดดัน หรือตื่นเต้นกับคนดูอีกแล้ว อย่างที่บอกว่าหลังจากนี้ก็คงต้องกลับไปแก้ไขข้อผิดพลาด เพื่อเข้าร่วมการแข่งขันรายการต่อ ๆ ไป” ลัลนา กล่าว
       ขณะที่ประเภทหญิงคู่ รอบแรก (16 คู่) “ลักส์” ลักษิกา คำขำ นักหวด วัย 30 ปี มือคู่อันดับ 122 ของโลก กับ “เอิร์ธ”​ เพียงธาร ผลิพืช วัย 31 ปี มือคู่อันดับ 126 ของโลก เก็บเซตแรกได้ก่อนพ่าย เอรีน่า โรดิโอโนว่า มือคู่อันดับ 400 ของโลกจากออสเตรเลีย และหยวน หยู่ มือคู่อันดับ 169 ของโลกจากจีน 1-2 เซต 6-2, 4-6 และซูเปอร์ไทเบรก 3-10 ตกรอบไป แต่ยังได้รับเงินรางวัล 1,900 ดอลลาร์สหรัฐ หรือประมาณ 67,500 บาท และได้รับคะแนนสะสมอันดับโลกคนละ 1 คะแนนอีกด้วย
       ส่วนคู่ของ “แต้ว” ทรรศพร นาคหล่อ นักหวดสาวไทยวัย 22 ปี มือคู่อันดับ 749 ของโลก กับ “หมิว”​ สลักทิพย์ อุ่นเมือง ดาวรุ่งวัย 18 ปี มือคู่อันดับ 780 ของโลก แพ้ให้กับ คามิลล่า รัคไฮโมว่า มือคู่อันดับ 121 ของโลก กับ ยาน่า ไซซีโคว่า มือคู่อันดับ 64 ของโลก 0-2 เซต 4-6, 1-6 ตกรอบไปเช่นกัน และได้รับเงินรางวัล 1,900 ดอลลาร์สหรัฐ หรือประมาณ 67,500 บาท และได้รับคะแนนสะสมอันดับโลกคนละ 1 คะแนน</code></pre>
<!-- /wp:code -->

<!-- wp:image {"id":41373,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/02/IMG_3969-1024x683.jpeg" alt="" class="wp-image-41373"/></figure>
<!-- /wp:image -->