<!-- wp:paragraph {"align":"center","style":{"typography":{"fontSize":20},"color":{"background":"#d7f4d4"}}} -->
<p class="has-text-align-center has-background" style="background-color:#d7f4d4;font-size:20px"><strong>"พัชรินทร์" ลิ่ว 16 คน เทนนิสบาย "เอสเอที"หนุ่มประจวบฯ สอยมาเลย์ 2 เซตศึกไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 9 ซึ่งเป็นสัปดาห์สุดท้ายของปีนี้ เทนนิสหญิง รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (6) และเทนนิสชาย รายการ ไอทีเอฟ เวิลด์ ทัวร์ (M9) ชิงเงินรางวัลรวม รายการละ 25,000 ดอลลาร์สหรัฐ หรือประมาณ 891,250 บาท รวม 2 รายการอยู่ที่ 1,782,500 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 4 ก.ย. 2567 เป็นการแข่งขันรอบแรกวันที่สอง ประเภทหญิงเดี่ยว รอบแรก "อีฟ" พัชรินทร์ ชีพชาญเดช นักเทนนิสสาวขอนแก่น วัย 29 ปี มือ 499 ของโลก ที่ปีนี้คว้าแชมป์ไอทีเอฟ อาชีพ ไปได้แล้ว 3 รายการ ประเดิมสนามด้วยการเอาชนะ ดาเรีย คูดาโชวา นักหวดสาววัย 21 ปี มือ 535 ของโลก ได้ 2-0 เซต 6-1 และ 6-4 ในเวลา 1 ชั่วโมง 16 นาที ส่งให้ พัชรินทร์ ผ่านเข้ารอบสอง หรือ 16 คนสุดท้ายไปพบกับ หวัง เหม่ยหลิง สาวจีน มือ 445 ของโลก</p>
<!-- /wp:paragraph -->

<!-- wp:paragraph -->
<p>ด้าน "โอเว่น" ธนเพชร ฉันทะ นักเทนนิสหนุ่มประจวบคีรีขันธ์ วัย 24 ปี ที่ตอนนี้เป็นมือ 2 ของไทย และมือ 677 ของโลก แชมป์ชายเดี่ยว ศึกไอทีเอฟ เวิลด์ ทัวร์ (เอ็ม6) ที่ ม.วลัยลักษณ์ เมื่อเดือน ก.ค. ที่ผ่านมา ลงสนามแข่งขันประเภทชายเดี่ยว รอบแรก (32 คน) กับ มิตสึกิ เหว่ย คัง ลีออง นักเทนนิสจากมาเลเซีย วัย 20 ปี มือ 709 ของโลก เจ้าของแชมป์ชายเดี่ยว รายการ เอ็ม15 นครศรีธรรมราช เมื่อเดือน ก.ย. ปีที่แล้ว ธนเพชร และ มิตสึกิ ต่างเล่นได้ดี ทำให้เกมเป็นไปอย่างสูสี ทว่า ธนเพชร มีโอกาสทำแต้มในจังหวะสำคัญได้มากกว่า กระทั่งเป็นฝ่ายเอาชนะได้ 2 เซตรวด 6-4 และ 7-5 ในเวลากว่า 2 ชั่วโมง ธนเพชร ผ่านเข้ารอบสองหรือ 16 คนสุดท้ายไปพบกับ อธิธยา คเนสัน จากสหรัฐฯ ที่หวดชนะ ลี ฮวง นัม จากเวียดนาม มือวาง 3 ของรายการ 2-0 เซต 6-3, 6-4</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยรายอื่น มีดังนี้ หญิงเดี่ยว รอบแรก บุณยวีร์ ธรรมไชยวัฒน์ ชนะ คานาโกะ โมริซากิ (ญี่ปุ่น) 6-2, 6-4 พัณณิน โควาพิทักษ์เทศ แพ้ อันริ นากาตะ (ญี่ปุ่น) 4-6, 1-6 ชายเดี่ยว รอบแรก กษิดิศ สำเร็จ (วาง8) ชนะ เจสซี เดลานีย์ (ออสเตรเลีย) 6-3, 6-4 ภวิชญ์ สอนหลักทรัพย์ ชนะ ฮิวโก้ ปิแอร์ (ฝรั่งเศส) 4-0Ret. (เจ็บมือขวา) เครดิต ไชยรินทร์ ชนะ ธีรภัทร ขันติวีรวัฒน์ 6-3, 6-1 ณัฏฐญุตม์ นิธิธนนนต์ แพ้ เจค เดลานีย์ (วาง 4 ออสเตรเลีย) 4-6, 5-7 ธนกร ศรีรัตน์ แพ้ ดีราช โกดันชา ศรีนิวาสัน (อินเดีย) 3-6, 2-6 กันตินันท์ สูตินันท์โอภาส แพ้ เจย์เดน คอร์ต (ออสเตรเลีย) 6-4, 2-6 และ 4-6 จิรัฏฐ์ นวสิริสมบูรณ์ แพ้ ศศิกุมาร์ มุกุนด์ (อินเดีย) 3-6, 2-6 ฐานทัพ สุขสำราญ แพ้ นิค แชปเพลล์ (วาง 7 สหรัฐฯ) 3-6, 3-6 ยุทธนา เจริญผล แพ้ โทโมฮิโระ มาซาบายาชิ (ญี่ปุ่น) 1-6, 6-2 และ 1-6</p>
<!-- /wp:paragraph -->

<!-- wp:image {"id":45196,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/458381453_932236905605959_5540128981590025387_n-1024x683.jpg" alt="" class="wp-image-45196"/></figure>
<!-- /wp:image -->