<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><br><strong>“พัชรินทร์”ฉลุย8คน-“แทมมี่”ตัดเชือกคู่เทนนิสแคล-คอมพ์ฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ "แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019&nbsp;<a href="https://www.facebook.com/hashtag/25%E0%B9%80%E0%B8%84?source=feed_text&amp;epa=HASHTAG&amp;__xts__%5B0%5D=68.ARAWNNbdzR-ziGJ_8H1AYONthbVF8_YdRfLDnwL9xUh4UwFvl3WWy4D4yBfqC59Sc6LwUNSsgp1QbsMDi3sK7d0vBb2zLDRCzEyogVMLdkMmWfy9QSJyNTaBVmftsEui92yZNv1rKve-aSdFaLhVPfmZwfidtIhJi7h-Y_YWlo4jK9sUu8PgPpg5DC-TzFiFruGiLRilbBTBce6r_gdTmHFN-3pW1-tC8KrxvSWr8NWtK_aNBDsGdw7eRjhNyHcsvwgCYqhzZ4O6-imcd6YJWylSSFwtTjkT-XR78WCLZmdc4R__oC2DDIyEkFQeq7SbCNMJYQNQtDulLK1UQGH_LKscCXri&amp;__tn__=%2ANK-R">#25เค</a>&nbsp;ดับเบิลยู2" (สัปดาห์ที่สอง) ชิงเงินรางวัลรวม 25,000 ดอลลาร์สหรัฐ หรือประมาณ 750,000 บาท ที่เอสซีบี เซ็นเตอร์ คอร์ต ทรู อารีน่า หัวหิน จ.ประจวบคีรีขันธ์ เมื่อวันที่ 14 พ.ย.2562 เมนดรอว์ หญิงเดี่ยว รอบสอง (16คน) "อีฟ" พัชรินทร์ ชีพชาญเดช นักเทนนิสทีมชาติชุดซีเกมส์&nbsp;ครั้งที่ 30 ของไทย วัย 24 ปี มือ 994 ของโลก พบกับ ซากุระ ฮอนโดะ นักเทนนิสญี่ปุ่น มือ 618 ของโลก<br>เซตแรกนักหวดไทยเครื่องร้อนช้าเปิดโอกาสให้คู่แข่งเบรกเกมเสิร์ฟไปในเกม 2 จากนั้น พัชรินทร์ ก็เริ่มปรับเกมได้ หันมาใช้การโจมตีด้วยลูกยิงสโตรกท้ายคอร์ตที่หนักเบรกเกมเสิร์ฟกลับในเกม 5 และเกม 9 ก่อนชนะ 6-4 เซตสอง พัชรินทร์ ยังคงเน้นการยิงสโตรกที่ดุดันโจมตีคู่ต่อสู้ทำให้เบรกเกมเสิร์ฟได้ตั้งแต่เกมแรก จากนั้นก็เป็นฝ่ายคุมเกมทำแต้มนำมาตลอด กระทั่งมาถึงเกม 10 พัชรินทร์ พลาดเสิร์ฟดับเบิลฟอลท์ไป 3 ครั้ง ทำให้ถูกเบรก คู่แข่งตีเสมอ 5-5 แต่ในเกมต่อมาสาวไทยกลับมาเรียกความมั่นใจด้วยการเบรกเกมกลับขึ้นแท่นนำ 6-7 และออกมาปิดแมทช์ด้วยการรักษาเกมเสิร์ฟได้ พัชรินทร์ จึงเป็นฝ่ายชนะทันที 2-0 เซต 6-4, 7-5<br>พัชรินทร์ ผ่านเข้ารอบก่อนรองชนะเลิศ (8 คน) ไปพบกับ เอวา เกร์เรโร่ อัลบาเรซ มือวาง 7 ของรายการจากสเปน มือ 234 ของโลก ที่ผ่านเข้ารอบได้หลังเอาชนะ "จูน" ณัฐนิดา หลวงแนม นักเทนนิสไทย วัย 32 ปี มือ 340 ของโลก ในรอบสอง 2-0 เซต 6-0, 6-3<br>ด้านประเภทหญิงคู่ รอบก่อนรองชนะเลิศ “แทมมี่” แทมมารีน ธนสุกาญจน์ นักเทนนิสขวัญใจชาวไทยอดีตมือ 19 ของโลก ทีมชาติชุดซีเกมส์ ครั้งที่ 30 จับคู่กับ เลสเลย์ ปัตตินามา เคอร์โคฟ จากเนเธอร์แลนด์ พบกับคู่มือวาง 3 ของรายการ อายากะ โอคุโนะ จากญี่ปุ่น กับ ซุน ฟาง หยิง จากจีน ปรากฏว่า ในเซตแรก คู่แทมมี่ คุมเกมได้ดีทั้งหน้าเนตและท้ายคอร์ต ดักสวนกลับได้หมดจนคู่ต่อสู้ต้านไม่ไหวแพ้ไป 1-6<br>เซตสองคู่แทมมี่ยังคงคุมเกมได้ดีต่อเนื่อง ทำแต้มนำห่าง 4-1 ก่อนที่คู่มือวาง 3 จะไล่จี้ติด 3-4 แต่อีก 2 เกมต่อมา แทมมี่ กับ เลสเลย์ กลับมาประสานงานกันได้ดี ปิดโอกาสให้คู่ต่อสู้ไล่ทัน จบแมทช์ แทมมี่ กับ เลสเลย์ ชนะไป 2-0 เซต ด้วยสกอร์ 6-1 และ 6-3 ใช้เวลาทั้งสิ้น 1 ชั่วโมง 3 นาที ผ่านเข้ารอบรองชนะเลิศต่อไป<br>ขณะที่ ธมจันทร์ มอมขุนทด กับ วรรษชล สวัสดี สามารถผ่านเข้ารอบก่อนรองชนะเลิศหญิงคู่ได้เช่นกัน หลังช่วยกันหวดเอาชนะ โมยูกะ อุชิจิมะ จากญี่ปุ่น กับ ซาง หยิง จากจีนคู่มือวาง 4 ของรายการ 9-6, 7-5 และซูเปอร์ไทเบรก 11-9<br>ส่วนผลการแข่งขันของนักเทนนิสไทยคนอื่นๆ มีดังนี้ หญิงเดี่ยว รอบสอง มนัญชญา สว่างแก้ว แพ้ เลสเลย์ ปัตตินามา เคอร์โคฟ (มือวาง2-เนเธอร์แลนด์) 1-6, 6-2, 4-6 , หญิงคู่ รอบก่อนรองชนะเลิศ กมลวรรณ บัวแย้ม-ศุภาพิชญ์ เกือรัมย์ แพ้ มาร์ติน่า คาเรกาโร่(อิตาลี)- ซิโมน่า วอลเตอร์ท (สวิตเซอร์แลนด์) 4-6, 2-6</p>
<!-- /wp:paragraph -->

<!-- wp:paragraph -->
<p>          สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":24406} -->
<figure class="wp-block-image"><img src="https://www.bucket.cloudaccess9.com/ltatorg/2019/11/74809469_2703027836386834_5512783445757001728_o-1024x683.jpg" alt="" class="wp-image-24406"/></figure>
<!-- /wp:image -->