<!-- wp:paragraph {"align":"center","style":{"typography":{"fontSize":20},"color":{"background":"#b9cadd"}}} -->
<p class="has-text-align-center has-background" style="background-color:#b9cadd;font-size:20px"><strong>"อัญชิสา" ผงาดแชมป์อาชีพหญิงศึกไอทีเอฟ เวิลด์ ทัวร์ ที่ตูนิเซีย</strong></p>
<!-- /wp:paragraph -->

<!-- wp:paragraph -->
<p>"ออมสิน" อัญชิสา ฉันทะ นักหวดไทยวัย 19 ปี ผงาดคว้าแชมป์หญิงเดี่ยวศึกเทนนิสอาชีพแรกหลังดวลแร็กเกตชนะ เอลิน่า มิโลวาโนวิช นักหวดจากเซอร์เบีย 2 เซตรวดในการแข่งขัน"W15 โมนาสตีร์" ที่ตูนิเซีย รับเงินรางวัลรวมกว่า 7.7 หมื่นบาท</p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง ไอทีเอฟ เวิลด์ ทัวร์ รายการ "W15 โมนาสตีร์" ชิงเงินรางวัลรวม 15,000 ดอลลาร์สหรัฐ หรือราว 495,000 บาท ที่ประเทศตูนิเซีย เมื่อวันที่ 19 กันยายน 2564 รอบชิงชนะเลิศ ประเภทหญิงเดี่ยว "ออมสิน" อัญชิสา ฉันทะ นักเทนนิสหญิงสิงห์มือซ้าย ดาวรุ่งทีมชาติไทยวัย 19 ปี ลงดวลแร็กเกตกับ เอลิน่า มิโลวาโนวิช นักหวดจากเซอร์เบีย วัย 20 ปี มืออันดับ 993 ของโลก โดยผลแข่งขันในเซตแรกเกมหวดค่อนข้างสูสี อัญชิสา แม้จะถูกเบรกในเกมสอง และมาพลาดเสิร์ฟดับเบิ้ลฟลอท์ 2 ครั้งในเกม 8 สกอร์ตามหลัง 3-5 แต่ก็ยังใจสู้ฮึดกลับมาเบรกเกมเสิร์ฟคู่แข่งในเกมต่อมา และรักษาเสิร์ฟตัวเองได้อีกตีเสมอ 5-5 เอลิน่า เสิร์ฟเอชปิดเกมตัวเองได้ขึ้นแท่นนำ 6-5 อัญชิสา ไม่พลาดเกมเสิร์ฟถัดมาสามารถรักษาได้สกอร์ตีเสมอ 6-6 ต้องตัดสินด้วยไทเบรก และเป็นนักหวดไทยที่คุมเกมได้ดีกว่าคว้าชัยชนะ 7-6 ไทเบรก 7-4</p>
<!-- /wp:paragraph -->

<!-- wp:paragraph -->
<p>เซตสอง อัญชิสา ออกสตาร์ทไม่ดีถูกเบรกเกมเสิร์ฟแรก จากนั้นก็กลับมาคุมเกมหวดได้ดีขึ้น รักษาเกมเสิร์ฟได้ในเกม 3 ก่อนจะเบรกเสิร์ฟคืนในเกมถัดมาอัญชิสา ตีเสมอ 2-2 ทั้งคู่ต่างผลัดกันรักษาเกมเสิร์ฟได้ตลอดจนมาถึงเกม 8 เอลิน่า มาพลาดถูกเบรกเกมเสิร์ฟเปิดโอกาสให้ อัญชิสา ขึ้นแท่นนำ 5-3 และออกมาเสิร์ฟปิดแมทช์ได้สำเร็จในเกมถัดมา อัญชิสา จึงเป็นฝ่ายชนะ 2-0 เซต ด้วยสกอร์ 7-6(4) และ 6-3 ใช้เวลาแข่งทั้งสิ้น 1 ชั่วโมง 52 นาที</p>
<!-- /wp:paragraph -->

<!-- wp:paragraph -->
<p>จากชัยชนะในนัดนี้ส่งผลให้ อัญชิสา ฉันทะ นักเทนนิสไทยวัย 19 ปี สามารถคว้าแชมป์อาชีพหญิงรายการแรกมาครองได้อย่างเยี่ยมยอด พร้อมกับรับเงินรางวัลชนะเลิศได้รวมทั้งสิ้น 2,352 ดอลลาร์สหรัฐ หรือราว 77,616 บาท และได้คะแนนสะสมอีก 10 คะแนน</p>
<!-- /wp:paragraph -->

<!-- wp:image {"id":28631,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/09/242146997_4559562197400046_7920535786512814614_n-1024x768.jpg" alt="" class="wp-image-28631"/></figure>
<!-- /wp:image -->