<!-- wp:paragraph {"align":"center","style":{"typography":{"fontSize":20},"color":{"background":"#c2d8e2"}}} -->
<p class="has-text-align-center has-background" style="background-color:#c2d8e2;font-size:20px"><strong>"กานต์ธัช-พิชญาภัค" ผงาดครองแชมป์รอบมาสเตอร์ PTT-NSDF ลอนเทนนิสฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รายการ "PTT - NSDF ลอนเทนนิสพัฒนาฝีมือ" ที่คัดเอาสุดยอดนักหวดเข้ามาแข่งขันในรอบมาสเตอร์ ประจำปี 2566 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 18 ธ.ค. 2566 เป็นการแข่งขันของรุ่นอายุไม่เกิน 8, 12, 16 ปี และมีพิธีมอบรางวัล โดย พันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทยฯ เป็นประธานในพิธีดังกล่าว ไฮไลท์ประเภทหญิงเดี่ยว รุ่นอายุไม่เกิน 16 ปี รอบชิงชนะเลิศ เป็นการขับเคี่ยวกันระหว่างนักเทนนิสจากภาคกลาง "พิชญาภัค ศรีมุกข์" ดาวรุ่งจากสมุทรสาคร พบกับนักเทนนิสจากภาคใต้ "ปารมี ทัดแก้ว" ดาวรุ่งจากยะลา และหลังจากต่างเรียกฟอร์มเก่งออกมาสู้กัน ปรากฏว่า เป็น พิชญาภัค ที่เล่นได้ตามมาตรฐานของตัวเอง และคว้าชัยชนะได้ 2 เซตรวด 6-0, 6-3 ได้ครองถ้วยชนะเลิศประเภทหญิงเดี่ยวของรอบมาสเตอร์ทันที ด้านชายเดี่ยว รุ่นอายุไม่เกิน 16 ปี รอบชิงชนะเลิศ กานต์ธัช สุรฤทธิ์โยธิน นักหวดจากชลบุรี พกดีกรีเยาวชนทีมชาติไทยชุดปัจจุบันลงสนาม พบกับ พชร ทวีกุล จากกรุงเทพฯ โดยเซตแรก ดวลแร็กเกตกันได้สูสี แต่ กานต์ธัช เก็บแต้มในจังหวะสำคัญได้มากกว่า จึงเป็นฝ่ายชนะ 6-4 ทว่า หลังจากนั้น พชร ได้แจ้งขอถอนตัวออกจากการแข่งขัน เนื่องจากมีอาการปวดศีรษะ ส่งผลให้ กานต์ธัช ชนะไปด้วยสกอร์ 6-4 Retd.(รีไทร์) ได้ถ้วยชนะเลิศของรอบมาสเตอร์ไปครอง</p>
<!-- /wp:paragraph -->

<!-- wp:paragraph -->
<p>สรุปผลการแข่งขัน ดังนี้ รุ่นอายุไม่เกิน 8 ปี ชายเดี่ยว รอบรองชนะเลิศ นวรินทร์ ผลากรกุล (กทม.) ชนะ เสิ่น จื่อเจี๋ย (วาง 1-จีน) 4-2, 4-2 ปกเกล้า รุ่งเรืองชัยเจริญ (อุดรธานี) ชนะ เตชิต พูลบำเพ็ญ (กทม.) 5-3, 5-4(12) และรอบชิงชนะเลิศ นวรินทร์ ชนะ ปกเกล้า 4-1, 4-2 ด้านหญิงเดี่ยว รุ่นอายุไม่เกิน 8 ปี รอบรองชนะเลิศ โชติกา ลิ่มมานะกุล (ภูเก็ต) ชนะ ปัณณิภา ธาดาตั้งสกุล (วาง 1-ชลบุรี) 4-2, 1-4 และซูเปอร์ไทเบรก 10-7 ณัฐธยาน์ ศิริสุวรรณ์ (วาง 2-เชียงราย) ชนะ ธัญณิชา บุญฤทธิ์ (พิษณุโลก) 5-4(3), 4-0 และรอบชิงชนะเลิศ โชติกา ชนะ ณัฐธยาน์ 4-0, 4-2 รุ่นอายุไม่เกิน 12 ปี ชายเดี่ยว รอบรองชนะเลิศ ศิวกร ฉวยกระโทก (นครราชสีมา) ชนะ ณปราธ ละไล (วาง 1-กทม.) 5-3, 4-2 อเล็กซานเดอร์ ซาดอฟ (ชลบุรี) ชนะ ปัณณพรรธน์ นิ่มนวลกุล (วาง 2-กทม.) 4-0, 4-2 และรอบชิงชนะเลิศ ศิวกร ชนะ อเล็กซานเดอร์ 4-1, 4-2</p>
<!-- /wp:paragraph -->

<!-- wp:paragraph -->
<p>ส่วนหญิงเดี่ยว รุ่นอายุไม่เกิน 12 ปี รอบรองชนะเลิศ พลอยเพชร ด้วงเขียว (วาง 1-สงขลา) ชนะ พลอยทิพย์ ธนศิรินวกุล (กทม.) 4-1, 4-1 แพรวา เทพหัสดิน ณ อยุธยา (กทม.) ชนะ พิมพ์พิศา วงษ์วานิชขจร (วาง 2-กทม.) 4-2, 0-4 และซูเปอร์ไทเบรก 10-6 ขณะที่รอบชิงชนะเลิศ แพรวา ชนะ พลอยเพชร 4-1, 5-4(4) ขณะที่รุ่นอายุไม่เกิน 16 ปี ชายเดี่ยว รอบรองชนะเลิศ กานต์ธัช สุรฤทธิ์โยธิน (ชลบุรี) ชนะ อริยพล หลีกุล (วาง 1-สงขลา) 6-1, 6-3 พชร ทวีกุล (กทม.) ชนะ ริกุ ฮิกาชิ (วาง 2-กทม.) 3-6, 6-0 และซูเปอร์ไทเบรก 10-7 สำหรับรอบชิงชนะเลิศ กานต์ธัช ชนะ พชร ด้วยสกอร์ 6-4 Retd. หญิงเดี่ยว รุ่นอายุไม่เกิน 16 ปี รอบรองชนะเลิศ ปารมี ทัดแก้ว (ยะลา) ชนะ เพชรแท้ จันทร์ชูวณิชกุล (ภูเก็ต) 6-2, 6-1 พิชญาภัค ศรีมุกข์ (สมุทรสาคร) ชนะ เมธินี ทองเสนอ (วาง 2-ภูเก็ต) 6-1, 6-0 และรอบชิงชนะเลิศ พิชญาภัค ชนะ ปารมี 6-0, 6-3</p>
<!-- /wp:paragraph -->

<!-- wp:image {"id":40848,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/12/412220637_761736652655986_7625190580503994426_n-1024x683.jpg" alt="" class="wp-image-40848"/></figure>
<!-- /wp:image -->