<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>เปิดตัวเยาวชนทีมชาติไทย 2568</strong></p>
<!-- /wp:paragraph -->

<!-- wp:paragraph -->
<p><a href="https://www.facebook.com/hashtag/%E0%B8%84%E0%B8%A7%E0%B8%B2%E0%B8%A1%E0%B8%AD%E0%B8%94%E0%B8%97%E0%B8%99%E0%B8%84%E0%B8%B7%E0%B8%AD%E0%B8%81%E0%B8%B8%E0%B8%8D%E0%B9%81%E0%B8%88%E0%B9%81%E0%B8%AB%E0%B9%88%E0%B8%87%E0%B8%84%E0%B8%A7%E0%B8%B2%E0%B8%A1%E0%B8%AA%E0%B8%B3%E0%B9%80%E0%B8%A3%E0%B9%87%E0%B8%88?__eep__=6&amp;__cft__[0]=AZU1nvPT8aH0aMKjgnYzzJW9vSOpB_j-cnC3hRL1iNvhsXQi7XOocQzy8F3MykJqRz6MMxvyk98UJeFh_nF4LWaJ6iUyggB8zqZVbmlbVUBdQrTKggTv29Of1G6SzGCJ1p3Edi_qD2iKsHnsboHtqXgGF_f0NixYlB812RoZctfn-tgtuvEGcLQ7IMAoFLtNak8&amp;__tn__=*NK-R">#ความอดทนคือกุญแจแห่งความสำเร็จ</a><br>ของ "ตรัย ศรีเสน" กับพี่ชายของเขา "เตชธรรม"</p>
<!-- /wp:paragraph -->

<!-- wp:paragraph -->
<p>บ่อยครั้งที่เด็กคนนี้ต้องพบกับความผิดหวัง แต่เขาก็ไม่ย่อท้อ พยายามใช้คำว่า "อดทน" พาตัวเองลุกขึ้นสู้ใหม่ ซึ่งทำแบบนี้ซ้ำแล้วซ้ำเล่า จนในที่สุด ก็ประสบความสำเร็จตามเป้าหมายแรกคือ การมีชื่อติดอยู่บนทำเนียบเยาวชนทีมชาติไทยถึง 3 สมัย</p>
<!-- /wp:paragraph -->

<!-- wp:paragraph -->
<p>เด็กคนนี้คือ ตรัย ศรีเสน หรือ "น้องตรัย" ชาวประจวบคีรีขันธ์ วัย 15 ปี (เกิดวันที่ 21 ก.ย. 2553) ศึกษาอยู่ที่โรงเรียนปลูกปัญญา ม.2 program สนับสนุนด้านกีฬา</p>
<!-- /wp:paragraph -->

<!-- wp:paragraph -->
<p>"น้องตรัย" ผ่านมือโค้ชมาหลายคน หลังจากเริ่มจับแร็กเกตตอน 4 ขวบ โดยโค้ชคนแรกคือ "คุณพ่อบอย" อิทธิพล ศรีเสน และ "ย่าอ๋อย" ลัดดา พวงจันทร์ ซึ่งเป็นโค้ชของพ่อบอยด้วยเช่นกัน สำหรับ "ย่าอ๋อย" นั้น เป็นครูเทนนิสที่มีประสบการณ์ สร้างนักเทนนิสจากค่ายธนะรัชต์มายาวนาน รวมถึงโค้ชซราย แบล็ค ชาวจาเมกา และปัจจุบัน ตรัย มี "โค้ชแชมป์" วริศ สอนบุตรนาค แชมป์ชายเดี่ยวศึกซีเกมส์ ครั้งที่ 28 ดูแลการฝึกซ้อม</p>
<!-- /wp:paragraph -->

<!-- wp:paragraph -->
<p>ฝีไม้ลายมือของ "น้องตรัย" นั้น ไม่ธรรมดา น้องได้เป็นเยาวชนทีมชาติไทยถึง 3 สมัย โดยครั้งแรก ในรุ่นอายุไม่เกิน 12 ปี (ปี 2565) ครั้งที่ 2 รุ่นอายุไม่เกิน 14 ปี (ปี 2567) และครั้งที่ 3 รุ่นอายุไม่เกิน 16 ปี (ปี 2568)</p>
<!-- /wp:paragraph -->

<!-- wp:paragraph -->
<p>ในส่วนผลงานโดดเด่น อาทิ "น้องตรัย" ได้ร่วมทีมไทยคว้ารองแชมป์เอเชีย รุ่นอายุไม่เกิน 12 ปี รายการ “ไอทีเอฟ เอเชีย ทเวลพ์ แอนด์ อันเดอร์ ทีม คอมเพทติชั่น ไฟนอลส์ 2022” ที่ประเทศคาซัคสถาน</p>
<!-- /wp:paragraph -->

<!-- wp:paragraph -->
<p>รองชนะเลิศอันดับ 2 ทั้งชายเดี่ยวและชายคู่ กีฬาเยาวชนแห่งชาติ ครั้งที่ 40 "ชลบุรีเกมส์" ในนามตัวแทนจังหวัดประจวบคีรีขันธ์ บ้านเกิด ซึ่งเป็นเหรียญประวัติศาสตร์เหรียญแรกของจังหวัดที่ได้จากกีฬาเทนนิส</p>
<!-- /wp:paragraph -->

<!-- wp:paragraph -->
<p>และเข้ารอบรองชนะเลิศ ประเภทชายเดี่ยว รายการ ธอส. เทนนิสเพื่อความชนะเลิศแห่งประเทศไทยครั้งที่ 85 ประจำปี 2568 เมื่อเดือน ก.ย. ที่ผ่านมา</p>
<!-- /wp:paragraph -->

<!-- wp:paragraph -->
<p>"น้องตรัย" มีพี่ชายชื่อ "เตชธรรม ศรีเสน" เล่นเทนนิสเหมือนกัน และปีนี้ เตชธรรม หรือ "น้องเต" ในวัย 16 ปี ภายใต้การดูแลของพ่อบอย ในฐานะโค้ช ได้อันดับ 4 ของการคัดเลือกเยาวชนทีมชาติไทย ประจำปี 2568 และศึกษาอยู่ที่โรงเรียนปลูกปัญญา ม.4 BTEC program สนับสนุนด้านกีฬา</p>
<!-- /wp:paragraph -->

<!-- wp:paragraph -->
<p>และนอกจากนี้ ทั้ง เต และ ตรัย ยังอยู่ภายใต้การดูแลเรื่องการฝึกซ้อมของ แอลทีเอที อะคาเดมี่ โดยมีคุณพ่อบอย และ "โค้ชจิม" จ่าสิบเอก สหทัศน์ ศุภกิจ เป็นผู้ฝึกสอนด้วย</p>
<!-- /wp:paragraph -->

<!-- wp:paragraph -->
<p>ว่ากันด้วยเรื่องความชื่นชอบ... ทั้งคู่มีนักกีฬาไอดอลในดวงใจ โดย "น้องตรัย" ยกให้ โนวัค ยอโควิช จากเซอร์เบีย เป็นที่หนึ่ง เพราะอยากเล่นเก่งเหมือนโนวัค ที่เล่นเกมได้หลากหลาย มีความอดทนและสไตล์ ออล คอร์ท ส่วน "น้องเต" ชื่นชอบ เฟลิกซ์ ออเจอร์-อาเลียสซิม นักเทนนิสแคนาดา เพราะเป็นผู้เล่นที่มีความอดทนสูงในรูปแบบเกมแพมเทริ์น ซึ่งคล้ายกับสไตล์ของตนเอง</p>
<!-- /wp:paragraph -->

<!-- wp:paragraph -->
<p>และอีกคนทั้งคู่ชอบเหมือนกันคือ ยานนิค ซินเนอร์ นักเทนนิสชาวอิตาลี เพราะเป็นผู้เล่นรุ่นใหม่ที่มีการอ่านและเข้าบอลที่ดีและได้เปรียบ และมีการจัดตัวจังหวะขาที่ดีเยี่ยม</p>
<!-- /wp:paragraph -->

<!-- wp:paragraph -->
<p>ไม่ว่าความชื่นชอบบนเส้นทางกีฬาเทนนิสของ "น้องตรัย" กับ "น้องเต" จะแตกต่างกันบ้าง แต่สิ่งที่เหมือนกันร้อยเปอร์เซนต์คือ เป้าหมายที่ยิ่งใหญ่ นั่นคือก้าวไปสู่ท็อป 10 ของโลก บนถนน เอทีพี และทีมชาติไทยชุดใหญ่ ภายในอายุไม่เกิน 20 ปี</p>
<!-- /wp:paragraph -->

<!-- wp:paragraph -->
<p>นั่นคือฝันใหญ่ของ ตรัย ศรีเสน นักเทนนิสเยาวชนทีมชาติไทยชุดปัจจุบัน กับพี่ชายของเขา เตชธรรม ศรีเสน</p>
<!-- /wp:paragraph -->

<!-- wp:paragraph -->
<p>แม้เส้นทางยังอีกยาวไกล แต่ด้วยหัวใจที่มุ่งมั่น บวกกับพลังสนับสนุนอย่างเต็มเปี่ยมจาก "โค้ชพ่อบอย" รวมทั้งผู้ใหญ่ใจดี จึงเชื่อว่า ตราบใดที่ทั้งคู่ยังมี "ความอดทน" ยังไม่ถอดใจจากเส้นทางกีฬาลูกสักหลาดไปเสียก่อน พวกเราในฐานะกองเชียร์ จะมีโอกาสได้ชื่นชมกับภาพความฝันที่กลายเป็นจริงของนักหวดทั้ง 2 คนนี้.</p>
<!-- /wp:paragraph -->

<!-- wp:image {"id":53533,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/12/591714961_1285582923604687_3602324884041856476_n-1024x768.jpg" alt="" class="wp-image-53533"/></figure>
<!-- /wp:image -->