<!-- wp:paragraph {"align":"center","style":{"typography":{"fontSize":20},"color":{"background":"#a7bdc6"}}} -->
<p class="has-text-align-center has-background" style="background-color:#a7bdc6;font-size:20px"><strong>เอทีพี ชาลเลนเจอร์ Bangkok Open 2 ได้คู่ชิงฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชาย เอทีพี ชาลเลนเจอร์ ทัวร์ สัปดาห์ที่ 2 รายการ Bangkok Open 2 หรือ บางกอก โอเพ่น 2 ระดับ ชาลเลนเจอร์ 75 ชิงเงินรางวัลรวม 100,000 ดอลลาร์สหรัฐ หรือประมาณ 3,444,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 10 ม.ค. 2568 ประเภทชายเดี่ยว เป็นการแข่งขันรอบรองชนะเลิศ คู่ที่น่าสนใจ ริโอ โนกุจิ นักเทนนิสจากญี่ปุ่น อายุ 26 ปี มือ 303 ของโลก ฟอร์มฮอตต่อเนื่อง หลังจากออกแรงหวดถึง 3 เซต ปราบ เมอร์ฟี่ แคสโซเน นักเทนนิสหนุ่มอเมริกัน วัย 22 ปี มือ 335 ของโลก ได้สำเร็จ สรุป ริโอ โนกุจิ ชนะ 2-1 เซต 7-5, 6-7 ไทเบรก 4-7 และ 6-3 ในเวลาถึง 2 ชั่วโมง 30 นาที</p>
<!-- /wp:paragraph -->

<!-- wp:paragraph -->
<p>ริโอ โนกุจิ ทะยานสู่รอบชิงชนะเลิศ ไปชิงแชมป์ประเภทชายเดี่ยว บางกอก โอเพ่น 2 กับ ชุย เจี๋ย นักเทนนิสจีน วัย 26 ปี มือ 349 ของโลก ที่ตัดเชือกชนะ มารัต ชาริปอฟ นักเทนนิส วัย 22 ปี มือ 363 ของโลก ชนิดหืดขึ้นคอเช่นกัน 2-1 เซต 3-6, 6-3 และ 7-6 ไทเบรก 8-6 ในเวลา 2 ชั่วโมง 35 นาที สำหรับ ริโอ โนกุจิ นั้น เป็นผู้ที่เอาชนะ แม็กซิมัส ภราพล โจนส์ นักเทนนิสของไทย ลูกครึ่งไทย-ออสเตรเลีย มือ 775 ของโลก ในการแข่งขันรอบก่อนรองชนะเลิศ 2-1 เซต </p>
<!-- /wp:paragraph -->

<!-- wp:paragraph -->
<p>ประเภทชายคู่ รอบรองชนะเลิศ เรย์ โฮ-นีล โอเบอร์ไลต์เนอร์ (ไต้หวัน-ออสเตรีย) ชนะ ปาทริค นิคลาส-ซัลมิเนน-รีส สตอลเดอร์ (คู่วาง 4 ฟินแลนด์-สหรัฐฯ) 2-1 เซต 6-3, 3-6 และซูเปอร์ไทเบรก 10-3 เข้าไปชิงชนะเลิศกับ แดเนียล คูเคียร์แมน-โจชัว ปารีส (อิสราเอล-สหราชอาณาจักร) ที่ตัดเชือกชนะ เซอิตะ วาตานาเบะ-ทาเครุ ยูซึกิ (ญี่ปุ่น) 2-1 เซต 6-3, 6-7(19-17) และซูเปอร์ไทเบรก 10-5</p>
<!-- /wp:paragraph -->

<!-- wp:image {"id":47322,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/473041126_1027640456065603_6176256876432829172_n-1024x683.jpg" alt="" class="wp-image-47322"/></figure>
<!-- /wp:image -->