<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0098a3"}}} -->
<p class="has-text-align-center has-vce-bg-color has-text-color has-background" style="background-color:#0098a3;font-size:22px"><strong>"ยู14ชายไทย"ปราชัยฮ่องกงฉิวเฉียด<br>ลุยต่อจัดอันดับหวดโลกคัดโซนเอเชีย</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนชิงแชมป์โลก ประเภททีมชาย รุ่นอายุไม่เกิน 14 ปี "2023 ไอทีเอฟ เวิลด์ เทนนิส จูเนียร์ ทีม คอมเพทติชั่นส์" คัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย เมื่อวันที่ 30 มี.ค.2566 ในรอบ 8 ทีมสุดท้าย ทีมนักเทนนิสเยาวชนชายทีมชาติไทย พบ ฮ่องกง ทีมวาง 4 ของรายการ
       คู่แรกเดี่ยวมือสอง "น้องริว" ริว โกฏิกุล พบ ชอย ฟุ หวัง ปรากฏว่า ดวลกันถึง 3 เซต เกือบ 2 ชั่วโมง และเป็น ริว ที่เฉือนชนะ 2-1 เซต 3-6, 6-3 และ 6-2 ด้านเดี่ยวมือหนึ่ง "ไพน์" ธรรม์ พันธราธร สุดต้าน ถำ ซิน หัง แพ้ 0-2 เซต 4-6, 0-6 ทำให้เสมอกัน 1-1 คู่ และในการตัดสินด้วยประเภทคู่ ริว กับ "กล้อง" กานต์ธัช สุรฤทธิ์โยธิน แข่งขันกับ ชอย ฟุ หวัง กับ ถำ ซิน หัง ชนิดที่ต้องตัดสินด้วยไทเบรกทุกเซต และสุดท้ายเป็นคู่ไทยที่พ่ายไปอย่างน่าเสียดาย 1-2 เซต 6-7 ไทเบรก 3-7, 7-6 ไทเบรก 7-0 และซูเปอร์ไทเบรก 5-10 สรุป ไทย แพ้ ฮ่องกง 1-2 คู่ หล่นไปเล่นรอบจัดอันดับ 5-8 ด้านฮ่องกงผ่านเข้ารอบ 4 ทีมสุดท้ายต่อไป
       ด้านผลการแข่งขันรอบ 8 ทีม มีดังนี้ เกาหลีใต้ (ทีมวาง 1) ชนะ ไต้หวัน 2-1 คู่, ปากีสถาน (ทีมวาง 8) ชนะ ออสเตรเลีย (ทีมวาง 2) 2-1 คู่, ญี่ปุ่น (ทีมวาง 3) ชนะ คาซัคสถาน (ทีมวาง 7) 2-1 คู่ และ ฮ่องกง (ทีมวาง 4) ชนะ ไทย 2-1 คู่
       "โค้ชจิม" จ่าสิบเอก สหทัศน์ ศุภกิจ ผู้ฝึกสอนเทนนิสทีมชาติไทย กล่าวว่า ต้องยอมรับว่านักเทนนิสฮ่องกง โดยเฉพาะเดี่ยวมือหนึ่งเล่นได้ดีมาก แต่นักเทนนิสไทยก็พยายามสู้เต็มที่เช่นกัน ขอชื่นชมทุกคนที่สวมหัวใจสิงห์ลงสนามเพราะในประเภทคู่ ไทยแพ้ไทเบรกเซตแรกไปแล้ว แต่ยังไม่ถอดใจสู้จนชนะไทเบรกในเซตสอง ก่อนจะพ่ายการดวลซูเปอร์ไทเบรกไปอย่างน่าเสียดาย ส่วนรอบต่อไป ทีมไทยจะเล่นรอบจัดอันดับ 5-8 ทีมไทยจะพบกับทีมออสเตรเลีย ซึ่งถือเป็นทีมที่หนัก ไม่ง่ายที่จะเอาชนะ แต่นักเทนนิสไทยทุกคนจะพยายามสู้เต็มที่และยังมีขวัญและกำลังใจที่ดีอยู่</code></pre>
<!-- /wp:code -->

<!-- wp:image {"id":36662,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/1DF7184B-8418-4973-AF6A-20ED46126F2C-1024x683.jpeg" alt="" class="wp-image-36662"/></figure>
<!-- /wp:image -->